title: কাসিম শেখ

text: ২০০৫ আইসিসি ইন্টারকন্টিনেন্টাল কাপে নেদারল্যান্ডস এর বিরুদ্ধে একজন বাহাতি ব্যাটসম্যান হিসেবে স্কটিশ দলের হয়ে আত্মপ্রকাশ করেন। যদিও তিনি ২০০২ সালের অনূর্ধ্ব ১৯ ক্রিকেট বিশ্বকাপে তার দেশের হয়ে প্রতিনিধিত্ব করেন।


title: পটুয়াখালী সরকারি জুবিলী উচ্চ বিদ্যালয়

text: পটুয়াখালী সরকারি জুবিলী উচ্চ বিদ্যালয় বাংলাদেশের পটুয়াখালী জেলার একটি স্বনামধন্য ও ঐতিহাসিক শিক্ষা প্রতিষ্ঠান।


title: পটুয়াখালী সরকারি জুবিলী উচ্চ বিদ্যালয়

text: সময়ের গতিময়তা পটুয়াখালী শহরের ক্ষুদ্র পরিসরকে পরিবর্তন ও পরিবর্ধনের মাধ্যমে নতুন রূপদান করেছে। বাংলাদেশের সর্ব দক্ষিণ এর কুয়াকাটা সমুদ্র সৈকত এর গৌরবান্বিত পটুয়াখালী জেলার বক্ষস্থলে দাঁড়িয়ে আছে ঐতিহ্য মণ্ডিত সুবৃহৎ পটুয়াখালী সরকারি জুবিলী উচ্চ বিদ্যালয়টি।


title: পটুয়াখালী সরকারি জুবিলী উচ্চ বিদ্যালয়

text: এই বিদ্যালয়টি পটুয়াখালী শহরের প্রথম হাই স্কুল এবং দালান। ১৮৭১ সালে পটুয়াখালী মহাকুমার কাজ শুরু হয়। পটুয়াখালী প্রথম ম্যজিস্ট্রিসি ক্ষমতা সম্পন্ন মূন্সেফ ছিলেন স্বর্গীয় ব্রজমোহন দত্ত তখন শুরু হল নবজাগরণ। এ জাগরণের জোয়ারে জল সিঞ্চন করেছিলেন অশ্বিনীকুমার দত্ত, কংগ্রেস নেতা সতীন সেনের পিতা নবীন চন্দ্র সেন, নেতা হরিলাল দাস গুপ্তের পিতা উমেশচন্দ্র দাস গুপ্ত, ঢাকা ও বরিশাল থেকে আগত এবং স্থানীয় উকিল বৃন্দ ও সুধি বৃন্দ।বর্তমান পুরান বাজার সোনালী ব্যাংক বিল্ডিং এর তৎকালীন মালিক অক্ষয়কুমার দে এর নিজস্ব জায়গায় (বর্তমান জেলা ডাকঘরের কাছে) গোলপাতা নির্মিত ঘর স্থাপনের মাধ্যমে এ বিদ্যালয়ের যাত্রা শুরু হয়। শুরুতে শ্রদ্ধেয় রস রঞ্জন পাল নামের অনারারি ম্যাজিস্ট্রেট এর প্রধান শিক্ষকতায় "পটুয়াখালী এন্ট্রাস স্কুল" নামে বিদ্যালয়টির পথ চলা শুরু হয়।


title: পটুয়াখালী সরকারি জুবিলী উচ্চ বিদ্যালয়

text: বিদ্যালয়টির বর্তমান ছাত্রাবাস ও পূর্ব খেলার মাঠটি ছিল চাষাবাদের জমি। ১৮৮৪ সালে তদানীন্তন এস.ডি ও ফয়েজ উদ্দিন হোসেন জায়গাটি মালিকের কাছ থেকে পত্তনি নেন এবং সরকারি অনুদান ও স্থানীয়ভাবে আদায়কৃত চাঁদার সাহায্যে আট কক্ষ বিশিষ্ট একটি একতলা দালান নির্মাণ করেন।


title: পটুয়াখালী সরকারি জুবিলী উচ্চ বিদ্যালয়

text: ১৮৮৭ সালে মহারানী ভিক্টোরিয়ার রাজত্বকালের ৫০ বছর পূর্তিতে "গোল্ডেন জুবিলী" (সুবন্ত জয়ন্তী) উৎসব উপলক্ষে বিদ্যালয়টি সাবেক গোলপাতার ঘর থেকে উক্ত নব নির্মিত দালানে স্থানান্তরিত করা হয় এবং জুবিলী উৎসবের স্মারক হিসেবে বিদ্যালায়টির নামকরণ করা হয় "পটুয়াখালী জুবিলী হাই ইংলিশ স্কুল"


title: পটুয়াখালী সরকারি জুবিলী উচ্চ বিদ্যালয়

text: ১৯১২ সালে তদানীন্তন সরকার সরকারিকরণের উদ্দেশ্যে বিদ্যালয় সংলগ্ন ১৫ বিঘা জমি হুকুমদখল করে শিক্ষা বিভাগের হাতে দেয়। ভাবমূর্তি ক্ষুণ্ন হওয়ার আশঙ্কায় কার্যনির্বাহী কমিটি বিদ্যালয়টি সরকারি পরিচালনায় দিতে অস্বীকৃতি জানায়। পক্ষান্তরে বার্ষিক এক টাকা খাজনায় ওই জমি বিদ্যালয়ের নামে স্থায়ী লিজ নিয়ে ভবন সম্প্রসারণ করা হয়। অল্পদিনে বিদ্যালয়ের সুনাম ছড়িয়ে পড়ে এবং ১৯১৭ সালে বিদ্যালয়টি কলকাতা বিশ্ববিদ্যালয়ের স্থায়ী অনুমোদন পায়। ওই সময় বিদ্যালয়ের প্রধান শিক্ষক ছিলেন বরদাকান্ত সেন। ১৯৬১ সালে বিজ্ঞান বিভাগ চালুর জন্য স্কুলটি ঢাকা বোর্ডের অনুমোদন পায়। ১৯৬২-৬৩ শিক্ষাবর্ষে স্কুলটিকে ‘মালটি ল্যাটার‍্যাল স্কীম’ এর অধীনে নিয়ে বহুমুখী উন্নতি করা হয়। ১৯৬৮ সালের ১৫ নভেম্বর জাতীয়করণ করা হয়। নামকরণ করা হয় ‘পটুয়াখালী সরকারি জুবিলী উচ্চ বিদ্যালয়’।


title: পটুয়াখালী সরকারি জুবিলী উচ্চ বিদ্যালয়

text: ২০১২ সালের বিদ্যালয়টির অগনিত বর্তমান ও সাবেক ছাত্র শিক্ষকের উপস্থিতিতে জমকালো আয়োজনের মাধ্যমে ইহার প্রতিষ্ঠার ১২৫ বছর পূর্তি উৎসব উদযাপিত হয়।


title: পটুয়াখালী সরকারি জুবিলী উচ্চ বিদ্যালয়

text: স্কুলে দুটি অধিবেশনে (শিফ্‌ট) শিক্ষাদান করা হচ্ছে যথা: প্রভাতী অধিবেশন(মর্নিং শিফট) এবং দিবাকালীন অধিবেশন(ডে শিফট)। সকাল ৭.৩০ থেকে প্রভাতী অধিবেশন এবং দুপুর ১২.২০ থেকে দিবা অধিবেশনের কার্যক্রম শুরু হয়। । আবার প্রতিটি শিফটের প্রতি শ্রেণীর ছাত্র এর পরিমান অনুযায়ী শাখায় ভাগ করা হয়েছে। মূলত শাখা যষ্ঠ শ্রেণী থেকে শুরু। অভিজ্ঞ এবং দক্ষ শিক্ষকদের তত্ত্বাবধানে স্কুলটিতে উচ্চমানের শিক্ষা প্রদান করা হয়। এটি বালক বিদ্যালয় হলেও এখানে পুরুষের পাশাপাশি মহিলারাও শিক্ষকতা করেন।


title: পটুয়াখালী সরকারি জুবিলী উচ্চ বিদ্যালয়

text: ১৩১ বছরের প্রাচীন বিদ্যালয়টি। বর্তমানে বিদ্যালয়ে প্রশাসনিক ভবন সহ (প্রধান ভবন) একাডেমিক ভবনের সংখ্যা ৫টি। স্কুলে ১টি মিলনায়তন, ১টি মসজিদ, ১টি হোস্টেল, ১টি গ্যারেজ, ১টি শিক্ষক হোস্টেল, ১টি অভিভাবক শেড, প্রধান শিক্ষকের বাসভবন, সম্মুখে সমাবেশ(এসেম্বলির) এর জন্য ১টি মাঠ, পাশে একটি বড় খেলার মাঠ, ১টি ভলিবল কোর্ট, ব্যাডমিন্টন কোর্ট, পশ্চাৎ পার্শ্বে ১টি পুকুর, গাছে ঘেরা প্রাঙ্গণ রয়েছে।


title: পটুয়াখালী সরকারি জুবিলী উচ্চ বিদ্যালয়

text: এই বিদ্যালয়ে ৩ টি বিজ্ঞানাগার, ১ টি গ্রন্থাগার, ২টি কম্পিউটার ল্যাবরেটরি, ১টি মিলনায়তন রয়েছে। বিদ্যালয়ে প্রতিবছর বার্ষিক ক্রীড়া প্রতিযোগিতার আয়োজন এবং শিক্ষার্থীদের শিক্ষাসফরের ব্যবস্থা করা হয়।


title: পটুয়াখালী সরকারি জুবিলী উচ্চ বিদ্যালয়

text: শিক্ষার্থীদের জন্য চালু আছে বিভিন্ন ক্লাব; যেমনঃ


title: পটুয়াখালী সরকারি জুবিলী উচ্চ বিদ্যালয়

text: দূরের শিক্ষার্থীদের জন্য বিদ্যালয়ের নিজস্ব আবাসন ব্যবস্থা আছে। এটি স্কুল প্রাঙ্গণের ভেতরেই অবস্থিত। এতে আসন পেতে শ্রেণি-শিক্ষকের মাধ্যমে প্রধান শিক্ষক বরাবর আবেদন করতে হয়।


title: পটুয়াখালী সরকারি জুবিলী উচ্চ বিদ্যালয়

text:
পটুয়াখালী সরকারি জুবিলী উচ্চ বিদ্যালয় যেহেতু পটুয়াখালী এর আশেপাশের এলাকার প্রথম দিকের বিদ্যালয়, তাই স্বাভাবিকভাবেই শুরু থেকেই পড়াশোনার ক্ষেত্রে অসাধারণ সাফল্য অর্জন করছে, যা আজও অব্যাহত আছে।
বিদ্যালয়টি শুরু থেকে সুনাম অর্জন করে আসছে। ১৯৩১ সালে বিদ্যালয়ের ছাত্র সংখ্যা ছিল ২৩৩ জন। ১৯৩২ ও ১৯৩৩ সালে কলকাতা বিশ্ববিদ্যালয়ের অধীনে এ স্কুল থেকে শতকরা ৭১ দশমিক ৪ ও ৬৬ দশমিক ছয়জন ছাত্র উত্তীর্ণ হন। ১৯৩৪ সালে শতকরা ৮৮ দশমিক দুইজন ছাত্র উত্তীর্ণ হন। ২০১১ থেকে ২০১৬ সাল পর্যন্ত এ বিদ্যালয়ে এসএসসি পরীক্ষায় পাসের হার শতকরা ৯৯ ভাগ।


title: পটুয়াখালী সরকারি জুবিলী উচ্চ বিদ্যালয়

text: স্কুলটিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। সাধারণত ৩য়, ৬ষ্ঠ ও ৯ম শ্রেণিতে (৬ষ্ঠ ও ৯ম শ্রেণিতে আসন খালি থাকা সাপেক্ষে) ছাত্র ভর্তি করা হয়। ভর্তিচ্ছুরা নিয়ম অনুযায়ী আবেদন করে। তারপর তাদের ভর্তি পরীক্ষা দিতে হয়। যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়।


title: পটুয়াখালী সরকারি জুবিলী উচ্চ বিদ্যালয়

text: সরকারি স্কুল হওয়ায় এই বিদ্যালয়ে পড়াশোনার খরচ অনেক কম। প্রতি মাসে বেতনের সাথে টিফিন ফি নেয়া হয়। হোস্টেলের ছাত্রদের আলাদা ফি দিতে হয়।


title: পটুয়াখালী সরকারি জুবিলী উচ্চ বিদ্যালয়

text:
স্কুলের নির্দিষ্ট পোশাক হল সাদা শার্ট (ফুলহাতা বা হাফহাতা দুটোই গ্রহণযোগ্য)। প্রভাতী অধিবেশন এর জন্য নেভি ব্লু ফুল প্যান্ট এবং দিবাকালীন অধিবেশনের জন্য সাদা ফুল প্যান্ট।
উভয় অধিবেশনের জন্য সাদা কেড্‌স ও মোজা। এছাড়া শীতকালে নীল রঙের সোয়েটারও পোশাকের অন্তর্ভুক্ত। শার্টের বাম পকেটে স্কুলের মনোগ্রামযুক্ত ব্যাজ। ২০০৯ সাল হতে ছাত্রদের পরিচয়পত্র প্রদান করা হচ্ছে। শার্ট ইন করে পরতে হয় এবং কালো বেল্ট পরা আবশ্যক।


title: পটুয়াখালী সরকারি জুবিলী উচ্চ বিদ্যালয়

text: খেলাধুলার ক্ষেত্রে অত্র স্কুলের উল্লেখযোগ্য অংশগ্রহণ আছে।


title: পটুয়াখালী সরকারি জুবিলী উচ্চ বিদ্যালয়

text: বিদ্যালয়ের কৃতী শিক্ষার্থীরা দেশ এবং দেশের বাইরে নানান গুরুত্বপূর্ণ অবস্থানে আছেন এবং ছিলেন। এর মধ্যে রয়েছেন,


title: পটুয়াখালী সরকারি জুবিলী উচ্চ বিদ্যালয়

text: প্রমুখ।


title: বালিকা বধূ (১৯৬৭-এর চলচ্চিত্র)

text: বালিকা বধূ ১৯৬৭ সালে মুক্তিপ্রাপ্ত মৌসুমী চট্টোপাধ্যায় (বালিকা বধূ চরিত্রে) অভিনীত এবং তরুণ মজুমদার পরিচালিত বাংলা চলচ্চিত্র।


title: বালিকা বধূ (১৯৬৭-এর চলচ্চিত্র)

text: প্রাচীন ভারতে একটা সময়ে বাল্যবিবাহ হত এবং সাবালক হওয়ার পরে তারা একসাথে থাকার অনুমতি পেত। এই ছবিতে বিয়ের এই গল্পটি সুন্দর ও সাবলীলভাবে উপস্থাপিত হয়েছে।


title: বালিকা বধূ (১৯৬৭-এর চলচ্চিত্র)

text: ভারতে ব্রিটিশ শাসনামলে একটি গ্রামে, "অমল" নামে একজন স্কুলগামী যুবক বাস করত, যার অল্প বয়সে "রজনী" নামের একটি মেয়ের সঙ্গে বিয়ে হয়। বিয়ের প্রথাগত অনুষ্ঠান শেষে, তরুণ দম্পতি কয়েক দিনের জন্য থাকতে দেয়া হয় এবং তাদের মধ্যে প্রেম এবং বন্ধুত্ব গড়ে ওঠে। এরপর, রজনী তার বাবার বাড়িতে ফিরে যায় এবং অমল তার স্কুলে যাওয়া শুরু করে এবং এক শিক্ষকের অধীনে বাড়িতে পড়াশুনা করতে থাকে। মাঝেমধ্যে রজনী বেড়াতে আসলে অমলের মন উদ্দীপ্ত হয়।


title: বালিকা বধূ (১৯৬৭-এর চলচ্চিত্র)

text: রজনীর দুর্গাপূজাতে আসার কথা ছিল কিন্তু বিজয়া দশমীতে বেড়াতে আসে কিছুদিনের জন্য। এরপর তীর্থযাত্রার উদ্দেশ্যে ভারতের বিভিন্ন স্থান যেমন, বেনারস, গয়া, মথুরা, বৃন্দাবন, পুরী এবং কোনারক ইত্যাদি। তাদের ছোট পৃথিবী ধ্বংস হয়ে যায়, যখন অমলের নিরীহ গৃহশিক্ষককে পুলিশ স্বাধীনতা আন্দোলনকারী, আশ্রয়, প্রশিক্ষণ ও বোমা তৈরির দায়ে গ্রেপ্তার করে। এই ঘটনা অমল এবং রজনীর জীবনে প্রভাব নিয়ে এগিয়ে গেছে।


title: চাওয়া পাওয়া (১৯৫৯-এর চলচ্চিত্র)

text: চাওয়া পাওয়া ১৯৫৯ সালের ভারতীয় বাংলা ভাষায় কমেডিজাতীয় চলচ্চিত্র, যেটি পরিচালনা করেন যাত্রিক। এর মুখ্যভুমিকায় অভিনয় করেন উত্তম কুমার এবং সুচিত্রা সেন।


title: নচিকেতা ঘোষ

text: নচিকেতা ঘোষ ভারতের সবচেয়ে প্রশংসিত সঙ্গীত পরিচালক এবং সুরকার। তিনি মূলত বাংলা, হিন্দি ও ওড়িয়া ভাষায় গীত রচনা করেন। তিনি চলচ্চিত্রের গানসহ বাংলা আধুনিক গানকে এক নতুন মাত্রায় নিয়ে গেছেন। তিনি একজন চমৎকার গায়ক ছিলেন এবং গ্রামোফোনে একক কণ্ঠে তার গান বের হয়েছিল।


title: নচিকেতা ঘোষ

text: তাঁর পিতা ডঃ সনত কুমার ঘোষ ছিলেন কলকাতার বিশিষ্ট চিকিৎসক। সনত বাবু একজন স্বর্ণপদকপ্রাপ্ত ডাক্তার এবং পশ্চিমবঙ্গের বিখ্যাত মুখ্যমন্ত্রী ডাঃ বিধানচন্দ্র রায়ের চিকিৎসক হিসেবেও কাজ করেছেন। পিতা চাইতেন তার বড় ছেলে নচিকেতা ঘোষ ডাক্তারি পড়াশোনা করুক। নচিকেতা ঘোষ কলকাতা বিশ্ববিদ্যালয়ের অধীনে রাধাগোবিন্দ কর মেডিক্যাল কলেজ (আর জি কর কলেজ) থেকে এমবিবিএস ডিগ্রী লাভ করেন। কিন্তু চিকিৎসাকে তিনি পেশা হিসাবে নিতে আগ্রহী ছিলেন না।


title: নচিকেতা ঘোষ

text: প্রত্যেক রবিবার, বিশিষ্ট সঙ্গিতজ্ঞ কৃষ্ণ চন্দ্র দে, সুবল দাসগুপ্ত, কমল দাশগুপ্ত, কানা সাতকারি ডঃ সনত কুমারের শ্যামবাজার বাড়িতে মিলিত হতেন এবং সেটা অল্পবয়েসে নচিকেতা ঘোষের ওপর প্রভাব ফেলে। বাংলার তৎকালীন সংগীত প্রতিভাদের কাছ থেকে দেখার সুযোগ ছিল তার। তিনি খুব ছোট বেলা থেকেই তাদের সঙ্গে তবলা বাজাতেন। ধীরে ধীরে তবলা(এবং সঙ্গীত) নচিকেতার প্রথম প্রেমে পরিনত হয়।


title: নচিকেতা ঘোষ

text: মাত্র ২৪ বছরে বয়সে নচিকেতা প্রতিশ্রুতিশীল সঙ্গীত পরিচালক হিসেবে আবির্ভূত হন এবং বাংলা সঙ্গীত জগতে নতুন প্রবাহ সংযোজন করেন। সঙ্গীত রচনাশৈলীতে তার কৃতিত্ব অনন্য।


title: নচিকেতা ঘোষ

text: নচিকেতা ঘোষ শ্রীমতী শিবানী দত্তকে বিয়ে করেন। তাদের শ্রাবণী ও সম্পুর্না নামে দুইটি মেয়ে এবং সুপর্ণ কান্তি নামে এক ছেলে আছে। সুপর্ণ কান্তি ঘোষ অত্যন্ত সুপরিচিত সঙ্গীত স্রষ্টা এবং গত তিন দশক ধরে তার পিতার পদাঙ্ক অনুসরণ করে যাচ্ছেন।


title: ৮৭তম একাডেমি পুরস্কার

text: ৮৭তম একাডেমি পুরস্কার, ২০১৪-এর সেরা চলচ্চিত্রসমূহকে সম্মাননা প্রদান করতে একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক উপস্থাপিত একটি অনুষ্ঠান যা ফেব্রুয়ারি ২২, ২০১৫ সালে লস অ্যাঞ্জেলেসে হলিউডের ডলবি থিয়েটারে ৫:৩০ অপরাহ্ণ পিএসটি / ৮:৩০ অপরাহ্ণ ইএসটি সময়ে অনুষ্ঠিত হয়। অনুষ্ঠানের সময় একাডেমি অব মোশন পিকচার আর্টস অ্যান্ড সায়েন্সেস সর্বমোট ২৪টি বিষয়শ্রেণীতে একাডেমি পুরস্কার (সাধারণভাবে অস্কার হিসাবে উল্লেখ করা হয়েছে) প্রদান করে। অনুষ্ঠানটি নীল মেরন এবং ক্রেগ জাদানের প্রযোজনার এবং হামিশ হ্যামিল্টনের পরিচালনায় মার্কিন যুক্তরাষ্ট্রে এবিসি মাধ্যমে টেলিভিশনে সম্প্রচারিত হয়।


title: ৮৭তম একাডেমি পুরস্কার

text: বিজয়ীগণ শুরুতে তালিকাভুক্ত এবং এই চিহ্নেের মাধ্যমে নির্দেশ করা হয়েছ।


title: ৮৭তম একাডেমি পুরস্কার

text: নিচের ১৭টি চলচ্চিত্র একাধিক মনোনয়ন জিতেছে:


title: ৮৭তম একাডেমি পুরস্কার

text: নিচের ৩টি চলচ্চিত্র একাধিক পুরস্কার জিতেছে:


title: ৮৭তম একাডেমি পুরস্কার

text: বার্ষিক "স্মরণিকা" বিভাগ অভিনেত্রী মেরিল স্ট্রীপ দ্বারা উপস্থাপিত হয়েছিল।


title: শ্রেষ্ঠ পরিচালনার জন্য একাডেমি পুরস্কার

text: শ্রেষ্ঠ পরিচালকের জন্য একাডেমি পুরস্কার একাডেমি পুরস্কারগুলোর একটি যা প্রতি বছর চলচ্চিত্র শিল্পে কর্মরত চলচ্চিত্র পরিচালকদের মধ্যে বিজয়ীদের দেয়া হয়। পুরস্কারটি প্রদান করে মার্কিন চলচ্চিত্র প্রতিষ্ঠান একাডেমি অফ মোশন পিকচার আর্টস অ্যান্ড সাইন্সেস। এই পুরস্কারের মনোনয়ন প্রদান করে একাডমির পরিচালনা পর্ষদের সদস্যরা কিন্তু চূড়ান্ত বিজয়ী নির্বাচন করে একাডেমির সকল সদস্যরা মিলে। এই পুরস্কারের প্রচলনের পর এখন পর্যন্ত মোট ৮৯টি সেরা চলচ্চিত্রের জন্য অস্কার জয় করা চলচ্চিত্রের ৬৩টি চলচ্চিত্রের পরিচালকও সেরা পরিচালক হিসেবে অস্কার পেয়েছে।


শ্রেষ্ঠ মৌলিক চিত্রনাট্যের জন্য একাডেমি পুরস্কার শ্রেষ্ঠ চিত্রনাট্য রচনার জন্য প্রদত্ত একটি একাডেমি পুরস্কার। এটি এমন চিত্রনাট্যের জন্য প্রদান করা হয় যা পূর্বে প্রকাশিত হয় নি। ১৯৪০ সালে লেখনীর পুরস্কার হিসেবে শ্রেষ্ঠ কাহিনীর জন্য একাডেমি পুরস্কার থেকে ভিন্ন এই পুরস্কার প্রদান শুরু হয়। ১৯৫৭ সাল থেকে এই দুটি পুরস্কার একত্র করে শুধু চিত্রনাট্যের জন্য পুরস্কার প্রদান করা হয়। ২০০২ সালে এই পুরস্কারের নাম লেখনী (সরাসরি চলচ্চিত্রের জন্য চিত্রনাট্য) থেকে পরিবর্তন করে লেখনী (মৌলিক চিত্রনাট্য) করা হয়।


title: শ্রেষ্ঠ মৌলিক চিত্রনাট্যের জন্য একাডেমি পুরস্কার

text: এই পুরস্কারের জন্য মনোনয়ন প্রাপ্ত প্রসিদ্ধ ঔপন্যাসিক ও নাট্যকারদের মধ্যে উল্লেখযোগ্য হলেন: জন স্টেইনব্যাক, নোয়েল কাউয়ার্ড, রেমন্ড চ্যান্ডলার, অ্যালাইন রবি-গ্রিলেট, এডওয়ার্ড বন্ড, আর্থার সি. ক্লার্ক, লিলিয়ান হেলম্যান, নেল সিমন, প্যাডি চ্যায়েফ্‌স্কি, টম স্টপার্ড, ও টেরেন্স র‍্যাটিগ্যান।


text: নিম্নোক্ত ব্যক্তিবর্গ শ্রেষ্ঠ মৌলিক চিত্রনাট্যের জন্য একাধিক পুরস্কার অর্জন করেছেন:


text: নিম্নোক্ত ব্যক্তিবর্গ শ্রেষ্ঠ মৌলিক চিত্রনাট্যের জন্য তিন বা ততোধিক মনোনয়ন অর্জন করেছেন:


title: জন ব্লেইন

text: জন এ্যাঙ্গাস রাইয়ি ব্লেইন (জন্মঃ ৪ জানুয়ারি ১৯৭৯) হলেন একজন স্টটিশ প্রথম শ্রেণীর ক্রিকেটার। তিনি একজন ডান-হাতি ব্যাটসম্যান,এবং একজন ডান-হাতি ফাস্ট-মিডিয়াম পেস বোলার।


title: জন ব্লেইন

text: ১৯৯৬ সালে প্রথম ক্যাপ অর্জন করে জন ব্লেইন ১৮৯০ সাল থেকে স্কটল্যান্ডের সর্বকণিষ্ঠ মুকুট পরিহিত ক্রিকেট খেলোয়াড় হিসেবে মর্যাদা লাভ করেন। তিনি ১৯৯৬ সালের ইউরোপীয় চ্যাম্পিয়নশিপ প্রতিযোগিতায় প্রতিনিধিত্ব করে ৯.৮৫ গড়ে ৭ উইকেট লাভ করেন।


title: গ্রেগর মেডেন

text: গ্রেগর ইয়ান মেডেন (জন্মঃ ২২ জুলাই ১৯৭৯) একজন স্কটিশ ক্রিকেটার; যিনি স্কটল্যান্ড জাতীয় ক্রিকেট দলের হয়ে প্রথম শ্রেণী, একদিনের আন্তর্জাতিক এবং লিস্ট এ ক্রিকেট খেলে থাকেন। এছাড়াও তিনি ল্যাঙ্কাশায়ারের হয়ে লিস্ট এ এবং টি২০ ক্রিকেটে প্রতিনিধিত্ব করেন।


title: গ্রেগর মেডেন

text: গ্রেগর গ্লাসগোতে জন্মগ্রহণ করেন এবং হুটসিসন গ্রামার স্কুলে পড়াশোনা করেন।


title: এমভি মোস্তফা লঞ্চ ডুবি

text: ২০১৫ সালের ২২ ফেব্রুয়ারি মানিকগঞ্জে পদ্মা নদীতে মাওয়া ঘাটের কাছাকাছি এমভি মোস্তফা নামের লঞ্চটি ডুবে যায়। সকাল ১১.৪৫ মিনিটের দিকে এই দুর্ঘটনাটি ঘটে। লঞ্চটি মানিকগঞ্জের শিবালয় উপজেলার পাটুরিয়া ঘাট থেকে দৌলতদিয়া ঘাটে যাচ্ছিল।


title: এমভি মোস্তফা লঞ্চ ডুবি

text: শিবালয় উপজেলার পাটুরিয়া ঘাট থেকে এমভি মোস্তফা নামের লঞ্চটি কাল বেলা সাড়ে ১১টার দিকে দৌলতদিয়া ঘাটের উদ্দেশে ছেড়ে যায়। ১৫ মিনিট পরই পাটুরিয়া লঞ্চঘাট থেকে প্রায় ৮০০ গজ দূরে সার বোঝাই নার্গিস-১ নামের কার্গো জাহাজ লঞ্চটির মাঝামাঝি স্থানে সজোরে ধাক্কা দেয়। এতে লঞ্চটি উল্টে গিয়ে পানিতে ডুবে যায়।


title: এমভি মোস্তফা লঞ্চ ডুবি

text: লঞ্চডুবির লঞ্চের ডেকে (লঞ্চের ওপরে) থাকা ৫০ থেকে ৬০ জন যাত্রী নদীতে লাফিয়ে পড়েন। এরপর তাঁরা জীবন রক্ষাকারী বয়া ও আশপাশের নৌযানে উঠে তীরে আসতে সক্ষম হন। লঞ্চডুবির পরপরই আশেপাশের লোকজন নৌকা ও ট্রলার নিয়ে প্রাথমিকভাবে উদ্ধারকাজ শুরু করে। দুর্ঘটনার কিছুক্ষণ পর বেশ কয়েকজনের লাশ বেশে উঠতে থাকে। এরকিছু পর ঘটনাস্থলে ঢাকার ফায়ার সার্ভিসের ডুবুরি দল, কোস্টগার্ড ও নৌ-পুলিশের সদস্যসহ সরকারি এবং বেসরকারি পর্যায়ের শতাধিক উদ্ধারকর্মী এসে পৌঁছে। তাঁরা একযোগে উদ্ধার তৎপরতা চালিয়ে লঞ্চের ভেতর থেকে নারী, পুরুষ ও শিশুদের লাশ বের করে আনেন। দুর্ঘটনা পর পাটুরিয়া ঘাটে থাকা বিআইডব্লিউটিয়ের জাহাজ আইটি-৩৮৯ দিয়ে লঞ্চটির অবস্থান শনাক্ত করে ওই জাহাজের সঙ্গে রশি দিয়ে বেঁধে রাখা হয়। এরপর মাওয়া থেকে উদ্ধারকারী জাহাজ রুস্তম রাত সোয়া ১১টার দিকে এসে অভিযানে যোগ দেয় এবং ডুবে যাওয়া লঞ্চটিকে ২৩ তারিখ সোমবার ভোর সাড়ে চারটার দিকে নদী থেকে টেনে তীরে নিয়ে আসে। সেদিন সকাল ১০টার দিকে উদ্ধার অভিযান আনুষ্ঠানিকভাবে সমাপ্ত ঘোষণা করা হয়।


title: এমভি মোস্তফা লঞ্চ ডুবি

text: এই ঘটনায় ৭০ জনের লাশ উদ্ধার করা হয়। এর মধ্যে ২৭টি পুরুষ, ২৪টি নারী ও ১৯টি শিশুর লাশ ছিল। স্বজনদের কাছে ৬৮টি লাশ হস্তান্তর করা হয়।


title: পিটার রসন

text: পিটার ওয়াল্টার এডওয়ার্ড রসন (জন্ম: ২৫ মে, ১৯৫৭) রোডেশিয়ার সলিসবারি এলাকায় জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন পিটার রসন। দলে তিনি মূলতঃ বোলার হিসেবে ছিলেন। এছাড়াও নীচের সারির কার্যকরী ব্যাটসম্যান হিসেবে দায়িত্ব পালন করেন।


title: পিটার রসন

text: ১৯৮৪ সালে ল্যাঙ্কাশায়ার লীগে রিশটন দলের পক্ষে খেলেন। ঐ মৌসুমে তিনি ১৪.০৮ গড়ে ১০২ উইকেট পান ও ২২.৪৬ গড়ে ৫৩৯ রান সংগ্রহ করেন। এছাড়াও মাইনর কাউন্টিজ ক্রিকেটে সাফোক দলে খেলেন।


title: পিটার রসন

text: ১৯৮২-৮৩ মৌসুমে অস্ট্রেলিয়ার যুবদলের বিপক্ষে ১৩/১৪৩ লাভ করেন। তন্মধ্যে প্রথম ইনিংসে ৭/৫৫ ও ৬/৮৮ পান। ১৯৮৮-৮৯ মৌসুমে সফরকারী ল্যাঙ্কাশায়ার দলের বিপক্ষে ৩০ রানের বিনিময়ে ৭ উইকেট পান। ১৯৮৯-৯০ মৌসুমে নাটালের পক্ষে ট্রান্সভালের বিপক্ষে প্রথম-শ্রেণীর ক্রিকেটে সর্বোচ্চ ৯৫ রান করেন।


title: পিটার রসন

text: ১৯৮৩ থেকে ১৯৮৭ সময়কালে জিম্বাবুয়ের পক্ষে দশটি একদিনের আন্তর্জাতিকে অংশগ্রহণ করেন। ১৯৮৩ ও ১৯৮৭ সালের ক্রিকেট বিশ্বকাপে দলের অন্যতম সদস্য ছিলেন তিনি। তন্মধ্যে, ১৯৮৩ সালের বিশ্বকাপে ভারত এবং ওয়েস্ট ইন্ডিজের বিপক্ষে শুরুতেই উইকেট নিয়ে স্বল্পকালের জন্য জিম্বাবুয়ে দলকে শক্তিশালী অবস্থানে নিয়ে গিয়েছিলেন।


title: পিটার রসন

text: ১৯৮৯ সালে জিম্বাবুয়ে ত্যাগ করেন। এরপর তিনি দক্ষিণ আফ্রিকার নাটালে খেলোয়াড়ী জীবনের বাকীটা সময় অতিবাহিত করেন। ১৯৯৪-৯৫ মৌসুমে ক্রিকেট জীবন ত্যাগ করেন রসন।


title: পিটার রসন

text: বর্তমানে তিনি ডারবানের ট্রেলিডর এলাকায় একটি গৃহ নিরাপত্তাবিষয়ক প্রতিষ্ঠানের বিক্রয় ও বিপণন পরিচালকের দায়িত্বে নিয়োজিত রয়েছেন।


title: কাজী খালেদা খাতুন

text: কাজী খালেদা খাতুন ভাষা আন্দোলনের সেই মহান সৈনিকদের অন্যতম যারা অত্যন্ত কম বয়সে, স্কুলের ছাত্র থাকা কালীন সময়েই ভাষা আন্দোলনে সংযুক্ত হন।


title: কাজী খালেদা খাতুন

text: ১৯৩৯ সালের ৭ই আগস্ট বরিশাল বিভাগের পিরোজপুরে সম্ভ্রান্ত কাজী বাড়িতে জন্মগ্রহন করেন খালেদা খাতুন। পিতা কাজী মাজহার উদ্দিন আহমদ এবং মাতার নাম হাকিমুন্নেসা খাতুন। একাত্তরের মুক্তিযুদ্ধে শহীদ কাজী সামসুল হক তার বড় ভাই।


title: কাজী খালেদা খাতুন

text: ১৯৫৪ সালে কামরুন্নেসা সরকারি বালিকা বিদ্যালয় থেকে ম্যাট্রিক পাস করেন। এরপর ইডেন মহিলা কলেজ থেকে ১৯৫৬ সালে ইন্টারমিডিয়েট এবং ঢাকা মেডিকেল কলেজ থেকে ১৯৬৮ সালে এমবিবিএস ডিগ্রি লাভ করেন।


title: কাজী খালেদা খাতুন

text: ১৯৭০ সালে ঢাকা মেডিকেল কলেজের প্যাথলজি বিভাগের প্রভাষক পদে কর্মজীবন শুরু করেন। পরবর্তীতে কিউরটের পদমর্যাদায় উন্নীত হন। ১৯৭৮ সালে ইরাক সরকারের অধীনে ইরাকে সাড়ে চার বৎসর কাজ করেন। ১৯৮৩ সালে ঢাকাতে ফিরে এসে আবার ঢাকা মেডিকেল কলেজে যোগ দেন। এছাড়া জাতীয় হৃদরোগ ইন্সটিটিউটেও কাজ করেন তিনি।


title: কাজী খালেদা খাতুন

text: ১৯৫২ সালের মহান ভাষা আন্দোলনের উত্তপ্ত সময়ে খালেদা খাতুন কামরুন্নেসা বালিকা বিদ্যালয়ের অষ্টম শ্রেণীর ছাত্রী। ভাষা কন্যা রওশন আরা বাচ্চু সহ অন্যান্য ভাষা সৈনিকেরা সেই সময়ে সমাজের সর্বস্তরের সকল মানুষকে উদ্বুদ্ধ করতেন। তাদের ডাকে সাড়া দিয়ে কামরুন্নেসা বালিকা বিদ্যালয়ের ছাত্রীরা ভাষা আন্দোলনে প্রত্যক্ষ ভাবে অংশগ্রহন করেন যার মধ্যে সর্বাগ্রে ছিলেন কাজী খালেদা খাতুন।


title: কাজী খালেদা খাতুন

text: ১৯৫২ সালের একুশে ফেব্রুয়ারী ১৪৪ ধারার মধ্যেই তিনি ঢাকা বিশ্ববিদ্যালয়ের ঐতিহাসিক আমতলার সভায় অংশগ্রহন করেন। এরপর ১৪৪ ধারা ভাঙার সিদ্ধান্ত নিয়ে মিছিল নিয়ে বের হলে পুলিশের নির্যাতনের শিকার হন খালেদা খাতুন। পুলিশের ছোঁড়া কাঁদানে গ্যাসে অসুস্থ হয়ে পড়েন।


title: কাজী খালেদা খাতুন

text: কাজী খালেদা খাতুন এবং অন্যান্য ভাষা কন্যারা মহান ভাষা আন্দোলনের শহীদদের স্মরনে কেন্দ্রীয় শহীদ মিনারের আদলে কামরুন্নেসা সরকারি বালিকা বিদ্যালয়ে শহীদ মিনার তৈরী করেন। যা ছিলো কোনো স্কুলে তৈরী প্রথম শহীদ মিনার।


title: কাজী খালেদা খাতুন

text: ২৮ সেপ্টেম্বর ২০১৩ তে এই মহান ভাষা সৈনিক ঢাকার ইডেন মাল্টিকেয়ার হাসপাতালে মৃত্যুবরন করেন। তাকে মিরপুর বুদ্ধিজীবী কবরস্থানে সমাহিত করা হয়।


title: কৌণ্ডিন্য

text: কৌণ্ডিন্য (সংস্কৃত: कौण्डिन्य; পালি: कोन्दन्न) বা অজ্ঞাত কৌণ্ডিন্য (সংস্কৃত: अज्ञात कौण्डिन्य; পালি: अन्न कोन्दन्न) (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে প্রথম অর্হত ও প্রথম ভিক্ষু হিসেবে পরিগণিত হন। বুদ্ধত্ব লাভের পর গৌতম বুদ্ধ যে পাঁচজন সাধককে প্রথম তাঁর শিক্ষা প্রদান করেছিলেন, কৌণ্ডিন্য তাঁদের মধ্যে অন্যতম ছিলেন।


title: কৌণ্ডিন্য

text: কৌণ্ডিন্যের জন্ম সিদ্ধার্থ গৌতমের জন্মের পূর্বে ঘটে। তিনি আনুমানিক খ্রিস্টপূর্ব ষষ্ঠ শতাব্দীতে কপিলাবস্তু নগরের নিকটে দোনাভত্তু নগরে এক সম্ভ্রান্ত ব্রাহ্মণ পরিবারে জন্মগ্রহণ করেন। কম বয়সে তিনি বেদে পারদর্শী হয়ে ওঠেন। শাক্য প্রজাতন্ত্রের নির্বাচিত প্রধান শুদ্ধোধন তাঁর পুত্র সিদ্ধার্থ গৌতমের জন্মের পর পুত্রের ভবিষ্যদ্বাণীর উদ্দেশ্যে একদল ব্রাহ্মণের সঙ্গে এই যুবক পণ্ডিত ব্রাহ্মণকেও আমন্ত্রণ জানান। ভবিষ্যতে সিদ্ধার্থ গৌতম একজন রাজচক্রবর্তী সম্রাট অথবা একজন সিদ্ধ সাধক হবেন এইরকম মত অন্য সকল ব্রাহ্মণেরা দিলেও একমাত্র কৌণ্ডিন্যই স্পষ্ট ভাবে উল্লেখ করেন যে, এই শিশু পরবর্তীকালে বুদ্ধত্ব লাভ করবেন। সিদ্ধার্থ ভবিষ্যতে সাধনপথ নিলে কৌণ্ডিন্য তাঁকে অনুসরণ করবেন বলে শপথ করেন। কৌণ্ডিন্যের ভবিষ্যদ্বাণীকে ব্যর্থ করার উদ্দেশ্যে শুদ্ধোধন পুত্রের জীবনকে বিলাসবহুল করে তুললেও উনত্রিশ বছর বয়সে রাজকুমার সিদ্ধার্থ তাঁর প্রাসাদ ছেড়ে সর্বস্ব ত্যাগ করে সত্যানুসন্ধানের উদ্দেশ্যে তপস্বীর জীবনাযাপনের জন্য বেড়িয়ে পড়েন।


title: কৌণ্ডিন্য

text: সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে কৌণ্ডিন্য ও ভদ্দিয়, বপ্প, মহানাম এবং অস্সজি নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে কৌণ্ডিন্য সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।


title: কৌণ্ডিন্য

text: সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে কৌণ্ডিন্য সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে কৌণ্ডিন্য অর্হত হিসেবে উন্নীত হন। এরপর তিনি গৌতম বুদ্ধের নিকট ভিক্ষু হওয়ার ইচ্ছা প্রকাশ করলে বুদ্ধ "এহি ভিক্ষু" বলে তাঁর ইচ্ছাপূরণ হন। বৌদ্ধধর্মের ইতিহাসে কৌণ্ডিন্য প্রথম ভিক্ষু হিসেবে গণ্য হন। পরবরতীকালে জেতবনে অবস্থিত সংঘ কৌণ্ডিন্যকে প্রথম ভিক্ষুদের মধ্যে সর্বপ্রথম বলে গণ্য করেন।


title: কৌণ্ডিন্য

text: সংঘ প্রতিষ্ঠিত হওয়ার পর কৌণ্ডিন্য গৌতম বুদ্ধের সঙ্গে নিম্ন গাঙ্গেয় সমতলভূমিতে ধর্মপ্রচারের উদ্দেশ্যে পরিভ্রমণ করেন। গৌতম বুদ্ধ যখন রাজগৃহে সম্রাট বিম্বিসারের নিমন্ত্রণ রক্ষা করেন, সেই সময় কৌণ্ডিন্য কপিলাবস্তু নগরীতে যাত্রা করে তাঁর ভ্রাতুষ্পুত্র পুন্নকে বুদ্ধের শিক্ষায় দীক্ষা প্রদান করেন।


title: কৌণ্ডিন্য

text: জীবনের শেষ বারো বছর কৌণ্ডিন্য সংঘ জীবন ত্যাগ করে হিমালয়ে বসবাস করেন। বৌদ্ধ সাহিত্যে এই বিষয়ে দুইটি কারণের উল্লেখ রয়েছে। প্রথম কারণ হল, গৌতম বুদ্ধের দুইজন প্রধান শিষ্য সারিপুত্ত ও মৌদ্গল্যায়নের পক্ষে কৌণ্ডিন্যের উপস্থিতি অস্বস্তিদায়ক ছিল। সর্বাপেক্ষা প্রবীণ ভিক্ষু হওয়ায় কৌণ্ডিন্য ভিক্ষার সময় সংঘকে নেতৃত্ব দিতেন, কিন্তু ধর্ম শিক্ষার সময় গৌতম বুদ্ধের দুই পাশে সারিপুত্ত ও মৌদ্গল্যায়ন আসন গ্রহণ করতেন এবং কৌণ্ডিন্য তাঁদের পশ্চাতে বসতেন। প্রবীণতম ভিক্ষু কৌণ্ডিন্যের সামনে বসায় সারিপুত্ত ও মৌদ্গল্যায়নের পক্ষে অস্বস্তিদায়ক ছিল। এই অবস্থা থেকে মুক্তি দিতে কৌণ্ডিন্য সংঘ পরিত্যাগ করেন। অপর যে কারণটি বৌদ্ধ সাহিত্যে উল্লিখিত, তা হল সংঘ দ্রুত জনপ্রিয়তা লাভ করায় তাঁর নিভৃতে ধর্ম সাধনার ব্যাঘাত ঘটত বলে তিনি নিভৃত স্থানের সন্ধানে হিমালয় যাত্রা করেন। সংযুত্ত নিকায় অনুসারে তিনি হিমালয়ের ছদ্দন্ত বনে মন্দাকিনী সরোবরের তীরে জীবনের শেষ বারো বছর অতিবাহিত করেন। সেখানে তাঁর মৃত্যু ঘটলে গৌতম বুদ্ধের অন্যতম প্রধান শিষ্য অনুরুদ্ধ তাঁর শেষকৃত্য সম্পন্ন করেন। সেখানে তাঁর মরদেহ বিশাল চন্দনকাঠ নির্মিত চিতায় ভস্মীভূত করা হয় এবং অবশিষ্ট ভস্মকে বেলুবনে নিয়ে গিয়ে সংরক্ষিত করে তাঁর ওপর রৌপ্য নির্মিত একটি স্তূপ নির্মাণ করা হয়।


title: কৌণ্ডিন্য

text: গৌতম বুদ্ধের সর্বপ্রথম শিষ্য হওয়ায় বিভিন্ন বৌদ্ধ সাহিত্যে কৌণ্ডিন্যের সঙ্গে অন্যান্য ভিক্ষুদের মতবিনিময় ও ভাষ্য গুরুয়্ব সহকারে স্থান পেয়েছে। থেরগাথার ষোলটি শ্লোকে কৌণ্ডিন্যকে প্রশংসা করে কাব্য রচিত হয়েছে। কৌণ্ডিন্যে সচ্চকে চতুরার্য সত্য সম্বন্ধে শিক্ষাপ্রদানের পরে সচ্চ এই শ্লোকের প্রথম কয়েকটি আবৃত্তি করেন। উদান নামক বৌদ্ধ পুঁথিতে উল্লিখিত রয়েছে যে সকল জাগতিক তৃষ্ণা থেকে উদাসীন হওয়ায় গৌতম বুদ্ধ কৌণ্ডিন্যের প্রশংসা করেন।


title: ফৌজদারহাট কে এম হাই স্কুল

text: ফৌজদারহাট কে এম হাই স্কুল চট্টগ্রাম জেলার সীতাকুন্ড উপজেলার সলিমপুর ইউনিয়নে একটি স্বনামধন্য শিক্ষা প্রতিষ্ঠান।


title: ফৌজদারহাট কে এম হাই স্কুল

text: ঢাকা-চট্টগ্রাম রেল লাইনের পশ্চিম পার্শ্বে এবং ঢাকা-চট্টগ্রাম মহাসড়কের পূর্ব পার্শ্বে বিদ্যালয়টি অবস্থিত। বন্দর নগরী চট্টগ্রাম শহর হতে ১০ কিলোমিটার উত্তরে বিদ্যালয়টি অবস্থিত।


title: ফৌজদারহাট কে এম হাই স্কুল

text: এই বিদ্যালয়ের পাশের গড় হার প্রায় ৮৫%।


title: মাধব বাড়ীয়া উচ্চ বিদ্যালয়, নাটোর

text: মাধব বাড়ীয়া উচ্চ বিদ্যালয় ১৯৯৪ সালে বাংলাদেশের নাটোর জেলায় প্রতিষ্ঠিত একটি মাধ্যমিক বিদ্যালয়। এটি নাটোর জেলাসদর শহর থেকে প্রায় ১৭ কি.মি দক্ষিণে এবং দয়ারামপুর থেকে ৭ কি.মি. উত্তরে প্রধান রাস্তার পাশেই মাধব বাড়ীয়া নামক স্থানে অবস্থতি।


title: লোকনাথ বল

text: লোকনাথ বল () (৮ মার্চ ১৯০৮ - ৪ সেপ্টেম্বর ১৯৬৪) একজন ভারতের স্বাধীনতা আন্দোলনকারী এবং সূর্য সেনের সশস্ত্র বিপ্লবী সদস্য যিনি চট্টগ্রাম অস্ত্রাগার লুন্ঠনে অংশগ্রহন করেছিলেন। পরে তিনি ভারতীয় জাতীয় কংগ্রেসে যোগদান করেন। ভারতের স্বাধীনতার, পর তিনি কলকাতা পৌরসংস্থায় প্রসাসনিক কর্মকর্তা হিসাবে যোগ দেন এবং আমৃত্যু সেখানে ছিলেন।


title: লোকনাথ বল

text: লোকনাথ বল জন্মগ্রহন করেন ব্রিটিশ ভারতেরবেঙ্গল প্রেসিডেন্সির চট্টগ্রাম জেলার ধরলা গ্রামে। তার বাবার নাম প্রাণকৃষ্ণ বল।


title: লোকনাথ বল

text: ১৯৩০ সালের ১৮ এপ্রিল সংঘটিত সূর্য সেন-এর নেতৃত্বে কয়েকজন স্বাধীনতাকামী বিপ্লবীর ব্রিটিশ পুলিশ ও সহায়ক বাহিনীর চট্টগ্রামে অবস্থিত অস্ত্রাগার লুন্ঠনে তিনি অংশগ্রহন করেন। পরবর্তীতে ২২ এপ্রিল ১৯৩০ সালে আরেকটি বন্ধুকযুদ্ধে তার ছোট ভাই হরিগোপাল বল(টেগরা) সহ ১১ জন নিহত হয়। তিনি সেখান থেকে পালাতে সক্ষম হন এবং ফরাসীদের এলাকা চন্দননগর পৌঁছান। ১ সেপ্টেম্বর ১৯৩০ সালে তিনি ও গনেশ ঘোষ ব্রিটিশ পুলিশের সঙ্গে বন্দুকযুদ্ধের পর গ্রেপ্তার হন এসময় তার সহযোগী জীবন ঘোষাল মারা যান। ১৯৩২ সালে তাকে নির্বাসনে আন্দামান ও নিকোবর দ্বীপপুঞ্জর পোর্ট ব্লেয়ারে অবস্থিত সেলুলার জেলে পাঠানো হয়। ১৯৪৬ সালে মুক্তির পরে তিনি মানবেন্দ্রনাথ রায় প্রতিষ্ঠিত র‌্যাডিক্যাল ডেমোক্র্যাটিক পার্টিতে যোগ দেন। পরে তিনি ভারতীয় জাতীয় কংগ্রেসে যোগ দেন।


title: লোকনাথ বল

text:
লোকনাথ বল ১ মে ১৯৫২ থেকে ১৯ জুলাই ১৯৬২ সাল পর্যন্ত কলকাতা পৌরসংস্থায় ২য় উপকমিশনার ছিলেন। ২০ জুলাই ১৯৬২ সালে তিনি ১ম উপ কমিশনারে পদোন্নতি পান।
লোকনাথ বল ৪ সেপ্টেম্বর ১৯৬৪ সালে কলকাতায় মৃত্যুবরন করেন।


title: সন্দ্বীপ পৌরসভা

text: সন্দ্বীপ পৌরসভা বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি পৌরসভা।


title: সন্দ্বীপ পৌরসভা

text: সন্দ্বীপ পৌরসভার আয়তন ৩০.০৩ বর্গ কিলোমিটার। (২০০৭ সালের তথ্য অনুযায়ী)


title: সন্দ্বীপ পৌরসভা

text: ২০১১ সালের পরিসংখ্যান অনুযায়ী সন্দ্বীপ পৌরসভার লোকসংখ্যা ৪২,৮৪২ জন। এর মধ্যে পুরুষ ২০,৮১৩ জন এবং মহিলা ২২,০২৯ জন।


title: সন্দ্বীপ পৌরসভা

text: সন্দ্বীপ উপজেলার পশ্চিমাংশে সন্দ্বীপ পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৭২ কিলোমিটার। এর উত্তরে হরিশপুর ইউনিয়ন ও কালাপানিয়া ইউনিয়ন, পূর্বে বাউরিয়া ইউনিয়ন ও হারামিয়া ইউনিয়ন, দক্ষিণে মুছাপুর ইউনিয়ন ও রহমতপুর ইউনিয়ন এবং পশ্চিমে বঙ্গোপসাগর।


title: সন্দ্বীপ পৌরসভা

text: ১৯৯৯ সালের ২৮ ফেব্রুয়ারি সন্দ্বীপ উপজেলা সদরকে ঘিরে সর্বমোট ২৩টি মৌজা নিয়ে সন্দ্বীপ পৌরসভা প্রতিষ্ঠিত হয়। এটি একটি 'গ' শ্রেণীর পৌরসভা।


title: সন্দ্বীপ পৌরসভা

text: সন্দ্বীপ পৌরসভা জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ পৌরসভার প্রশাসনিক কার্যক্রম সন্দ্বীপ থানার আওতাধীন। এটি ৯টি ওয়ার্ডে বিভক্ত।


title: সন্দ্বীপ পৌরসভা

text: ওয়ার্ডভিত্তিক এ পৌরসভার প্রশাসনিক এলাকাগুলো হল:


title: সন্দ্বীপ পৌরসভা

text:
সন্দ্বীপ পৌরসভার স্বাক্ষরতার হার ৪৮.১০%। এখানে ৪টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
চট্টগ্রাম জেলা সদর বা বাংলাদেশের যে কোন অঞ্চল থেকে সন্দ্বীপ পৌরসভায় যোগাযোগের প্রধান মাধ্যম নৌপথ। মোট নৌপথ ২২ নটিক্যাল মাইল।


title: মীরসরাই পৌরসভা

text: মীরসরাই পৌরসভা বাংলাদেশের চট্টগ্রাম জেলার মীরসরাই উপজেলার অন্তর্গত একটি পৌরসভা।


title: মীরসরাই পৌরসভা

text: মীরসরাই পৌরসভার আয়তন ১০.৫০ বর্গ কিলেমিটার।


title: মীরসরাই পৌরসভা

text:
২০০১ সালের পরিসংখ্যান অনুযায়ী মীরসরাই পৌরসভার লোকসংখ্যা ২০,০৭১ জন। এর মধ্যে পুরুষ ১০,৩৮১ জন এবং মহিলা ৯,৬৯০ জন।
বার্ষিক জনসংখ্যা বৃদ্ধির হার ১.৩২%। এ পৌরসভায় মোট ৩২০০ পরিবার রয়েছে।


title: মীরসরাই পৌরসভা

text: চট্টগ্রাম জেলা সদর থেকে ৬০ কিলোমিটার দূরে মীরসরাই উপজেলার মধ্যভাগে মীরসরাই পৌরসভার অবস্থান। এর উত্তরে মিঠানালা ইউনিয়ন, মঘাদিয়া ইউনিয়ন ও মীরসরাই ইউনিয়ন; পূর্বে মঘাদিয়া ইউনিয়ন, মীরসরাই ইউনিয়ন ও খৈয়াছড়া ইউনিয়ন; দক্ষিণে খৈয়াছড়া ইউনিয়ন ও মায়ানী ইউনিয়ন এবং পশ্চিমে সাহেরখালী ইউনিয়ন, ইছাখালী ইউনিয়ন, মিঠানালা ইউনিয়ন ও মঘাদিয়া ইউনিয়ন অবস্থিত।


title: মীরসরাই পৌরসভা

text: ২০০০ সালের ৮ নভেম্বর মীরসরাই পৌরসভা উদ্বোধন করা হয়। পৌরসভার ঘোষণার প্রজ্ঞাপন এস.আর.ও নং-৩৫৮/আইন-২০০০ তারিখ-১০/১২/২০০০ইং অনুযায়ী ঘোষিত এ পৌরসভার কার্যক্রম শুরু হয় ২০০১ সালের ১২ এপ্রিল। এটি একটি 'খ' শ্রেণীর পৌরসভা। মাছিমপুর, রাঘবপুর, মধ্যম মঘাদিয়া, কিছমত জাফরাবাদ, পূর্ব মঘাদিয়া ও গোভনিয়া -এ ৬টি মৌজা নিয়ে মীরসরাই পৌরসভা গঠন করা হয়।


title: মীরসরাই পৌরসভা

text:
মীরসরাই পৌরসভা জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এ পৌরসভার প্রশাসনিক কার্যক্রম মীরসরাই থানার আওতাধীন।
মোট নয়টি ওয়ার্ড নিয়ে এই পৌরসভাটি গঠিত হয়েছে। ওয়ার্ডভিত্তিক এ পৌরসভার গ্রামগুলো হল:
মীরসরাই পৌরসভার স্বাক্ষরতার হার ৮৭%। পৌরসভায় ১টি কলেজ, ১টি কামিল মাদ্রাসা, ২টি মাধ্যমিক বিদ্যালয়, ১টি মডেল স্কুল এন্ড কলেজ, ৩টি নুরানী মাদ্রাসা, ৩টি সরকারি প্রাথমিক বিদ্যালয়, ১টি পৌর প্রাথমিক বিদ্যালয়, ২০টি মক্তব/ফোরকানিয়া মাদ্রাসা ও ১টি কিন্ডারগার্টেন রয়েছে।
মীরসরাই পৌরসভায় ১টি স্বাস্থ্য কমপ্লেক্স, ১টি পরিবার পরিকল্পনা ক্লিনিক, ২টি বেসরকারী হাসপাতাল, ২টি ডায়াগনস্টিক সেন্টার ও ১টি কমিউনিটি ক্লিনিক রয়েছে।


title: মীরসরাই পৌরসভা

text: মীরসরাই পৌরসভায় যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া পৌরসভার অভ্যন্তরে ৩৫ কিলোমিটার পাকা রাস্তা ও ১০ কিলোমিটার আধা-পাকা রাস্তা রয়েছে।


title: মীরসরাই পৌরসভা

text: মীরসরাই পৌরসভায় ২৩টি মসজিদ ও ৮টি মন্দির রয়েছে।


title: মীরসরাই পৌরসভা

text: মীরসরাই পৌরসভায় ৩টি শিল্প কারখানা ও ৫টি ক্ষুদ্র কুটির শিল্প রয়েছে।


title: মীরসরাই পৌরসভা

text: মীরসরাই পৌরসভার উপর দিয়ে প্রবাহিত হচ্ছে গোভনিয়া খাল, মলিয়াইশ খাল, মহামায়া (কুমারিয়া) খাল এবং আমির আলী খাল।


title: মীরসরাই পৌরসভা

text: মীরসরাই পৌরসভার প্রধান হাট/বাজার হল মীরসরাই পৌর বাজার।


title: কুছ তুম কাহো কুছ হাম কাহে

text: কুছ তুম কাহো কুছ হাম কাহে হল ২০০২ সালের বলিউড রোমান্টিক চলচ্চিত্র; যেটি পরিচালনা করেছেন রবি শর্মা শংকর। চলচ্চিত্রটির প্রধান চরিত্রে অভিনয় করেছেন ফারদিন খান এবং রিচা পাল্লোড়। এটি বিশ্বব্যাপী ২০০২ সালের ২৮ জুনে মুক্তি পায় এবং সমালোচক ও দর্শকদের কাছ থেকে মিশ্র প্রতিক্রিয়া পায়। চলচ্চিত্রটি দুইজন প্রেমিক-প্রেমিকাকে কেন্দ্র করে গড়ে উঠেছে যাতে তাদের পরিবারের পূর্বের শত্রুতা এবং বিদ্বেষের কারনে ভালবাসা শুরু করতে পারছেননা। চলচ্চিত্রটির তেলেগু ছবি "কালিসুন্দাররাম রা" এর কাহিনিসূত্র অবলম্বনে পুনর্নির্মাণ করা হয়েছে এবং উইলিয়াম শেক্সপীয়ারের ক্লাসিক্যাল গল্প অবলম্বনে নির্মিত "রোমিও এন্ড জুলিয়েট " এর সাথে মিল রয়েছে।চলচ্চিত্রটি বক্স অফিসে তেমন ব্যবসায়িক সাফল্য অর্জন করতে পারিনী এবং এটি এভারেজ ব্যবসা করেছে বলে ঘােষণা করা হয়।


title: ইন্সটাগ্রাম

text: ইন্সটাগ্রাম ফেসবুক, টুইটার, টাম্বলার এবং ফ্লিকার মত অনলাইনে ছবি এবং ভিডিও শেয়ার করার এমন একটি অনলাইন মোবাইল ফটো শেয়ারিং, ভিডিও শেয়ারিং এবং সামাজিক নেটওয়ার্কিং পরিসেবা। ইন্সটাগ্রাম এর মাধ্যমে ছবি এবং ১৫ সেকেন্ডের দৈঘ্যের ভিডিও আপলোড করা যায। প্রতিদিন ৩০০ মিলিয়নেরও বেশি মানুষ ইন্সটাগ্রাম ব্যবহার করে যারা কিনা ফটো শেয়ার করে থাকে। প্রতিদিন ৭০ মিলিয়ন স্থিরচিত্র এবং ভিডিও শেয়ার করা হয় ইন্সটাগ্রাম এর মাধ্যমে।


title: পটিয়া পৌরসভা

text: পটিয়া পৌরসভা বাংলাদেশের চট্টগ্রাম জেলার একটি পৌরসভা।


title: পটিয়া পৌরসভা

text: পটিয়া পৌরসভার আয়তন ১০.৩৬ বর্গ কিলোমিটার।


title: পটিয়া পৌরসভা

text: ২০১১ সালের পরিসংখ্যান অনুযায়ী এই পৌরসভার মোট জনসংখ্যা ৫৫,৩২৩ জন। এই পৌরসভার জনসংখ্যা বৃদ্ধির হার ২.১২।


title: পটিয়া পৌরসভা

text: পটিয়া উপজেলার মধ্যভাগে পটিয়া পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ২২ কিলোমিটার। এ পৌরসভার পূর্বে হাইদগাঁও ইউনিয়ন; উত্তরে কেলিশহর ইউনিয়ন, দক্ষিণ ভূর্ষি ইউনিয়ন ও জঙ্গলখাইন ইউনিয়ন; পশ্চিমে জঙ্গলখাইন ইউনিয়ন এবং দক্ষিণে ভাটিখাইন ইউনিয়ন ও কচুয়াই ইউনিয়ন অবস্থিত।


title: পটিয়া পৌরসভা

text: মোট নয়টি ওয়ার্ড নিয়ে ১৯৯০ সালের ৯ এপ্রিল পটিয়া পৌরসভা গঠিত হয়। এটি একটি "ক" শ্রেণীর পৌরসভা। এ পৌরসভার প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ।


title: পটিয়া পৌরসভা

text:
ওয়ার্ডভিত্তিক এ পৌরসভার এলাকাসমূহ হল:
পটিয়া পৌরসভার স্বাক্ষরতার হার ৬৪.৪৮%। এখানে ১টি সরকারি কলেজ, ১টি কামিল মাদ্রাসা, ১টি আইন কলেজ, ১টি ডিগ্রী কলেজ, ১টি উচ্চ মাধ্যমিক কলেজ, ২টি দাখিল মাদ্রাসা, ৬টি মাধ্যমিক বিদ্যালয়, ১০টি প্রাথমিক বিদ্যালয়, ১টি পিটিআই পরীক্ষণ বিদ্যালয় ও ১৪টি কিন্ডারগার্টেন রয়েছে।পটিয়া পৌরসভায় যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরণের যানবাহনে যোগাযোগ করা যায়। এছাড়া রেলপথেও যোগাযোগ করা যায়।


title: পটিয়া পৌরসভা

text: পটিয়া পৌরসভায় ২টি সরকারি ও ৩টি বেসরকারি ক্লিনিক রয়েছে।


title: পটিয়া পৌরসভা

text: পটিয়া পৌরসভায় ৬৫টি মসজিদ, ১৫টি মন্দির, ১টি বিহার ও ১টি গীর্জা রয়েছে।


title: পশ্চিম পাকিস্তান

text: পশ্চিম পাকিস্তান (, ; , ) ছিল ১৯৪৭ সালে ভারত বিভাগের মাধ্যমে পাকিস্তান গঠনের পর রাষ্ট্রের দুটি অংশের অন্যতম অংশ।


title: পশ্চিম পাকিস্তান

text: ১৯৪৭ সালে ব্রিটেন ভারতের স্বাধীনতা প্রদান করে। এসময় ভারত বিভাগের মাধ্যমে ভারত ও পাকিস্তান নামক দুটি রাষ্ট্রের সৃষ্টি হয়। পাকিস্তানের দুই অংশ ভারতের দুই পাশে অবস্থিত ছিল। পাকিস্তানের পশ্চিম অংশে ছিল তিনটি গভর্নর প্রদেশ (উত্তর-পশ্চিম সীমান্ত প্রদেশ, পশ্চিম পাঞ্জাব ও সিন্ধু প্রদেশ), একটি চীফ কমিশনার প্রদেশ (বালুচিস্তান প্রদেশ) এবং বালুচিস্তান স্টেটস ইউনিয়ন। এর সাথে ছিল কিছু স্বাধীন দেশীয় রাজ্য (বাহাওয়ালপুর, চিত্রাল, দির, হুনজা, খায়েরপুর ও সোয়াত), করাচির চারপাশের ফেডারেল রাজধানী অঞ্চল ও গোত্রীয় এলাকা। রাষ্ট্রের পূর্বাঞ্চলে ছিল পূর্ব পাকিস্তান। এই অংশ একটিমাত্র প্রদেশ পূর্ব বাংলা নিয়ে গঠিত হয়েছিল। এছাড়া পূর্বে আসামের অংশ সিলেট জেলা পূর্ব বাংলার অংশ হয়।


title: পশ্চিম পাকিস্তান

text: পশ্চিম পাকিস্তানই প্রকৃত পাকিস্তান এবং পূর্ব পাকিস্তান একটি প্রাদেশিক অংশ এমন নীতি তৎকালীন সময়ে দেখা যায়। জাতিসত্ত্বার দিক থেকে পূর্ব পাকিস্তান অর্ধেক জনসংখ্যার অধিকারী হলেও অধিকাংশ রাজনৈতিক কর্তৃত্ব পশ্চিম পাকিস্তান কর্তৃক নিয়ন্ত্রিত হত। রাষ্ট্রের দুই অংশের মধ্যে ভৌগলিক দূরত্বের কারণে নতুন সংবিধান প্রণয়নে দেরী হয়েছিল বলে মনে করা হয়। দুই অঞ্চলের মধ্যে পার্থক্য দূর করার জন্য সরকার দুইটি পৃথক প্রদেশকে এক ইউনিট হিসেবে রাষ্ট্রের পুনর্গঠনের সিদ্ধান্ত নেয়। প্রধানমন্ত্রী চৌধুরী মুহাম্মদ আলি ১৯৫৪ সালের ২২ নভেম্বর তা ঘোষণা করেন।


title: পশ্চিম পাকিস্তান

text: স্নায়ুযুদ্ধ চলাকালীন সময়ে পাকিস্তান যুক্তরাষ্ট্রের ঘনিষ্ঠ মিত্র ছিল। সাউথইস্ট এশিয়া ট্রিটি অর্গানাইজেশন (সিয়াটো) ও সেন্ট্রাল ট্রিটি অর্গানাইজেশন (সেনটো) এই দুটিতে পাকিস্তান প্রভাবশালী সদস্য ছিল। পশ্চিম পাকিস্তান দক্ষিণ এশিয়ার অন্যতম বৃহৎ অর্থনৈতিক ও সামরিক শক্তিতে পরিণত হয়। পাকিস্তানের অধিকাংশ অর্থনৈতিক অগ্রগতি পশ্চিম অংশে সীমাবদ্ধ ছিল এবং পূর্ব পাকিস্তানে কাঙ্খিত উন্নয়ন সম্পন্ন হয়নি।


title: পশ্চিম পাকিস্তান

text: ১৯৭০ সালে রাষ্ট্রপতি জেনারেল ইয়াহিয়া খান বেশ কিছু ধারাবাহিক আঞ্চলিক, সাংবিধানিক ও সামরিক সংস্কারে হাত দেন। এর মাধ্যমে প্রাদেশিক আইনপরিষদ, রাষ্ট্রীয় আইনসভা ও বর্তমানে পাকিস্তানের চারটি প্রদেশের প্রাদেশিক সীমানা চিহ্নিত হয়। ১৯৭০ সালে লিগাল ফ্রেমওয়ার্ক অর্ডার, ১৯৭০ অনুযায়ী “এক ইউনিট” বাতিল করা হয় এবং “পশ্চিম” শব্দ বাদ দিয়ে শুধু পাকিস্তান নামে রাষ্ট্রের নামকরণ করা হয়। এই আদেশ পূর্ব পাকিস্তানে কোনো প্রভাব ফেলেনি। পরের বছর বাংলাদেশের স্বাধীনতা যুদ্ধের ফলে পূর্ব পাকিস্তান স্বাধীন বাংলাদেশ হিসেবে পৃথক হয়ে যায়। এরপর থেকে পাকিস্তানের পশ্চিম অংশ পাকিস্তান হিসেবে কার্যকর রয়েছে।


title: রাঙ্গুনিয়া পৌরসভা

text: রাঙ্গুনিয়া বাংলাদেশের চট্টগ্রাম জেলার অন্তর্গত একটি পৌরসভা।


title: রাঙ্গুনিয়া পৌরসভা

text: রাঙ্গুনিয়া পৌরসভার আয়তন ২১.৬৮ বর্গ কিলোমিটার।


title: রাঙ্গুনিয়া পৌরসভা

text: ২০১১ সালের পরিসংখ্যান অনুযায়ী রাঙ্গুনিয়া পৌরসভার জনসংখ্যা ৫৩,০৩৩। এর মধ্যে পুরুষ ২৭,২৪৪ জন এবং মহিলা ২৫,৭৮৯ জন।


title: রাঙ্গুনিয়া পৌরসভা

text: রাঙ্গুনিয়া উপজেলার প্রাণকেন্দ্রে পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব ৩২ কিলোমিটার। এর পূর্বে মরিয়মনগর ইউনিয়ন ও স্বনির্ভর রাঙ্গুনিয়া ইউনিয়ন; উত্তরে স্বনির্ভর রাঙ্গুনিয়া ইউনিয়ন, পারুয়া ইউনিয়ন ও পোমরা ইউনিয়ন; পশ্চিমে পোমরা ইউনিয়ন এবং দক্ষিণে বেতাগী ইউনিয়ন, কর্ণফুলি নদী, সরফভাটা ইউনিয়ন ও শিলক ইউনিয়ন অবস্থিত।


title: রাঙ্গুনিয়া পৌরসভা

text: রাঙ্গুনিয়া উপজেলার রাজনীতিবিদ খলিলুর রহমান চৌধুরী সহ অত্র অঞ্চলের সুশীল সমাজের একান্ত প্রচেষ্টায় গণপ্রজাতন্ত্রী বাংলাদেশ সরকার জুলাই ৮, ২০০০ সালে এক গেজেট বিজ্ঞপ্তির মাধ্যমে রাঙ্গুনিয়া পৌরসভা গঠিত হয়। তখন পৌরসভার পৌর প্রশাসক হিসেবে জনাব খলিলুর রহমান চৌধুরীকে নিয়োগ দেয়া হয়। তিনি রাঙ্গুনিয়া পৌরসভার প্রথম নির্বাচিত মেয়র।


title: রাঙ্গুনিয়া পৌরসভা

text:
রাঙ্গুনিয়া পৌরসভা জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এ পৌরসভার প্রশাসনিক কার্যক্রম রাঙ্গুনিয়া মডেল থানার আওতাধীন।
এটি একটি 'খ' শ্রেণীর পৌরসভা। এটি ৯টি ওয়ার্ডে বিভক্ত।


title: রাঙ্গুনিয়া পৌরসভা

text:
ওয়ার্ডভিত্তিক এ পৌরসভার এলাকাসমূহ হল:
রাঙ্গুনিয়া পৌরসভায় স্বাক্ষরতার হার ৭০%। এ পৌরসভায় ৩টি কলেজ, ২টি মাদ্রাসা, ৪টি মাধ্যমিক বিদ্যালয়, ১৫টি প্রাথমিক বিদ্যালয় ও ৭টি কিন্ডারগার্টেন রয়েছে।
রাঙ্গুনিয়া পৌরসভার প্রধান সড়ক চট্টগ্রাম-কাপ্তাই মহাসড়ক। এ সড়কে সব ধরণের যানবাহন চলাচল করে।


title: রাঙ্গুনিয়া পৌরসভা

text: রাঙ্গুনিয়া পৌরসভার ইছাখালী এলাকায় ৫০ শয্যাবিশিষ্ট ১টি উপজেলা কমপ্লেক্স রয়েছে। এছাড়াও অন্যান্য বেসরকারি ক্লিনিক রয়েছে।


title: রাঙ্গুনিয়া পৌরসভা

text: রাঙ্গুনিয়া পৌরসভার দক্ষিণ পাশ দিয়ে কর্ণফুলি এবং মধ্যাংশ দিয়ে ইছামতি নদী বয়ে চলেছে।


title: রাঙ্গুনিয়া পৌরসভা

text: রাঙ্গুনিয়া পৌরসভার প্রধান প্রধান হাট/বাজারগুলো হল রোয়াজার হাট, গোচরা বাজার, ইছাখালী বাজার এবং গোডাউন গরুর বাজার।


title: রাউজান পৌরসভা

text: রাউজান বাংলাদেশের চট্টগ্রাম জেলার অন্তর্গত একটি পৌরসভা।


title: রাউজান পৌরসভা

text: রাউজান পৌরসভার আয়তন ২৭.১৫ বর্গ কিলোমিটার।


title: রাউজান পৌরসভা

text: ২০১১ সালের পরিসংখ্যান অনুযায়ী রাউজান পৌরসভার লোকসংখ্যা ৫৫,৮৭৪ জন।


title: রাউজান পৌরসভা

text: রাউজান উপজেলার মধ্যভাগে রাউজান পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৩৩ কিলোমিটার। এর উত্তরে ডাবুয়া ইউনিয়ন ও চিকদাইর ইউনিয়ন, পূর্বে রাউজান ইউনিয়ন, দক্ষিণে বিনাজুরী ইউনিয়ন এবং পশ্চিমে গহিরা ইউনিয়ন অবস্থিত।


title: রাউজান পৌরসভা

text:
রাউজান উপজেলার আওতাধীন সাবেক ৫নং সুলতানপুর ইউনিয়ন সম্পূর্ণ ও ৪নং গহিরা ইউনিয়নের কিছু অংশ নিয়ে ১৯৯৮ সালে রাউজান পৌরসভা গঠিত হয়।
এটি একটি 'খ' শ্রেণীর পৌরসভা। এ পৌরসভার প্রশাসনিক কার্যক্রম রাউজান থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৯টি ওয়ার্ডে বিভক্ত।


title: রাউজান পৌরসভা

text:
ওয়ার্ডভিত্তিক রাউজান পৌরসভার আওতাধীন এলাকাসমূহ হল:
রাউজান পৌরসভার স্বাক্ষরতার হার ৬৪.১৩%। এখানে ১টি সরকারি কলেজ, ১টি কামিল মাদ্রাসা, ২টি ডিগ্রী কলেজ, ১টি ফাজিল মাদ্রাসা, ১টি আলিম মাদ্রাসা, ১০টি মাধ্যমিক বিদ্যালয় ও ২৬টি প্রাথমিক বিদ্যালয় রয়েছে।


title: চাইনা ভাবিস

text: চাইনা ভাবিস বাংলাদেশী সঙ্গীততঙ্গ শায়ান চৌধুরী অর্ণবের প্রথম একক স্টুডিও অ্যালবাম। ২০০৫ সালে একতার মিউজিক কর্তৃক বাংলাদেশের ঢাকায় এটি মুক্তি পায়।


title: চাইনা ভাবিস

text: এই অ্যালবামে মোট তেরোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।


title: নামবর বন্যপ্রাণ অভয়ারণ্য

text: নামবর অভয়ারণ্য () অসমের গোলাঘাট ও কার্বি আংলং জেলায় অবস্থিত একটি সংরক্ষিত বনাঞ্চল। ৩৭ বর্গকি:মি: জুড়ে বিস্তৃত এই অঞ্চলটি ২০০০ সনের ১৭ জুলাই তারিখে অভয়ারণ্য হিসেবে স্বীকৃতি লাভ করে। এর থেকে গোলাঘাটের দূরত্ব ২৫কি:মি: ও কাজিরাঙা জাতীয় উদ্যানের দূরত্ব প্রায় ৬৫কি:মি: ।


title: নামবর বন্যপ্রাণ অভয়ারণ্য

text: এখানকার অরণ্যে নানান মুল্যবান গাছ যেমন ভেলু, গমারী, আজার, নাহর, পমা, বনসম ইত্যাদি রয়েছে। তাছাড়াও এখানে ৫১ ধরনের অর্কিড প্রজাতি দেখা যায়।


title: নামবর বন্যপ্রাণ অভয়ারণ্য

text: হাতি, উল্লুক, মুখপোড়া হনুমান, আসামি বানর, লাল বান্দর, চিতাবাঘ, মায়া হরিণ, সম্বর হরিণ, বন্য বরাহ ইত্যাদি।


title: নামবর বন্যপ্রাণ অভয়ারণ্য

text: বউ কথা কও, এশীয় কোকিল, লাল বনমোরগ, এশীয় শামুকখোল, মাছরাঙ্গা, চন্দনা, পাতি বটেরা, পাতি তিলিহাঁস, ভীমরাজ, লাল ঘুঘু, ইত্যাদি।


title: নামবর বন্যপ্রাণ অভয়ারণ্য

text: অজগর ও ফেঁটিসাপ ইত্যাদি।


title: বাংলাদেশ গার্হস্থ্য অর্থনীতি কলেজ

text: বাংলাদেশ গার্হস্থ্য অর্থনীতি কলেজ বর্তমান আর্থসামাজিক প্রেক্ষাপটে মেয়েদেও উচ্চ শিক্ষার প্রসারের ক্ষেত্রে গার্হস্থ্য অর্থনীতি শিক্ষার গুরুত্ব বিবেচনায় রেখে বাংলাদেশ গার্হস্থ্য অর্থনীতি কলেজটি প্রতিষ্ঠিত হয়। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।


title: বাংলাদেশ গার্হস্থ্য অর্থনীতি কলেজ

text: কলেজটি গার্হস্থ্য অর্থনীতিতে বি.এসসি (সম্মান) ৪ বছর মেয়াদী, বি.এসসি (পাস) ৩ বছর মেয়াদী, এম.এসসি (প্রিলি) ১ বছর মেয়াদী ও এম.এস (ফাইনাল) ১ বছর মেয়াদী কোর্স রয়েছে। এই কলেজের ছাত্রীদের ঢাকা বিশ্ববিদ্যালয় কর্তৃক সনদপত্র প্রদান করা হয়। এবং দরিদ্র মেধাবী শিক্ষার্থীদের মাঝে হারুন কাদেও মোঃ ইউসুফ বৃত্তি প্রদান করা হয়। ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।


title: বাংলাদেশ গার্হস্থ্য অর্থনীতি কলেজ

text: পাঁচটি বিভাগ হলঃ


title: বাংলাদেশ গার্হস্থ্য অর্থনীতি কলেজ

text: ঢাকা বিশ্ববিদ্যালয়ের গার্হস্থ্য অর্থনীতি ইউনিট এ ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।


title: বাংলাদেশ গার্হস্থ্য অর্থনীতি কলেজ

text: ৬ষ্ঠ তলা ভবনে কলেজটি ১৪৬/৪ গ্রীনরোড,(পানি উন্নয়ন বোর্ডের অপর দিকে) এ অবস্থিত।


title: ন্যাশনাল কলেজ অব হোম ইকনমিক্স

text: ন্যাশনাল কলেজ অব হোম ইকোনমিক্স ঢাকা বিশ্ববিদ্যালয়ের অধিভুক্ত গার্হস্থ্য কলেজগুলোর মধ্যে অন্যতম। ঢাকা বিশ্ববিদ্যালয়ে উপাদানকল্প এই কলেজটি বেসরকারি কিন্ত ব্যক্তি মালিকানাধীন নয়। কলেজটি সরকারী অনুদান প্রাপ্ত এম,পি.ও. ভুক্ত। ঢাকা বিশ্ববিদ্যালয় কর্তৃক গঠিত গভর্নিং বডি দ্বারা কলেজটি পরিচালিত।


title: ন্যাশনাল কলেজ অব হোম ইকনমিক্স

text: বি.এসসি (সম্মান) ৪ বছরের কোর্স এম.এসসি ১ বছরে কোর্স ঢাকা বিশ্ববিদ্যালয়ের জীববিজ্ঞান অনুষদের সার্বিক তত্ত্বাবধানে সিলেবাস প্রণয়ন করা হয় এবং শিক্ষা কার্যক্রম পরিচালিত হয়। বার্ষিক পরীক্ষাগুলো কার্জন হল এ অনুষ্ঠিত হয়।ঢাকা বিশ্ববিদ্যালয়ের গার্হস্থ্য ইউনিটে ভর্তি পরীক্ষা দিয়ে এই কলেজে ভর্তি হওয়া যায়। আসন সংখ্যা ৫৫০ টি।


title: ন্যাশনাল কলেজ অব হোম ইকনমিক্স

text:
ঠিকানা: ৩/৯-বি, ব্লক# বি, লালমাটিয়া, ঢাকা- ১২০৭
অবস্থান: আসাদগেট আড়ং শাখা ভবনের উত্তর পাশের রাস্তা দিয়ে ২০০ গজ পশ্চিমে এগিয়ে হাতের বামে।


title: ১৯৮৬ আইসিসি ট্রফি

text: ১৯৮৬ আইসিসি ট্রফি সীমিত ওভারের ক্রিকেট প্রতিযোগিতা হিসেবে ১১ জুন থেকে ৭ জুলাই, ১৯৮৬ তারিখ পর্যন্ত ইংল্যান্ডে অনুষ্ঠিত হয়। এটি আইসিসি ট্রফি প্রতিযোগিতার তৃতীয় আসর। পূর্বতন দুই প্রতিযোগিতার ন্যায় এ আসরেও ১৬ দলের অংশগ্রহণ ঘটে। দলগুলো ৬০ ওভারব্যাপী ও সাদা পোষাকসহ লাল বল ব্যবহৃত হয়। চূড়ান্ত খেলা লন্ডনের লর্ডসে অনুষ্ঠিত হয়। বাদ-বাকী সকল খেলাই মিডল্যান্ডসে অনুষ্ঠিত হয়েছে।


title: ১৯৮৬ আইসিসি ট্রফি

text: চূড়ান্ত খেলায় নেদারল্যান্ডস দলকে হারিয়ে জিম্বাবুয়ে দল ধারাবাহিকভাবে দ্বিতীয়বারের মতো আইসিসি ট্রফির শিরোপা লাভ করে। এরফলে দলটি ১৯৮৭ সালের ক্রিকেট বিশ্বকাপ প্রতিযোগিতায় অংশগ্রহণের সুযোগ পায়। পূর্বের প্রতিযোগিতায় আবহাওয়া বিরূপ প্রভাব ফেললেও এ প্রতিযোগিতার সবগুলো খেলাতেই ফলাফল আসে।


title: ১৯৮৬ আইসিসি ট্রফি

text: ১৬টি দল দুই গ্রুপে বিভক্ত হয়ে খেলে। তন্মধ্যে একটি গ্রুপে ৭ ও অন্য গ্রুপে ৯ দল ছিল। প্রত্যেক দল একে-অপরের বিপক্ষে একবার প্রতিদ্বন্দ্বিতায় অবতীর্ণ হবে। জয়ী দল ৪, খেলা শুরু হয়েছে অথচ ফলাফল না হলে কিংবা কোন বল মাঠে না গড়ালে ২ পয়েন্ট পাবে ও পরাজিত হলে কোন পয়েন্ট লাভ করবে না। উভয় গ্রুপ থেকে শীর্ষস্থানীয় দু'টি দল সেমি-ফাইনাল খেলবে। কোন কারণে পয়েন্ট সমান হলে রান রেটের মাধ্যমে শীর্ষস্থান নির্ধারণ করার নিয়ম প্রণয়ন করা হয়।"হলুদ রঙে চিহ্নিত দলগুলো সেমি-ফাইনালে অংশগ্রহণ করে।"


title: গার্হস্থ্য অর্থনীতি কলেজ

text: গার্হস্থ্য অর্থনীতি কলেজ ১৯৬১ সালে প্রতিষ্ঠিত বাংলাদেশের একটি পেশাভিত্তিক মেয়েদের শিক্ষা প্রতিষ্ঠান। এটি আমেরিকার ফোর্ড ফাউন্ডেশন ও যুক্তরাষ্ট্রের ওকলাহামা স্টেট ইউনিভার্সিটির সহায়তায় ঢাকায় স্থাপিত হয়। বর্তমানে এটি ঢাকা বিশ্ববিদ্যালয়-এর অধীভুক্ত একটি কলেজ।


title: গার্হস্থ্য অর্থনীতি কলেজ

text: প্রথমে গার্হস্থ্য অর্থনীতি কলেজ ঢাকা বিশ্ববিদ্যালয়ের একটি উপাদানকল্প কলেজ হিসেবে কার্যক্রম শুরু করে। গ্রাজুয়েশন কোর্সের সিলেবাস ও নির্দেশিকা তৈরি করা হতো ঢাকা বিশ্ববিদ্যালয়, লাহোর হোম ইকনমিক্স কলেজ এবং করাচি হোম ইকনমিক্স কলেজের কোর্সসমূহের অনুসরণে। ওকলাহামা স্টেট ইউনিভার্সিটির হোম ইকোনমিক্স ডিপার্টমেন্টের ডীন ফোর্ড ফাউন্ডেশনের প্রতিনিধি হিসেবে কলেজটির একাডেমিক নির্দেশকের দায়িত্ব পালন করতেন।


title: গার্হস্থ্য অর্থনীতি কলেজ

text: ১৯৬১ সাল থেকে কলেজে উচ্চ মাধ্যমিক ও স্নাতক এবং ১৯৬৩ সাল থেকে স্নাতকোত্তর পর্যায়ে পাঠদান শুরু হয়। ১৯৭৩ সালে স্নাতক ও স্নাতকোত্তর পর্যায়ের পাশাপাশি স্নাতক সম্মান (গার্হস্থ্য অর্থনীতি) কোর্স চালু হয়। ১৯৮৫-৮৬ শিক্ষাবর্ষে সমন্বিত গার্হস্থ্য অর্থনীতি থেকে ৫টি বিভাগে ৫টি সম্মান কোর্স চালু করা হয়। বিভাগগুলি হলো খাদ্য ও পুষ্টি বিজ্ঞান, সম্পদ ব্যাবস্থাপনা ও এন্টারপ্রেনরশিপ, শিশুবিকাশ ও সামাজিক সম্পর্ক, শিল্পকলা ও সৃজনশীল শিক্ষা এবং বস্ত্র পরিচ্ছদ ও বয়ন শিল্প। ২০০২-২০০৩ শিক্ষাবর্ষ থেকে ঢাকা বিশ্ববিদ্যালয়ের সম্মান কোর্সে অনুরূপ ৪ বছর মেয়াদি স্নাতক সম্মান কোর্স এবং ১ বছর মেয়াদি স্নাতকোত্তর কোর্স চালু করা হয়।


title: গার্হস্থ্য অর্থনীতি কলেজ

text: আজিমপুরে প্রায় ১০.৩ একরজুড়ে রয়েছে মনোরম ক্যাম্পাস।


title: নরেন্দ্রনাথ মিত্র

text: নরেন্দ্রনাথ মিত্র (১৯১৬–১৯৭৫) বাংলা ভাষার একজন অন্যতম শ্রেষ্ঠ ঔপন্যাসিক ও গল্পলেখক।


title: নরেন্দ্রনাথ মিত্র

text: নরেন্দ্রনাথ মিত্র ১৬ মাঘ, ১৩২৩ বঙ্গাব্দ (৩০ জানুয়ারি, ১৯১৬)-এ জন্মগ্রহণ করেন বাংলাদেশের ফরিদপুরে। ভঙ্গা হাইস্কুল থেকে ম্যাট্রিকুলেশন, ফরিদপুরের রাজেন্দ্র কলেজ থেকে আই-এ ও বি-এ পাশ করেন বঙ্গবাসী কলেজ থেকে। লেখালেখির সূচনা বাল্য কালে। প্রথম মুদ্রিত কবিতা 'মূক', প্রথম মুদ্রিত গল্প 'মৃত্যু ও জীবন'। দুটোই 'দেশ' পত্রিকায়, ১৯৩৬ সালে। বিষ্ণুপদ ভট্টাচার্য ও নারায়ণ গঙ্গোপাধ্যায়ের সঙ্গে একত্রে প্রথম কাব্যগ্রন্থ 'জোনাকি' (১৩৪৫ বঙ্গাব্দ)। প্রথম গল্প-সংগ্রহ 'অসমতল' (১৩৫২ বঙ্গাব্দ)। প্রথম উপন্যাস 'হরিবংশ', গ্রন্থাকারের নাম 'দীপপুঞ্জ' (১৩৫৩ বঙ্গাব্দ)। গল্পগ্রন্থ প্রায় পঞ্চাশটি। উপন্যাসের মধ্যে বিশেষত, 'দীপপুঞ্জ', 'চেনামহল', 'তিন দিন তিন রাত্রি' ও 'সূর্যসাক্ষী', দেশ পত্রিকায় ধারাবাহিক প্রকাশকাল থেকেই দারুণ ভাবে সমাদৃত। তিনি ১৯৭৫ সালের ১৪ সেপ্টেম্বর মারা যান।


title: নরেন্দ্রনাথ মিত্র

text: পুরো চার দশক ধরে প্রায় পাঁচশো গল্প লিখেছেন তিনি।


title: নরেন্দ্রনাথ মিত্র

text: শান্ত-নিস্তরঙ্গ পল্লীজীবন, নগরমুখী মফস্বল শহরের ভাসমান মধ্যবিত্ত এবং মহানগরী কলকাতার সীমায়িত এলাকার অভিজ্ঞতা তাঁর উপন্যাসগুলির মূল উপজীব্য। নিজের ‘দ্বীপপুঞ্জ’ উপন্যাসের আলোচনায় তিনি বলেছিলেন, “আমার কোন রচনাতেই অপরিচিতদের পরিচিত করবার উৎসাহ নেই। পরিচিতরাই সুপরিচিত হয়ে উঠেছে।”


title: নরেন্দ্রনাথ মিত্র

text: নরেন্দ্রনাথ মিত্রের সাহিত্যকর্মের মধ্যে যেগুলি চলচ্চিত্রে রূপায়িত হয়েছে তার কয়েকটি - সত্যজিৎ রায়ের মহানগর, অগ্রগামীর 'হেডমাস্টার', 'বিলম্বিতলয়'; রাজেন তরফদারের 'পালঙ্ক'। 'রস' গল্পটির অমিতাভ বচ্চন অভিনীত হিন্দি চলচ্চিত্রের নাম 'সওদাগর' ।তাঁর উল্লেখযোগ্য গ্রন্থের মধ্যে রয়েছে:


title: মনিব ইকবাল

text: মনিব ইকবাল (জন্মঃ ২৮ ফেব্রুয়ারি ১৯৮৬) হলেন একজন স্কটিশ ক্রিকেটার। তিনি একজন ডান-হাতি ব্যাটসম্যান এবং লেগ-ব্রেক বোলার। ২০০২ সালের অনূর্ধ্ব-১৯ বিশ্বকাপে মাত্র ১৫ বছর বয়সে মনিব স্কটল্যান্ডের হয়ে আত্মপ্রকাশ করেন। এছাড়াও তিনি ২০০৪ এবং ২০০৬ সালের একই প্রতিযোগিতায় প্রতিনিধিত্ব করার মাধ্যমে ক্রিকেটের আন্তর্জাতিক অঙ্গনে আগমন করেন।


title: মনিব ইকবাল

text: তার সময়ে আন্তর্জাতিক তালিকা অনুযায়ী মনিব ছিলেন স্কটল্যান্ডের আন্তর্জাতিক ক্রিকেট অঙ্গনের ইতিহাসে প্রতিনিধিত্ব করা সর্বকনিষ্ঠ ক্রিকেটার। তিনি ২০০৪ সালের ডারহাম ক্রিকেট একাডেমীর সদস্য হন এবং ২০০৪ সাল থেকে দ্বিতীয় একাদশে তিনিধিত্ব করার পরে মনিব ২০০৬ সালের মে প্রথম শ্রেণীর ক্রিকেটে আত্মপ্রকাশ করেন। ইকবাল লো-অর্ডার ব্যাটসম্যান হিসেবে দ্বিতীয় একাদশে এবং প্রথম শ্রেনীর ক্রিকেটে ট্যালেন্ডার হিসেবে ব্যাটিং করে থাকেন।


title: প্রচণ্ড বৈদ্যুতিক ছুতার (চলচ্চিত্র)

text: প্রচণ্ড বৈদ্যুতিক ছুতার মৃগাঙ্কশেখর গঙ্গোপাধ্যায় এবং হ্যাশ তন্ময় পরিচালিত একটি বাংলা স্বল্প দৈর্ঘ্য চলচ্চিত্র। এই চলচ্চিত্রটি মলয় রায়চৌধুরীর প্রচণ্ড বৈদ্যুতিক ছুতার কবিতা অবলম্বনে তৈরি। যৌন নিগ্রহকে বিষয় করে তৈরি এই চলচ্চিত্রটি ব্রিটেনের নো গ্লস লিডস্ ইণ্টারন্যাশানাল ফিল্ম ফেস্টিভ্যাল, ত্রিনিদাদ অ্যান্ড টোবাগো ইন্টারন্যাশনাল ফিল্ম ফেস্টিভ্যাল সহ আমেরিকা, অস্ট্রেলিয়া, প্যারিস, বার্সেলোনা, জার্মানি, স্পেন সহ মোট ১২ টি দেশের ইন্টারন্যাশনাল ফিল্ম ফেস্টিভ্যালে অফিসিয়াল সিলেকশন এবং স্পেনের ম্যাডাটাক ইণ্টারন্যাশানাল ফিল্ম ফেস্টিভেলে সবচেয়ে আশাপ্রদ ভিডিও শিল্পীর পুরস্কার পেয়েছে।


title: প্রচণ্ড বৈদ্যুতিক ছুতার (চলচ্চিত্র)

text: যৌন নিগ্রহের খণ্ডচিত্র একের পর এক আসে চলচ্চিত্রটিতে। ভারতীয় দণ্ড বিধির (আই পি সি) ৩৭৭ ধারা আইনের রূপকধর্মী এক চরিত্র দেখা যায়। হিন্দু পুরাণের নানা সূত্র তুলে ধরা হয় এই চলচ্চিত্রে।


title: প্রচণ্ড বৈদ্যুতিক ছুতার (চলচ্চিত্র)

text: ম্যাডাটাক ইণ্টারন্যাশানাল ফিল্ম ফেস্টিভেল, স্পেন - সবচেয়ে আশাপ্রদ ভিডিও শিল্পীর পুরষ্কার'


title: প্রচণ্ড বৈদ্যুতিক ছুতার (চলচ্চিত্র)

text: শ্রেষ্ঠ্য চলচ্চিত্র শিল্প - পোল্যাণ্ড


title: প্রচণ্ড বৈদ্যুতিক ছুতার (চলচ্চিত্র)

text: শ্রেষ্ঠ্য ফ্যাণ্টাসি চলচ্চিত্র - সার্বিয়া


title: ইউটিসি−১০:৩০

text: ইউটিসি−১০:৩০ একটি ইউটিসি সময় অঞ্চল, যা ইউটিসি সময় থেকে ১০ ঘণ্টা ৩০ মিনিট পিছিয়ে।


title: ইউটিসি−১০:৩০

text: হাওয়াই দ্বীপপুঞ্জ এই মান সময় ব্যবহার করত ১৯০০-১৯৪৭ সাল পর্যন্ত যেটি জিএমটি−১০ঃ৩০। ১৯৪৭ সালে এটি পরিবর্তন করে জিএমটি−১০ঃ০০ করা হয় যা পরবর্তীতে ইউটিসি−১০:০০ রূপান্তরিত হয়।


title: ইউটিসি−০৪:৩০

text:
ইউটিসি−০৪:৩০ হল একটি ইউটিসি সময় অঞ্চল, যা ইউটিসি থেকে ৪ ঘণ্টা ৩০ মিনিট পিছিয়ে।
এই সময় ৯ ডিসেম্বর ২০০৭ সাল থেকে ভেনিজুয়েলা ব্যবহার করে। আগে ভেনিজুয়েলা'র সময় স্থান ছিল ।


title: ফাতেমা জিন্নাহ

text: ফাতেমা জিন্নাহ (; ৩০ জুলাই ১৮৯৩ – ৯ জুলাই ১৯৬৭) ছিলেন একজন পাকিস্তানি দন্তচিকিৎসক, জীবনীলেখক, রাজনীতিবিদ ও পাকিস্তানের নেতৃত্বস্থানীয় প্রতিষ্ঠাতাদের অন্যতম একজন ।


title: ফাতেমা জিন্নাহ

text: কলকাতা বিশ্ববিদ্যালয় থেকে দন্ত চিকিৎসায় ডিগ্রি লাভ করার পর তিনি তার বড় ভাই মুহাম্মদ আলি জিন্নাহর সহকর্মী ও উপদেষ্টা হিসেবে কাজ করা শুরু করেন। ভারতে ব্রিটিশ শাসনের তিনি একজন কঠোর সমালোচক ছিলেন। দ্বিজাতি তত্ত্বের পক্ষে তিনি কথা বলেছিলেন এবং নিখিল ভারত মুসলিম লীগের একজন নেতৃস্থানীয় সদস্য হয়ে উঠেন। পাকিস্তানের স্বাধীনতার পর ফাতেমা জিন্নাহ পাকিস্তান ওমেনস এসোসিয়েশন গঠন করেন। নবগঠিত রাষ্ট্রে অভিবাসীদের পুনর্বাসনের জন্য এই সংগঠন গুরুত্বপূর্ণ ভূমিকা রাখে। মুহাম্মদ আলি জিন্নাহর মৃত্যুর পর তিনি তার নিজস্ব কাজ চালিয়ে যান তবে ১৯৬৫ সালের আগ পর্যন্ত রাজনীতিতে সক্রিয় ছিলেন না। এসময় তিনি সামরিক শাসন আইয়ুব খানের বিপক্ষে নির্বাচনে অংশ নেন।


title: ফাতেমা জিন্নাহ

text: দীর্ঘদিন অসুস্থ থাকার পর ফাতেমা জিন্নাহ ১৯৬৭ সালের ৯ জুলাই করাচিতে মৃত্যুবরণ করেন। পাকিস্তানে সর্বাধিক সম্মানিত নেতাদের মধ্যে তিনি অন্যতম। নাগরিক অধিকার, পাকিস্তান আন্দোলন ও তার ভাইয়ের সহকর্মী হিসেবে তাকে সম্মান করা হয়। এছাড়া তাকে "মাদারে মিল্লাত" (জাতির মা) ও "খাতুনে পাকিস্তান" (পাকিস্তানের নারী) বলেও সম্বোধন করা হয়। অনেক প্রতিষ্ঠান ও স্থান তার নামে নামকরণ করা হয়েছে।


title: ফাতেমা জিন্নাহ

text: ফাতেমা জিন্নাহ ১৮৯৩ সালের ৩০ জুলাই করাচিতে জন্মগ্রহণ করেন। তিনি ছিলেন তার পিতা জিন্নাহভাই পুনজা ও তার মা মিঠাবাইয়ের সাত সন্তানের মধ্যে কনিষ্ঠ। ভাইবোনদের মধ্যে মুহাম্মদ আলি জিন্নাহ তার বেশি ঘনিষ্ঠ ছিলেন। ১৯০১ সালে পিতার মৃত্যুর পর জিন্নাহ তার অভিভাবক হন। ১৯০২ সালে তিনি বোম্বের বান্দ্রা কনভেন্টে যোগ দেন। ১৯১৯ সালে তিনি কলকাতা বিশ্ববিদ্যালয়ে ভর্তি হন। তিনি সেখানকার ড. আর আহমেদ ডেন্টাল কলেজে পড়াশোনা করেন। স্নাতক হওয়ার পর ফাতেমা জিন্নাহ ১৯২৩ সালে বোম্বেতে একটি ডেন্টাল ক্লিনিক চালু করেন।


title: ফাতেমা জিন্নাহ

text: ফাতেমা জিন্নাহ তার ভাই মুহাম্মদ আলি জিন্নাহর সাথে ১৯১৮ সাল পর্যন্ত অবস্থান করেছিলেন। এসময় মুহাম্মদ আলি জিন্নাহ রতনবাই পেটিটকে বিয়ে করেন। ১৯২৯ সালের ফেব্রুয়ারিতে রতনবাইয়ের মৃত্যুর পর ফাতেমা জিন্নাহ তার ক্লিনিক বন্ধ করে ভাইয়ের কাছে চলে যান। এরপর থেকে তিনি তার ভাইয়ের সাথে অবস্থান করেছেন।


title: ফাতেমা জিন্নাহ

text: মুহাম্মদ আলি জিন্নাহর বিভিন্ন জনসভায় ফাতেমা জিন্নাহ অংশ নিতেন। ১৯৪৭ সালে দেশবিভাগের সময় তিনি ওমেনস রিলিফ কমিটি গঠন করেন। পরে রানা লিয়াকত আলি খান কর্তৃক তা অল পাকিস্তান ওমেনস এসোসিয়েশনের নিউক্লিয়াস গঠন করে। এছাড়া ফাতেমা জিন্নাহ ভারত থেকে আসা মুহাজিরদের পুনর্বাসনের জন্য কাজ করেছেন।


title: ফাতেমা জিন্নাহ

text: ১৯৬০ এর দশকে ফাতেমা জিন্নাহ রাজনীতিতে ফিরে আসেন। এসময় পাকিস্তানের রাষ্ট্রপতি পদের তৎকালীন রাষ্ট্রপতি আইয়ুব খানের বিপক্ষে দাঁড়ান। তার প্রথমদিকের মিছিলের সময় ঢাকায় প্রায় ২,৫০,০০০ মানুষ জড়ো হয়েছিল। সেখান থেকে চট্টগ্রামের পথে ২৯৩ মাইলের মত পথে প্রায় দশ লক্ষ লোক জড়ো হয়। ফ্রিডম স্পেশাল নামক তার ট্রেন ২২ ঘন্টা দেরিতে ছাড়ে কারণ প্রতি স্টেশনে মানুষ তার বক্তৃতার জন্য আহ্বান জানাচ্ছিল। এসময় তাকে "মাদারে মিল্লাত" (জাতির মা) বলে সম্বোধন করা হয়।


title: ফাতেমা জিন্নাহ

text: তার কর্মসূচিতে ফাতেমা জিন্নাহ বলেন যে ভারতের সাথে সিন্ধু পানি চুক্তি করে আইয়ুব খান নদীর নিয়ন্ত্রণ ভারতের হাতে তুলে দিয়েছেন। নির্বাচনে তিনি পরাজিত হন। তবে কিছু প্রদেশে তার সংখ্যাগরিষ্ঠতা ছিল।


title: ফাতেমা জিন্নাহ

text: ১৯৬৫ সালে নির্বাচনের সময় তার বয়স ছিল ৭১ বছর। ১৯৫৪ সালে পূর্ব পাকিস্তানে তার সংক্ষিপ্ত সফর ছাড়া স্বাধীনতার পর থেকে রাজনীতিতে তিনি অংশ নেননি। তার ভাইয়ের কারণে তিনিও সম্মানিত ছিলেন এবং গণতান্ত্রিক ক্ষেত্রে তাকে প্রতীক হিসেবে দেখা হতে থাকে। ১৯৬৫ সালে নির্বাচনে অংশ নেয়ার সিদ্ধান্ত নেয়ার পর নির্বাচনের দৃশ্যপট পরিবর্তন হয়। নির্বাচনে তিনি নির্বাচনের আয়োজক আইয়ুব খানের প্রতিপক্ষ হন।


title: ফাতেমা জিন্নাহ

text: মৌলিক গণতন্ত্র নির্বাচন শুরুর পূর্বে ১৯৬৫ সালের রাষ্ট্রপতি প্রার্থীদের ঘোষণা হয়। নির্বাচনে প্রধান দুটি দল ছিল। একটি কনভেনশন মুসলিম লীগ ও অন্যটি সম্মিলিত বিরোধী দল। সম্মিলিত বিরোধী দলে পাঁচটি প্রধান বিরোধী দল ছিল। তাদের নয় দফা কর্মসূচি ছিল যাতে প্রত্যক্ষ নির্বাচনের পুনপ্রবর্তন, প্রাপ্তবয়স্কদের ভোটাধিকার ও ১৯৬২ সালের সংবিধানের গণতন্ত্রীকরণের কথা ছিল। এই বিরোধীদলগুলো ঐক্যবদ্ধ ছিল না এবং চিন্তা ও কর্মের দিক থেকে একতা ছিল না। নিজেদের মধ্য থেকে রাষ্ট্রপতি পদপ্রার্থী মনোনীত করতে তারা ব্যর্থ হয় ফলে তারা ফাতেমা জিন্নাহকে প্রার্থী হিসেবে নির্বাচন করে।


title: ফাতেমা জিন্নাহ

text: ১৯৬৫ সালের ২ জানুয়ারি নির্বাচন অনুষ্ঠিত হয়। এতে মোট চারজন প্রার্থী ছিলেন। তারা হলেন আইয়ুব খান, ফাতেমা জিন্নাহ ও দুজন স্বতন্ত্র প্রার্থী। সংক্ষিপ্ত প্রচারণার সময় ছিল একমাস এবং এতে নয়টি বৈঠকের সীমাবদ্ধতাও আরোপ করা হয়। এতে শুধু ইলেক্টোরাল কলেজের সদস্য ও সংবাদকর্মীরা অংশ নিতে পারত। সাধারণ জনতা এতে অংশ নেয়ার সুযোগ পেত না।


title: ফাতেমা জিন্নাহ

text: অন্যান্য প্রার্থীদের তুলনায় আইয়ুব খানের সুযোগ বেশি ছিল। তার উত্তরসুরি নির্বাচিত হওয়ার পূর্ব পর্যন্ত তিনি রাষ্ট্রপতি থাকবেন সংবিধানের দ্বিতীয় সংশোধনীতে এমন নিয়ম করা হয়েছিল। রাষ্ট্রপতি হিসেবে সাংবিধানিক ক্ষমতার কারণে সরকারের সকল অংশে তিনি তার ক্ষমতা কার্যকর করতে সক্ষম হন। রাষ্ট্রপতি হিসেবে তিনি রাষ্ট্রীয় সুযোগ সুবিধা গ্রহণ করেন। আমলাতন্ত্র ও বাণিজ্য দুই দিক থেকে তিনি নির্বাচন প্রচারণায় সহায়তা পান। এছাড়াও ইসলামে নারীদের ক্ষেত্রে রাষ্ট্রশাসনের অনুমতি নেই বলে উলামাদের সমর্থনও তিনি লাভ করতে সক্ষম হন।


title: ফাতেমা জিন্নাহ

text: ফাতেমা জিন্নাহর প্রধান সুবিধা ছিল তিনি পাকিস্তানের প্রতিষ্ঠাতার বোন। মুহাম্মদ আলি জিন্নাহর মৃত্যুর পর তিনি নিজেকে রাজনীতি থেকে বিচ্ছিন্ন করে ফেলেছিলেন। এসময় তিনি আইয়ুব খানকে একনায়ক হিসেবে অবিহিত করেন। ভারতের সাথে সিন্ধু নদীর পানি বিষয়ক চুক্তিতে ভারতের হাতে নদীর নিয়ন্ত্রণ তুলে দেয়া হয়েছে বলে তিনি অভিযোগ করেন। তার প্রচারণা জনসমর্থন লাভে সক্ষম হয়েছিল। পূর্ব ও পশ্চিম পাকিস্তানে তিনি অনেক লোক জড়ো করতে সক্ষম হন। তবে তার কাজে কিছু সমস্যা দেখা দেয়। অস্বচ্ছ ও অসম নির্বাচনী প্রচারণা, অর্থাভাব ও মৌলিক গণতন্ত্র পদ্ধতির আওতায় পরোক্ষ নির্বাচনের কারণে তাকে সমস্যায় পড়তে হয়।


title: ফাতেমা জিন্নাহ

text: নির্বাচনে ফাতেমা জিন্নাহ বেশ কিছু ভোট পেলেও নির্বাচনের চূড়ান্ত ফলাফলে তিনি পরাজিত হন এবং আইয়ুব খান পুনরায় রাষ্ট্রপতি নির্বাচিত হন। ধারণা করা হয় যদি প্রত্যক্ষ ব্যালটের মাধ্যমে নির্বাচন হত তবে তিনি জয়ী হতেন। ইলেক্টোরাল কলেজ ৮০,০০০ মৌলিক গণতন্ত্রীদের নিয়ে গঠিত হয় এবং তারা অনেকাংশে নির্দিষ্ট পক্ষের অনুগত ছিল। তবে রাষ্ট্রের সর্বোচ্চ পদের জন্য একজন নারী লড়েছেন বলে এই নির্বাচন গুরুত্বপূর্ণ ছিল। মাওলানা মওদুদির নেতৃত্বাধীন জামায়াতে ইসলামিসহ অন্যান্য ধর্মীয় রাজনৈতিক দলগুলো তার বিরোধিতা করলেও পরে তার প্রার্থিতায় সমর্থন দেয়। নির্বাচনের ফলে বোঝা যায় যে জনগণ রাষ্ট্রপতির পদের জন্য কোনো নারীকে দেখতে অখুশি হয়।


title: ফাতেমা জিন্নাহ

text: ফাতেমা জিন্নাহ তার ভাই মুহাম্মদ আলি জিন্নাহর উপর একটি অসমাপ্ত জীবনী লিখেছেন। এটি ১৯৮৭ সালে কায়েদে আজম একাডেমি থেকে প্রকাশিত হয়।


title: ফাতেমা জিন্নাহ

text: ১৯৬৭ সালের ৯ জুলাই করাচিতে ফাতেমা জিন্নাহ মৃত্যুবরণ করেন। তার মৃত্যুর কারণ হিসেবে হৃদযন্ত্রের ক্রিয়া বন্ধ হওয়ার কথা বলা হলেও তাকে তার বাড়িতে হত্যা করা হয়েছে বলে গুজব ছড়িয়ে পড়ে। ২০০৩ সালে মুহাম্মদ আলি জিন্নাহর ভাইপো আকবর পিরভাই দাবি করেন যে ফাতেমা জিন্নাহর মৃত্যু আইয়ুব খানের সরকার কর্তৃক সংঘটিত হয়েছিল।


title: ড্যামিয়েন মার্টিন

text: ডেমিয়্যান রিচার্ড মার্টিন (; জন্ম: ২১ অক্টোবর, ১৯৭১) ডারউইনে জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। মূলতঃ ডানহাতি মাঝারি সারির ব্যাটসম্যান হিসেবে দলে ভূমিকা রাখতেন। এছাড়াও, ডেমিয়্যান মার্টিন দলের প্রয়োজনে মাঝে-মধ্যে মিডিয়াম পেস বোলিং করতেন।


title: ড্যামিয়েন মার্টিন

text: ১৯৯১ মৌসুমে ওয়েস্টার্ন অস্ট্রেলিয়ার পক্ষে তার প্রথম-শ্রেণীর ক্রিকেটে অভিষেক ঘটে। ঐ মৌসুমে তিনি ৫১.৩৭ রান গড়ে ৮২২ রান তোলেন। প্রথম-শ্রেণীর ক্রিকেটে উইকেট রক্ষণের কাজেও নিজেকে জড়িয়েছেন। ১৯৯২ থেকে ১৯৯৪ মেয়াদকালে অনিয়মিতভাবে জাতীয় দলে প্রতিনিধিত্ব করেন। ১৯৯৯-২০০০ মৌসুমে নিয়মিতভাবে একদিনের আন্তর্জাতিক ও ২০০১ সাল থেকে টেস্ট দলের নিয়মিত সদস্য হন। কভার এলাকায় দক্ষ ফিল্ডার হিসেবে প্রতিপক্ষের ব্যাটসম্যানদের রান-আউটে সক্রিয় ছিলেন তিনি।


title: ড্যামিয়েন মার্টিন

text: নভেম্বর, ১৯৯২ সালে গাব্বায় অনুষ্ঠিত সফরকারী ওয়েস্ট ইন্ডিজ দলের বিপক্ষে তার টেস্ট অভিষেক ঘটে। খেলায় তিনি ডিন জোন্সের স্থলাভিষিক্ত হন। মাঝারি সারির ব্যাটসম্যান হিসেবে উভয় ইনিংসে যথাক্রমে ৩৬ ও ১৫ রান তোলেন। ঐ মৌসুমের প্রায় সবগুলো টেস্টেই তার অংশগ্রহণ ছিল। তন্মধ্যে অ্যাডিলেড ওভালে অনুষ্ঠিত চতুর্থ টেস্টে সতীর্থ ওয়েস্টার্ন অস্ট্রেলীয় জাস্টিন ল্যাঙ্গার তার স্থলাভিষিক্ত হলেও ঐ খেলাতেই আঘাতপ্রাপ্তি ঘটে। কিন্তু সিরিজে তার ব্যাটিং তেমন আশাপ্রদ ছিল না। মাত্র ২৮.১৬ গড়ে ১৬৮ রান সংগ্রহ করেন। তন্মধ্যে এমসিজিতে অপরাজিত ৬৭* রানের একমাত্র অর্ধ-শতক করেন। এছাড়াও তিনি ঐ মৌসুমে একদিনের আন্তর্জাতিক দলের সদস্য মনোনীত হন। এগারোটি ওডিআইয়ের চারটিতে তার অংশগ্রহণ ছিল ও ২২.৫০ গড়ে ৪৫ রান তোলেন।


title: লীলারহস্য

text:
লীলারহস্য বাংলা লোকশিল্পের মরমী সাধক মনমোহন দত্তের জীবনী নিয়ে রচিত একটি জীবনীমূলক বই।
গ্রন্থটির প্রকাশক ছিলেন শ্রী সুধীরচন্ত্র দত্ত । বর্মান সংষ্করণের প্রকাশক হচ্ছেন বিল্বভূষণ দত্ত।


title: লীলারহস্য

text: গ্রন্থটি প্রথম প্রকাশিত হয় মনমোহন দত্তের জন্মশতবষে ১৩৮৪ বাংলায়। দ্বিতীয়বার প্রকাশিত হয় মাঘ ১০, ১৪১২ বাংলা এবং সর্বশেষ আষাঢ় ২৩, ১৪২০ বাংলায় প্রকাশিত হয়।


title: লীলারহস্য

text: গ্রন্থটির লেখক স্বয়ং মনমোহন দত্ত নিজেই। গ্রস্থটিতে লেখক তাঁর জীবনের বিভিন্ন দিক তুলে ধরেছেন। শৈশব থেকে যৌবন পর্যন্ত নিজের জীবনের বাল্যশিক্ষা থেকে শুরু করে মোক্তারী পড়ার সময় যেসব ঘটনা তাঁর জীবনে ঘটেছে তার খুব সুন্দর অবতারণা করেছেন। শ্রী আনন্দ স্বামী এবং চট্টগ্রামস্থ মাইজভান্ডার দরবারের বড় মৌলানা ছৈয়দ আহমদ উল্লাহ মাইজভান্ডারী সহ যেসকল মহান মনীষীর সান্নিধ্যে এসে তিনি আধ্যাত্ব জগতে উন্নতি সাধন করেছেন তার বিবরণী তুলে ধরেছেন।


title: কাঁচাগোল্লা

text: কাঁচাগোল্লা বা নাটোরের কাঁচাগোল্লা হচ্ছে দুধ দিয়ে তৈরি এক প্রকার মিষ্টান্ন। এই মিষ্টান্নটি গরুর দুধ হতে প্রাপ্ত কাঁচা ছানা হতে প্রস্তুত করা হয় বলে একে কাঁচাগোল্লা বলে পরিচিত। নাটোরে এর উৎপত্তি হয়, তবে নাটোর ছাড়াও বাংলাদেশের বেশ কয়েকটি জেলায় এই মিষ্টি পাওয়া যায়। পশ্চিমবঙ্গেও বিভিন্ন মিষ্টান্ন ভাণ্ডারে এই মিষ্টি প্রস্তুত করা হয় এবং তা যথেষ্ট জনপ্রিয়ও।


title: কাঁচাগোল্লা

text: কাঁচাগোল্লা সৃষ্টির রয়েছে চমৎকার কাহিনী। জনশ্রুতি আছে নিতান্ত দায়ে পরেই নাকি তৈরী হয়েছিল এই মিষ্টি। নাটোর শহরের লালবাজারের মধুসূদন পালের দোকান ছিল নাটোরের প্রসিদ্ধ মিষ্টির দোকান। দোকানে বেশ কয়েকটি বড় বড় চুলা ছিল। মধুসূদন এসব চুলায় দেড় থেকে দু’মণ ছানা দিয়ে রসগোল্লা, পানিতোয়া, চমচম, কালো জাম প্রভৃতি মিষ্টি তৈরি করতেন। দোকানে কাজ করতেন দশ পনেরজন কর্মচারী। হঠাৎ একদিন মিষ্টির দোকানের কারিগর আসেনি। মধুসূদনের তো মাথায় হাত! এত ছানা এখন কী হবে? এই চিন্তায় তিনি অস্থির। নষ্টের হাত থেকে রক্ষা পেতে ছানাতে তিনি চিনির রস ঢেলে জ্বাল দিয়ে নামিয়ে রাখতে বলেন। এরপর মুখে দিয়ে দেখা যায় ওই চিনিমেশানো ছানার দারুণ স্বাদ হয়েছে। নতুন মিষ্টির নাম কী রাখা হবে এ নিয়ে শুরু হয় চিন্তা ভাবনা।


title: কাঁচাগোল্লা

text: যেহেতু চিনির রসে ডোবানোর পূর্বে ছানাকে কিছুই করতে হয়নি অর্থাৎ কাঁচা ছানাই চিনির রসে ঢালা হয়েছে, কিন্তু রসগোল্লার ছানাকে তেলে ভেজে চিনির রসে ডোবানো হয়। তাই তার নাম করণ হয়েছে রসগোল্লা। এটা কাঁচা ছানার রসে ডোবানো হয়েছে বলেই এর নাম দেয়া হলো কাঁচাগোল্লা। কাঁচাগোল্লার স্বাদ রসগোল্লা, পানিতোয়া, এমনকি অবাক সন্দেশকেও হার মানিয়ে দেয়। এর রয়েছে একটি মিষ্টি কাঁচা ছানার গন্ধ যা অন্য কোন মিষ্টিতে পাওয়া যায়না। ধীরে ধীরে মিষ্টি রসিকরা এই মিষ্টির প্রতি আকৃষ্ট হতে থাকেন। তখন থেকে মধুসূদন নিয়মিতই এই মিষ্টি বানাতে থাকেন। কাঁচাগোল্লার সুখ্যাতি চারিদিকে ছড়িয়ে পড়ল। কাঁচাগোল্লার চাহিদা বৃদ্ধির প্রেক্ষিতে মুধুসূদন পালের দোকানে প্রতিদিন তিন থেকে সাড়ে তিন মন ছানার কাঁচাগোল্লা তৈরী হতে লাগল। সে সময় ঢোল বাজিয়ে জানানো হতো কাঁচাগোল্লা কথা।


title: কাঁচাগোল্লা

text: ১৭৬০ সালে অর্ধবঙ্গেশ্বরী বাংলার দানশীলা শাসনকর্তা রানী ভবাণীর রাজত্বকালে কাঁচাগোল্লার সুখ্যাতি দেশ-বিদেশে ছড়াতে থাকে। সেই সময় নাটোরে মিষ্টির দোকান ছিল খুবই কম। এসব দোকানে বিখ্যাত কাঁচাগোল্লা ছাড়াও অবাক সন্দেশ, রাঘবশাহী, চমচম, রাজভোগ, রসমালাই, পানিতোয়া, প্রভৃতি মিষ্টি ছিল অন্যতম। তবে এর মধ্যে সবার শীর্ষে উঠে আসে কাঁচাগোল্লা। ফলে সে সময় জমিদারদের মিষ্টিমুখ করতে ব্যবহৃত হতো এই বিখ্যাত কাঁচাগোল্লা। এমনকি বিলেতের রাজ পরিবার পর্যন্ত এই কাঁচাগোল্লা যেত। আরও যেত ভারতবর্ষের সর্বত্র। রাজশাহী গেজেট পত্রিকাতেও কাঁচাগোল্লার সুখ্যাতির কথা বলা হয়েছে।


title: কাঁচাগোল্লা

text: কলকাতার বিভিন্ন পত্র-পত্রিকাতে সেই সময় কাঁচাগোল্লার সুখ্যাতি নিয়ে লেখালেখি হয়েছে। কোলকাতা এবং নাটোর শহর একই সময় প্রতিষ্ঠিত হওয়ায় ও এই দুই শহরের ঘনিষ্ঠ সার্বক্ষনিক যোগাযোগ থাকায় নাটোরের কাঁচাগোল্লার কথা ভারত, ইংল্যান্ডসহ তৎকালীন বিভিন্ন রাষ্ট্রে নাটোরের কাঁচাগোল্লার কথা ছড়িয়ে পরে। এভাবেই কাঁচাগোল্লা পায় আন্তর্জাতিকতা।


title: কাঁচাগোল্লা

text: এটি তৈরি উপকরণসমূহ হচ্ছে: ছানা, মাওয়া, এলাচগুঁড়া, চিনি। মাওয়ার জন্য: দুধ, ঘি, পানি।


title: কাঁচাগোল্লা

text: কাচা গোল্লা প্রধানত দুই ধাপে তৈরি হয়:


title: কাঁচাগোল্লা

text: ১ম ধাপে দুধ ও পানি একত্রে মিশিয়ে একটি কড়াইতে জ্বাল দিতে হয়। মিশ্রণ ফুটতে থাকলে নাড়তে হয়। ৫ থেকে ৬ মিনিট পরে অল্প অল্প করে সিরকা মিশাতে হবে এবং নাড়তে হয়। দুধ জমাট বাঁধতে শুরু করলে ও যখন হালকা নরম হয় তখন সবুজ রঙের পানি আলাদা হবে, তখন পাত্রটি নামাতে হয়। ছানার পানি ঝরাতে তা একটি ঝাঁঝারিতে রাখতে হয়।


title: কাঁচাগোল্লা

text: পরবর্তীতে ছানা একটি সিল্কের কাপড়ে বেঁধে সারা রাত ঝুলিয়ে রাখা হয়। এসময় কাপড় পেঁচিয়ে চাপ প্রয়োগ করেও পানি বের করা হয়। পানি বের করে ছানা একটি কাঠের পাটাতনে রেখে হাতের চাপ প্রয়োগ করে মিহি ছানা তৈরি করা হয়।


title: কাঁচাগোল্লা

text: ২য় ধাপে ছানা ৩ ভাগে ভাগ করতে হয়। প্রথমে ২ ভাগ একটি পাত্রে মাঝারি আঁচে জ্বাল দিতে হয়। ছানার পানি বেরিয়ে আসলে হালকা নরম হলে মৃদু আঁচে অল্প চিনি দিয়ে জ্বাল দিতে হয়। কিছুক্ষন পরে চিনি মিশ্রিত ছানা আঠালো ভাব নেয় তখন বাকি ১ ভাগ ছানা মিশিয়ে নাড়তে হয়। এ সময় ক্রিম ও এলাচ গুঁড়া মিশিয়ে জ্বাল দিতে হয়। কিছু পরে হালকা গরম থাকতেই মসৃণ করে ছেঁকে ঠান্ডা করতে হয়। এরপর ঐ তৈরি মিষ্টান্নকে গুড়ো গুড়ো অবস্থায় কাঁচাগোল্লা হিসেবে বিক্রি করা হয়।


title: সেলেরন

text: ইন্টেল কর্পোরেশন কর্তৃক প্রদত্ত একটি কম্পিউটার মাইক্রোপ্রসেসরের মডেলের নাম হল "'সেলেরন"'। এটি ব্যক্তিগত কম্পিউটারের বিভিন্ন মডেলে প্রস্তুত করা হত যেমন আইএ-৩২ এবং এক্স-৮৬ বা এক্স-৬৪।


title: সেলেরন

text: সেলেরন প্রসেসরগুলো আইএ-৩২ কম্পিউটার প্রোগ্রাম চালাতে পারে কিন্তু এদের কর্ম ফলাফল ইন্টেল কর্তৃক বাজারজাতকৃত অন্যান্য মডেলের সিপিইউ থেকে কম হয়। যেমন সেলেরন ব্রান্ডের কম ক্যাশ মেমোরি রয়েছে অথবা তাদের উন্নত কর্মসম্পাদন বৈশিষ্ট্য ইচ্ছাপ্রণোদিত ভাবে অকার্যকর করে রাখা হয়। এইসব অকার্যকর বৈশিষ্ট্য কার্যকর থাকলে কার্যক্ষমতায় পরিবর্তন আসত কিন্তু তা হত বিপুল। খুব কম মডেলের নকশাই চমৎকার কার্যক্ষমতা পেয়েছে যেখানে অধিকাংশ মডেলই নিম্ন কার্যক্ষমতার অধিকারী। উচ্চ ক্ষমতার মডেল এবং সেলেরন সারির মডেলের মধ্যকার উচ্চ ব্যয়ের কারণ এই বৈশিষ্ট্য।


title: সেলেরন

text: ১৯৯৮ সালের এপ্রিলে এটির সূচনা করা হয়, প্রথম সেলেরন ব্রান্ডের সিপিইউ পেন্টিয়াম ২ ব্রান্ডের কোরের উপর ভিত্তি করে নির্মিত। সেলেরন ব্রান্ডের অন্যান্য সিপিইউগুলোও পেন্টিয়াম সারির উপর নির্মিত যেমন পেন্টিয়াম ৩, পেন্টিয়াম ৪, পেন্টিয়াম এম এবং ইন্টেল কোর ব্রান্ডের প্রসেসরগুলো। সাম্প্রতিক সেলেরন নকশা নির্মিত হয় চতুর্থ প্রজন্মের কোর আই৩/আই৫/আই৭ সারির উপর। এই নকশায় স্বাধীন প্রক্রিয়াকরণ কোর রাখা হয়েছে কিন্তু তা কোর আই৩ তুলনায় ৬৬% ক্যাশ মেমোরি সহকারে।


title: সেন্ট্রিনো

text: সেন্ট্রোনো ব্রান্ডটি ইন্টেলের ওয়াই-ফাই এবং ওয়াইম্যাক্স এডাপ্টারকে প্রতিনিধিত্ব করে। এটি পূর্বে ইন্টেলের বাজারজাতকর-প্লাটফর্ম উদ্যোগ ছিল জানুয়ারি ৭, ২০১০ পর্যন্ত।


title: সেন্ট্রিনো

text: আগে এই ব্রান্ডের মাধ্যমে বিশেষ ধরনের মিশ্রিত প্রধান বোর্ড চিপসেট, মোবাইল সিপিইউ এবং তারহিন নেটওয়ার্ক ইন্টারফেস ল্যাপটপের নকশায় সাজানো হত। ইন্টেল দাবি করে এই প্রযুক্তি ব্যবস্থাগুলো দিয়ে উন্নত কার্যক্ষমতা, বেশি ব্যাটারি সক্ষমতা এবং বিশাল তারহিন নেটওয়ার্ক পরিচালনা সম্ভব


title: সেন্ট্রিনো

text: ইন্টেলের তারহিন পণ্যের নতুন পণ্য নাম স্থির করা হয় ইন্টেল সেন্ট্রিনো ওয়্যারলেস।


title: সিদ্ধার্থ নারায়ণ

text: সিদ্ধার্থ নারায়ণ () (জন্ম: ১৭ এপ্রিল ১৯৭৯) ভারতীয় চলচ্চিত্র অভিনেতা, প্রযোজক এবং প্লেব্যাক গায়ক । তামিল, তেলেগু ও হিন্দি ছবিতে অভিনয় করে ।


title: ডেল্টা এয়ারলাইন্স

text: ডেল্টা এয়ারলাইন্স, আইএনসি. ("ডেল্টা"; এন ওয়াই এস ই: ডি এ এল) হল একটি প্রধান আমেরিকান বিমান পরিবহন সংস্থা যার কেন্দ্রীয় দফতর এবং সব চেয়ে বড় হাব আটলান্টা, জর্জিয়া তে অবস্থিত| এই বিমান সংস্থা টি এবং এর অধীনস্থ কোম্পানী, দৈনিক ৫,৪০০ 'র উপর ফ্লাইট নিয়ে কাজ করে এবং একটি ব্যাপক দেশীয় এবং আন্তর্জাতিক নেটওয়ার্ক এ তাদের পরিসেবা প্রদান করে যার মধ্যে অন্তর্ভুক্ত আছে এন্টার্কটিকা বাদ দিয়ে বাকি ৬ টা মহাদেশের মধ্যে ৬৪ টা দেশে মোট ৩৩৩ টি গন্তব্যস্থল| ১০ টি দেশীয় হাব ছাড়াও ডেল্টা এয়ারলাইন্স আমস্টারডাম, প্যারিস ও টোকিও তে আরও ৩ টে আন্তর্জাতিক হাব পরিচালনা করে|


title: ডেল্টা এয়ারলাইন্স

text: আটলান্টা, জর্জিয়া তে সদর দফতর নিয়ে ডেল্টা এয়ারলাইনস হল একটি প্রধান আমেরিকান বিমান পরিবহন সংস্থা| এই বিমান পরিবহন সংস্থা টি নিজেদের দেশীয় এবং আন্তর্জাতিক চেন এর মাধ্যমে ৬ টি মহাদেশ এ তাদের পরিসেবা প্রদান করে| ডেল্টা এয়ারলাইনস তাদের অন্যান্য অধীনস্থ কোম্পানী গুলোর সাথে জোট বেঁধে দৈনিক ৫০০০ এর উপর উড়ান পরিচালনা করে| এই বিমান সংস্থা টিতে প্রায় ৮০,০০০ কর্মী কাজ করে| ডেল্টা নিজের যাত্রীদের মনোরঞ্জন এবং চাহিদা মেটাতে বিভিন্ন বিশেষ সুবিধা সরবরাহ করে|


title: ডেল্টা এয়ারলাইন্স

text: ২০১৩ সালে ডেল্টা এয়ারলাইনস বিশ্বের বৃহত্তম বিমান পরিবহন সংস্থা হয় সব থেকে বেশি তালিকাভুক্ত যাত্রী বহন করার জন্য এবং দ্বিতীয় বৃহত্তম হিসাবে গণ্য করা হয় তাদের আয় এবং ধারণক্ষমতার দিক থেকে বিচার করে|


title: ডেল্টা এয়ারলাইন্স

text: ডেল্টা এয়ারলাইনস কে তৈরী করা হযেছিল হাফ দাল্যান্ড ডাস্টারস হিসাবে যেটা ১৯২৪ সালের, ৩০সে মে, ম্যাকন, জর্জিয়া তে হওয়া বায়বীয় ফসল ঝাড়া অপারেশন এ অংশগ্রহণ করেছিল| ১৯২৫ সালে কোম্পানী টা মনরো, লুইসিয়ানা তে প্রতিস্থাপিত হয়| কল্লেট ই. উলম্যান নামক একজন মূল পরিচালক এই কোম্পানি টাকে ১৯২৮ সালে ১৩ ই সেপ্টেম্বর কিনে নেন এবং এটার নাম পরিবর্তন করে ডেল্টা এয়ার সার্ভিস রাখে| এই বিমান পরিবহন সংস্থা টি যাত্রী পরিবহন সুরু করে ১৭ জুন, ১৯২৯| এখানে এক জন যাত্রী বসতে পারতেন একটি চেয়ার এ যেটা রাখা ছিল সেখানে যেখানে আগে সাধারণত সার রাখা হত| প্রাথমিক ভাবে এই সংস্থা টির রুট ছিল দক্ষিণ পূর্ব রাজ্য গুলোর মধ্যে|


title: ডেল্টা এয়ারলাইন্স

text: পরে ডেল্টা বড় হতে থাকে আরও রুট সংযোগ করে এবং অন্যান্য বিমান সংস্থা কিনে| তারা ১৯৬০ এর দশকে প্রপেলার প্লেন গুলোর বদলে জেট প্লেন ব্যবহার করা শুরু করে এবং ১৯৭০ এর দশকে তারা ইউরোপ এ পারি দিয়ে আন্তর্জাতিক প্রতিযোগিতায় প্রবেশ করে|


title: ডেল্টা এয়ারলাইন্স

text: ডেল্টার কর্পোরেট সদর দপ্তর টি আটলান্টা শহরের ভিতর হার্টসফিল্ড-জ্যাকসন আটলান্টা আন্তর্জাতিক বিমানবন্দর এর উত্তর সীমানার উপর একটি কর্পোরেট ক্যাম্পাস এ অবস্থিত| ১৯৪১ সাল থেকে এই অবস্থান টি ডেল্টার সদর দপ্তর হিসেবে কাজ করছে যখন এই কোম্পানি তাদের কর্পোরেট অফিস মনরো, লুইসিয়ানা থেকে স্থানান্তর করে বৃহত্তর আটলান্টা তে সরিয়ে নিয়ে আনে|


title: ডেল্টা এয়ারলাইন্স

text: ডেল্টা এয়ারলাইনস প্রতিদিন ৪,৯৩২ টি ফ্লাইট পরিচালনা করে এবং ডেল্টা কানেকশন প্রতিদিন ২,৫৩৩ দৈনিক ফ্লাইট পরিচালনা করে| ডেল্টা এয়ারলাইনস এমন একটি অনন্য বিমান সংস্থা যেটা কিনা এন্টার্কটিকা ছাড়া পৃথিবীর বাকি ৬ টা মহাদেশে নিজেদের পরিসেবা প্রদান করে|


title: ডেল্টা এয়ারলাইন্স

text: ডেল্টার হাব এর বিষয়ে এই পরিসংখ্যান, আগস্ট ২০১৪ হিসাবে বর্তমান|


title: ডেল্টা এয়ারলাইন্স

text:
২০১৩ 'র জানুয়ারি অনুযায়ী ডেল্টা এয়ারলাইনস এয়ারবাস, বোয়িং এবং ম্যাক ডনেল ডগলাস দ্বারা নির্মিত ৭০০ 'র অধিক বিমানের একটি বহর পরিচালনা করে| এই সংস্থাটি বোয়িং ৭৬৭ এবং এয়ারবাস এ৩৩০ 'র সব থেকে বড় বহর পরিচালনা করে পুরো মার্কিন যুক্তরাষ্ট্রর মধ্যে| সুধু তাই নয়, ডেল্টা এয়ারলাইনস সারা পৃথিবীর মধ্যে বোয়িং ৭৫৭, ম্যাক ডনেল ডগলাস এম ডি-৮৮ এবং ম্যাক ডনেল ডগলাস এম ডি-৯০ 'র ও বৃহত্তম বহর পরিচালনা করে| ২০০৮ এর আগে নর্থওয়েস্ট এয়ারলাইনস এর সাথে সংযোগ হওয়ার আগে ডেল্টার বহরে সুধু বোয়িং এবং ম্যাক ডনেল ডগলাস বিমান ছিল; এই সংযোগ স্থাপনের পর নর্থওয়েস্ট এয়ারলাইনস এর এয়ারবাস বিমান গুলো এদের বহরে যোগ হয়ে যায়|
২০০৮ এর ৫ ই আগস্ট ডেল্টা ঘোষণা করে যে তারা তাদের বিমান গুলো তে এয়ারসেল মোবাইল ব্রডব্যান্ড নেটওয়ার্ক ইনস্টল করবে যার দরুন যাত্রীরা তাদের ওয়াই-ফাই সক্রিয় ডিভাইস এর মাধ্যমে যেমন ল্যাপটপ, স্মার্ট ফোন এবং পি ডি এ 'র মাধ্যমে ইন্টারনেট ব্যবহার করার সুবিধা পাবে| যদিও প্রথমে কিছু বিমানে এই পরিসেবা টি চালু করা হয় কিন্তু পরবর্তী কালে এই সুবিধা টি তাদের সমস্ত বিমানে শুরু করা হয়| আজ, ডেল্টা তার যাত্রীদের ওয়াই - ফাই সুবিধা প্রদান করা বৃহত্তম বিমান পরিবহন সংস্থা|[৯]
কিছু বিমান বাদ দিয়ে, ডেল্টার বাকি বিমান গুলো তে অডিও এবং ভিডিও বিনোদন এর সুবিধা উপলব্ধ আছে| অন বোর্ড সুবিধার মধ্যে ভালো খাবার এবং খাদ্য পদার্থ সেবার ব্যবস্থাও আছে ডেল্টার বিমান গুলো তে|


title: বুড়া চাপরি বন্যপ্রাণ অভয়ারণ্য

text:
বুড়া চাপরি অভয়ারণ্য () অসমের শোণিতপুর জেলায় অবস্থিত একটি বন্যপ্রাণীর অভয়ারণ্য। এই অভয়ারণ্য লাউখোয়া-বুড়া সাপরি পরস্থিতিতন্ত্রের অন্তর্ভুক্ত।
বুড়া চাপরি অভয়ারণ্য অসমের ব্রহ্মপুত্র নদের উত্তরে শোণিতপুর জেলায় অবস্থিত। তেজপুর ও গুয়াহাটি থেকে এই বনাঞ্চলের দূরত্ব ক্রমে ৪০কি:মি ও ১৮১কি:মি:।
এই বনাঞ্চলের মোট আয়তন প্রায় ৪০.০৬ বর্গকি:মি। এখানে সাধারনত ঘাঁস জাতীয় ও অর্ধ চিরসবুজ বনাঞ্চল দেখা যায়।
বুড়া চাপরি অভয়ারণ্যকে ১৯৭৪ সনে সংরক্ষিত বনাঞ্চল ও ১৯৯৫ সনে বন্যপ্রাণী অভয়ারণ্য হিসেবে স্বীকৃতি প্রদান করা হয় ।
বুড়া চাপরি অভয়ারণ্য জৈব বৈচিত্রে পরিপূর্ণ। এখানে নানান ধরনের পাখি দেখা যায়।
ভারতীয় গণ্ডার, আসামি বানর, মোষ, চিতাবাঘ, বারশিঙ্গা, বনরুই, পাতিশিয়াল, সম্বর হরিণ, প্যারা হরিণ, উল্লুক, বাদুড়, লাল বান্দর, মায়া হরিণ, হাতি ইত্যাদি।


title: বুড়া চাপরি বন্যপ্রাণ অভয়ারণ্য

text: কালো ফিঙে, নীলশির, মাছরাঙ্গা, লক্ষ্মীপেঁচা, এশীয় শামুকখোল, মেটে রাজহাঁস, পাতি সরালি, রাঙা মানিকজোড়, সবুজ টিয়া, হলদে পাখি, সাতভাই ছাতারে, ইউরেশীয় গেছোচড়ুই, চখাচখি, চন্দনা, পাতি তিলিহাঁস, কাও ধনেশ, বেগুনি কালেম, পিয়াং হাঁস ইত্যাদি।


title: উমাশঙ্কর যোশী

text: উমাশঙ্কর জেঠালাল যোশী (গুজরাতি: ઉમાશંકર જોશી) (২১ জুলাই ১৯১১ - ১৯শে ডিসেম্বর ১৯৮৮) ছিলেন একজন বিখ্যাত বিদ্বজ্জন, কবি এবং ঔপন্যাসিক। ১৯৬৭ খ্রিস্টাব্দে গুজরাতি সাহিত্য তথা ভারতীয় সাহিত্যে অবদানের জন্য তিনি জ্ঞানপীঠ পুরস্কারে ভূষিত হন।


title: উমাশঙ্কর যোশী

text: গুজরাতের সাবরকাঁঠা অঞ্চলে ইডর তালুকায় অবস্থিত বামনা নামক একটি ছোট গ্রামে উমাশঙ্করের জন্ম হয়। তিনি জন্মসূত্রে ত্রিবেদী মেওয়াড় গোত্রের ব্রাহ্মণ ছিলেন। তাঁর পিতা জেঠালাল কমলজি কতকগুলি 'জাগির'-এর অধিকারী ক্ষুদ্র শাসক বা 'করভারী' ছিলেন। মা ছিলেন নভল বাঈ। উমাশঙ্করেরা ছিলেন ছয় ভাই ও দুই বোন। পাহাড়ি এলাকা ও গ্রামজীবনের সৌন্দর্য, মেলা ও অন্যান্য উৎসবের মধ্য থেকে উমাশঙ্কর সাহিত্য সৃষ্টির অনুপ্রেরণা পান।


title: উমাশঙ্কর যোশী

text: ১৯১৬ খ্রিস্টাব্দে বামনা গ্রামের প্রাথমিক বিদ্যালয়ে উমাশঙ্করের শিক্ষাজীবন শুরু হয়। ১৯২১ এ ইডর বিদ্যালয়ে চতুর্থ শ্রেণীতে উত্তীর্ণ হওয়ার পর ১৯২৭ খ্রিঃ পর্যন্ত তিনি ইডরের প্রতাপ উচ্চবিদ্যালয়ে পড়াশোনা করেন। এই বিদ্যালয়ে স্থানীয় ভাষা ও ইংরেজিতে শিক্ষাদান করা হত। ১৯২৭ এ আমেদাবাদের প্রোপ্রাইটরি উচ্চবিদ্যালয় থেকে তিনি ম্যাট্রিকুলেশন পাশ করেন। ১৯২৮ এ গুজরাত কলেজে ভর্তি হন ও সেখানে ১৯৩০ পর্যন্ত ছাত্রাবস্থায় অতিবাহিত করেন। এর পর মুম্বাইয়ের এলফিনস্টোন কলেজে তিনি স্নাতক স্তরের পাঠক্রমে ভর্তি হন। সেখান থেকে অর্থনীতি ও ইতিহাস বিষয়ে দ্বিতীয় বিভাগে উত্তীর্ণ হন। এর পর মুম্বাই বিশ্ববিদ্যালয় থেকে সংস্কৃত ও গুজরাতি ভাষায় প্রথম শ্রেণীতে এম.এ. ডিগ্রি লাভ করেন।


title: উমাশঙ্কর যোশী

text: উমাশঙ্কর যোশী মহাত্মা গান্ধীর নেতৃত্বে চলমান স্বাধীনতা সংগ্রামে অংশগ্রহণ করেন এবং ইতিহাস সম্পর্কে সম্যক ধারণা লাভ করেন। ১৯২৯ এর জানুয়ারি মাসে গুজরাত কলেজের ছাত্রদের অনুষ্ঠিত ৩৪ দিন ব্যাপী অনশন আন্দোলনেও তিনি অংশ নেন। ১৯৩০ এ তিনি স্বাধীনতা আন্দোলনে প্রত্যক্ষভাবে অংশ নেন এবং ঐ বছর এপ্রিলের প্রথম দিকে সত্যাগ্রহী হিসেবে বিরামগাম সমিতির সদস্য হন। এর পর চোদ্দ সপ্তাহের জন্য তাঁকে কারাবরণ করতে হয়; ১৯৩০ এর নভেম্বরে সবরমতী জেলে শুরু হয়ে তাঁর কারাবাস শেষ হয় পরের বছর ইয়েরওয়াড়ায়। এর পর ১৯৩১ খ্রিঃ তিনি করাচিতে অনুষ্ঠিত কংগ্রেসের জাতীয় অধিবেশনে যোগ দেন এবং জুলাই থেকে ছয় মাস গুজরাত বিদ্যাপীঠে অবস্থান করেন। ১৯৩২ খ্রিঃ সবরমতী ও বিসাপুর জেলে তাঁকে দ্বিতীয়বার আট মাসের জন্য কারাবাস করতে হয়।


title: উমাশঙ্কর যোশী

text: ১৯৩৭ খ্রিঃ মুম্বাইয়ের ভিলে পার্লে-তে অবস্থিত গোকলিবাঈ উচ্চবিদ্যালয়ের শিক্ষক হিসেবে উমাশঙ্করের কর্মজীবন শুরু হয়। স্নাতকোত্তর স্তরের পঠনপাঠন শেষ করে তিনি ১৯৩৯ পর্যন্ত মুম্বাইয়েরই সিডেনহ্যাম কলেজ অব কমার্সে আংশিক সময়ের অধ্যাপক নিযুক্ত থাকেন। এর পর গুজরাত বিদ্যাসভা বা গুজরাত মাতৃভাষা সমিতির স্নাতকোত্তর গবেষণা বিভাগের অধিকর্তা নিযুক্ত হন। ১৯৪৬ পর্যন্ত এই পদে আসীন থেকে তিনি স্বেচ্ছাবসর নেন। ১৯৪৮ এ মুম্বাই সরকার তাঁকে গুজরাতি পাঠ্যপুস্তক কমিটিতে নিয়োগ করে। ১৯৫৩-তে লোকভারতী শিক্ষণ সংস্থায় আমন্ত্রিত সদস্য হিসেবে কাজ করেন। এটি ছিল গুজরাতের ভাবনগর জেলায় অবস্থিত একটি শিক্ষামূলক সংস্থা। ১৯৫৪ এর জুন মাসে তিনি গুজরাত বিশ্ববিদ্যালয়ে গুজরাতি সাহিত্যের অধ্যাপক নিযুক্ত হন। ঐ বিশ্ববিদ্যালয়ের ভাষাতত্ত্ব বিভাগেরও প্রধান ছিলেন তিনি। মার্কিন ও কিছুসংখ্যক ব্রিটিশ বিশ্ববিদ্যালয়ে 'সাধারণ শিক্ষা'র মান সংক্রান্ত খোঁজখবর করার জন্য ভারত সরকার যুক্তরাষ্ট্র ও ইংল্যান্ডে একটি কমিটি প্রেরণ করেন। উমাশঙ্কর যোশী ছিলেন এর অন্যতম সদস্য। ১৯৬৪ তে গুজরাত সরকার সৌরাষ্ট্র ও দক্ষিণ গুজরাতে বিশ্ববিদ্যালয় প্রতিষ্ঠার জন্য ভাবনাচিন্তা শুরু করলে তিনি সেই সংক্রান্ত একটি কমিটির সদস্য হন। ৩০শে নভেম্বর ১৯৬৬ থেকে তিনি গুজরাত বিশ্ববিদ্যালয়ের উপাচার্য ছিলেন। ১৯৭২ এর ১৭ই নভেম্বর তিনি এই পদ থেকে অবসর নেন।


title: উমাশঙ্কর যোশী

text: ১৯৩৪ এ উমাশঙ্করের পিতৃবিয়োগ হয়। ১৯৩৭ এর ২৫শে মে তিনি আমেদাবাদের জ্যোৎস্না এন. যোশীকে বিবাহ করেন। নন্দিনী এবং স্বাতী নামে তাঁর দুই মেয়ে ছিল। ১৯৫৭ তে তিনি সপরিবার আমেদাবাদের সর্দার পটেল নগরের 'সেতু' নামক বাড়িতে বসবাস আরম্ভ করেন। ১৯৬৬ তে তাঁর মাতৃবিয়োগ হয়।


title: উমাশঙ্কর যোশী

text: ১৯৮৮ খ্রিঃ ফুসফুসের ক্যানসারের জন্য উমাশঙ্কর মুম্বাইয়ের টাটা মেমোরিয়াল হাসপাতালে ভর্তি হন। ১৯৮৮ খ্রিঃ ১৯শে ডিসেম্বর ৭৭ বছর বয়সে তাঁর দেহাবসান হয়।


title: অমৃতা প্রীতম

text: অমৃতা প্রীতম (পাঞ্জাবি:ਅੰਮ੍ਰਿਤਾ ਪ੍ਰੀਤਮ) (৩১ আগস্ট, ১৯১৯ - ৩১ অক্টোবর, ২০০৫) একজন ভারতীয় লেখিকা ছিলেন। তাঁকে প্রথম উল্লেখযোগ্য পাঞ্জাবি মহিলা কবি, ঔপন্যাসিক ও প্রবন্ধকার হিসেবে গণ্য করা হয়ে থাকে। বিংশ শতাব্দীর এই কবি ভারত-পাকিস্তানের সীমান্তের উভয় দিকের মানুষেরই প্রিয়পাত্র ছিলেন। ছয় দশকের দীর্ঘ সময় ধরে তিনি কবিতা, কল্পকাহিনী, জীবনী, প্রবন্ধ, লোক সঙ্গীত প্রভৃতি বিভিন্ন বিষয়ে প্রায় দুইশোটি গ্রন্থ রচনা করেন, যা বিভিন্ন ভারতীয় ও বিদেশী ভাষায় অনূদিত হয়।


title: অমৃতা প্রীতম

text: তিনি অজ্জ আখাঁ ওয়ারিস শাহ নূ নামক একটি বিষাদধর্মী কবিতা রচনা করেন, যেখানে ভারতের বিভক্তির সময়কার বিপর্যয়ের প্রতি তাঁর ক্ষোভ ও রাগের বহিঃপ্রকাশ ঘটেছে। ঔপন্যাসিক হিসেবে তাঁর সবচেয়ে উল্লেখযোগ্য অবদান হল পিঞ্জর নামক একটি বিখ্যাত উপন্যাস, যেখানে তিনি "পারো" নামক একটি স্মরণীয় চরিত্র সৃষ্টি করেন, যাকে তিনি নারীদের বিরুদ্ধে অত্যাচার, মানবতা লঙ্ঘন এবং অস্তিত্ববাদের প্রতি সমর্পণের বিরুদ্ধে একটি মূর্ত প্রতীক হিসেবে গড়ে তোলেন। ২০০৩ খ্রিস্টাব্দে এই উপন্যাস থেকে পিঞ্জর নামক একটি হিন্দি চলচ্চিত্র নির্মিত হয়।


title: অমৃতা প্রীতম

text: ১৯৫৬ খ্রিস্টাব্দে তিনি তাঁর রচিত সুনেহে নামক দীর্ঘ কবিতার জন্য সাহিত্য অকাদেমি পুরস্কার লাভ করেন। ১৯৮২ খ্রিস্টাব্দে তিনি তাঁর "কাগজ তে ক্যানভাস" নামক উপন্যাসের জন্য জ্ঞানপীঠ পুরস্কার জয় করেন। ১৯৬৯ খ্রিস্টাব্দে তিনি পদ্মশ্রী, ২০০৪ খ্রিস্টাব্দে পদ্মবিভূষণ ও সাহিত্য অকাদেমি ফেলোশিপ লাভ করেন।


title: অমৃতা প্রীতম

text: অমৃতা কউর ১৯১৯ খ্রিস্টাব্দে পাঞ্জাবের গুজরানওয়ালা নামক স্থানে জন্মগ্রহণ করেন। তাঁর পিতা কর্তার সিং হিতকরি ব্রজ ভাষার একজন পণ্ডিত, বিদ্যালয়ের শিক্ষক ও শিখ ধর্মের একজন প্রচারক ছিলেন। অমৃতার বয়স যখন এগারো বছর বয়স, তখন তারা মাতার মৃত্যু হয়। এরপরেই তিনি ও তাঁর পিতা লাহোর শহরে বসবাস শুরু করেন। মাতার মৃত্যুর পরে একাকীত্বের কারণে তিনি লিখতে শুরু করেন। ১৯৩৬ খ্রিস্টাব্দে তাঁর প্রথম কাব্যগ্রন্থ "অমৃত লেহরেঁ" প্রকাশিত হয়। এই বছর তিনি প্রীতম সিং নামক একজন সম্পাদককে বিবাহ করেন ও স্বামীর নামে নিজের নাম পরিবর্তন করে অমৃতা প্রীতম রাখেন।


title: অমৃতা প্রীতম

text: একজন রোমান্টিক কবি হিসেবে লেখা শুরু করলেও শীঘ্রই তিনি অঞ্জুমন তরক্কি পসন্দ মুসান্নাফিন-এ-হিন্দ নামক প্রগতিশীল লেখক সংঘে যোগ দেন, যার ফলশ্রুতিতে ১৯৪৪ খ্রিস্টাব্দে তাঁর লোক পীড় নামক বিখ্যাত গ্রন্থটি রচিত হয়, যেখানে পঞ্চাশের মন্বন্তরের পরে যুদ্ধ বিধ্স্ত অর্থনীতিকে সরাসরি সমালোচনা করা হয়। ভারতের স্বাধীনতার পরে তিনি লাহোর থেকে ভারতে চলে আসেন। স্বাধীনতার পরে দিল্লি শহরে গুরু রাধা কিষণ দ্বারা প্রতিষ্ঠিত প্রথম জনতা গ্রন্থাগার নির্মাণে তিনি সহায়তা করেন। ১৯৬০ খ্রিস্টাব্দে তাঁর বিবাহবিচ্ছেদ ঘটে। এই সময় কবি সাহির লুধিয়ানভির সঙ্গে তাঁর প্রণয় ঘটে, কিন্তু পরে কণ্ঠশিল্পী সুধা মালহোত্রার সঙ্গে সাহিরের প্রেম গড়ে উঠলে অমৃতা লেখক ইমরোজের সান্নিধ্যে জীবনের শেষ চল্লিশ বছর অতিবাহিত করেন।


title: অমৃতা প্রীতম

text: দীর্ঘ রোগভোগের পর ২০০৫ খ্রিস্টাব্দের ৩১শে ডিসেম্বর, ছিয়াশি বছর বয়সে নতুন দিল্লি শহরে অমৃতার মৃত্যু ঘটে।


title: আল-মুকতাদির

text: আবুল ফাদল জাফর ইবনে আহমেদ আল মুতাদিদ () (৮৯৫ – ৩১ অক্টোবর ৯৩২) (আল মুকতাদির বিল্লাহ (, "Mighty in God") নামে পরিচিত) ছিলেন ১৮শ আব্বাসীয় খলিফা। তিনি ৯০৮ থেকে ৯৩২ সাল পর্যন্ত খলিফার পদে ছিলেন। তিনি তার পূর্বসূরি আল মুকতাফির উত্তরসূরি হন।


title: ২০১৫ ক্রিকেট বিশ্বকাপ পরিসংখ্যান

text: অত্র নিবন্ধটি ২০১৫ ক্রিকেট বিশ্বকাপের পরিসংখ্যানগত তালিকাবিশেষ।


title: ২০১৫ ক্রিকেট বিশ্বকাপ পরিসংখ্যান

text: ট্রেন্ড বোল্ট ও মিচেল স্টার্ক ( ২২ টি করে)


title: ২০১৫ ক্রিকেট বিশ্বকাপ পরিসংখ্যান

text: "সর্বশেষ হালনাগাদ: ১২ মার্চ, ২০১৫"


title: অভিজিৎ রায়

text: অভিজিৎ রায় (১২ সেপ্টেম্বর ১৯৭২ - ২৬ ফেব্রুয়ারি ২০১৫)) একজন বাংলাদেশি বংশোদ্ভূত বাংলাদেশী-মার্কিন প্রকৌশলী, লেখক ও ব্লগার। তিনি বাংলাদেশের মুক্ত চিন্তার আন্দোলনের সাথে জড়িত ছিলেন। তিনি বাংলাদেশে সরকারের সেন্সরশিপ এবং ব্লগারদের কারাদণ্ডের বিরুদ্ধে আন্তর্জাতিক প্রতিবাদের সমন্বয়কারক ছিলেন। তিনি পেশায় একজন প্রকৌশলী হলেও তার স্ব-প্রতিষ্ঠিত ওয়েবসাইট "মুক্তমনায়" লেখালেখির জন্য অধিক পরিচিত ছিলেন। ২০১৫ সালের ফেব্রুয়ারি মাসে একুশে বইমেলা থেকে বের হওয়ার সময় অজ্ঞাত সন্ত্রাসীরা তাকে কুপিয়ে হত্যা ও তার স্ত্রী রাফিদা আহমেদ বন্যা কে আহত করে।


title: অভিজিৎ রায়

text: অভিজিৎ রায়ের পিতা একুশে পুরস্কার বিজয়ী ঢাকা বিশ্ববিদ্যালয়ের পদার্থ বিজ্ঞানের অবসরপ্রাপ্ত শিক্ষক ড. অজয় রায়। অভিজিত বাংলাদেশ প্রকৌশল বিশ্ববিদ্যালয় থেকে যন্ত্র কৌশলে স্নাতক ডিগ্রী প্রাপ্ত এবং উচ্চ শিক্ষার জন্য বাংলাদেশ ছাড়ার আগে একই বিশ্ববিদ্যালয়ের প্রভাষক হিসেবে কাজ করেছিলেন। তিনি সিঙ্গাপুরের জাতীয় বিশ্ববিদ্যালয় থেকে বায়োমেডিক্যাল ইঞ্জিনিয়ারিংয়ে স্নাতকোত্তর এবং ডক্টরেট ডিগ্রী অর্জন করেন। ২০০০ খ্রিস্টাব্দে তিনি সেখান থেকে আটলান্টা, জর্জিয়ায় যান এবং বাংলাদেশে ফিরে আসা না পর্যন্ত সেখানে একজন প্রকৌশলী হিসাবে কাজ করতেন।


title: অভিজিৎ রায়

text: পেশায় তিনি একজন প্রকৌশলী ছিলেন। তবে তিনি নিয়মিত ব্লগ ও বিজ্ঞান বিষয়ক লেখালেখি করতেন। তিনি মোট ১০টি বই প্রকাশ করেন। বিজ্ঞান, নাস্তিকতাবাদ, বাস্তববাদ, সন্দেহবাদ ও যৌক্তিকতার ওপর ভিত্তি করে রচিত "অবিশ্বাসের দর্শন" এবং "বিশ্বাসের ভাইরাস" নামক তাঁর দুটি বাংলা বই পাঠক মহলে বহুমুখী সমালোচনা ও জনপ্রিয়তা লাভ করে।


title: অভিজিৎ রায়

text: তিনি ২০০১ সালের দিকে সমমনা কয়েকজন লেখকদের নিয়ে "মুক্তমনা" নামক একটি ওয়েবসাইট তৈরি করেন। তিনি এই সাইটের আটজন নিয়ন্ত্রককের একজন ছিলেন। এই ওয়েবসাইটটি দ্য ববস সেরা অনলাইন পুরস্কারের জন্য মনোনীত হয়। ২০০৭ সালে মুক্তবুদ্ধি, নাস্তিকতা, বিজ্ঞানমনস্কতার প্রসার আর মানবাধিকার ও সমকামীদের অধিকার প্রতিষ্ঠায় অবদান রাখার প্রেক্ষিতে মুক্তমনা ওয়েবসাইট শহীদ জননী জাহানারা ইমাম স্মৃতি পদক অর্জন করে। এই ওয়েবসাইটে হুমায়ুন আজাদের মৃত্যুর ঠিক পূর্বে তাঁকে পাঠানো হত্যার হুমকিগুলি প্রকাশ করা হয়।


title: অভিজিৎ রায়

text: অভিজিত তাঁর রাজনৈতিক ও ব্যক্তিগত আদর্শভিত্তিক রচনাগুলির জন্য বাংলাদেশ জামায়াতে ইসলামী দলের কট্টরপন্থী সমর্থকদের নিকট হতে হত্যার হুমকি পেয়েছিলেন। রকমারি.কম নামক বাংলাদেশের অনলাইন কেনাকাটা করার ওয়েবসাইটের মালিক ইসলামী মৌলবাদীদের পক্ষ থেকে হত্যার হুমকি পাওয়ার পর থেকে এই ওয়েবসাইট অভিজিতের বই বিক্রি করা বন্ধ করে দেয়


title: অভিজিৎ রায়

text: বহু বাংলাদেশী নাস্তিক ব্লগার ২০১৩ শাহবাগ আন্দোলনকে সমর্থন করে। একই বছর ইসলামের অবমাননার কারণে ইসলামি দলগুলো নাস্তিক ব্লগারদের ফাঁসির দাবি জানিয়ে শাপলা চত্বরে আন্দোলনের ডাক দেয়। ২০১৩ খ্রিস্টাব্দের ১৫ই ফেব্রুয়ারি আহমেদ রাজীব হায়দার কট্টরপন্থী সন্ত্রাসী দ্বারা খুন হন। দ্য ববস সেরা অনলাইন পুরস্কার প্রাপ্ত ব্লগার আসিফ মহিউদ্দিন আনোয়ার আল-আওলাকি দ্বারা প্রভাবিত চার যুবক দ্বারা আক্রান্ত হন। শফিউল ইসলাম নামক একজন সমাজবিদ্যার অধ্যাপক ইসলামী মৌলবাদীদের দ্বারা নিহত হন। মহিউদ্দিনের ব্লগ বাংলাদেশ টেলিযোগাযোগ নিয়ন্ত্রণ কমিশন দ্বারা বন্ধ করে দেওয়া হয় এবং ইসলাম ও মুহাম্মাদের সম্পর্কে অবমাননাকর মন্তব্যের অভিযোগে তাঁকে গ্রেপ্তার করা হয়। বাংলাদেশ সরকার বহু ব্লগারদের গ্রেপ্তার করে এবং এক ডজনের মতো ওয়েবসাইট ও ব্লগ বন্ধ করে দেয়। হিউম্যান রাইটস্ ওয়াচ, অ্যামনেস্টি ইন্টারন্যাশনাল, রিপোটার্স উইদাউট বর্ডার্স, কমিটি টু প্রোটেক্ট জার্নালিস্ট ইত্যাদি আন্তর্জাতিক সংস্থাগুলি বাংলাদেশের ব্লগারদের গ্রেপ্তারের ঘটনাসমূহের তীব্র নিন্দা জানায়।


title: অভিজিৎ রায়

text: অভিজিৎ রায় পশ্চিমা সংবাদমাধ্যম ছাড়াও সেন্টার ফর ইনক্যুয়ারি এবং ইন্টারন্যাশনাল হিউম্যানিস্ট অ্যান্ড এথিক্যাল ইউনিয়ন প্রভৃতি আন্তর্জাতিক সংস্থাগুলির নিকট সমর্থনের আবেদন জানান। তিনি ঢাকা, নিউ ইয়র্ক সিটি, ওয়াশিংটন ডিসি, লন্ডন, অটোয়া প্রভৃতি শহরে বন্দী ব্লগারদের সমর্থনের জন্য আন্তর্জাতিক প্রতিবাদ সংগঠিত করেন। সালমান রুশদি, তসলিমা নাসরিন, মুহম্মদ জাফর ইকবাল, হেমন্ত মেহতা, মারিয়াম নামাজি, অনু মুহাম্মদ, কাইয়ুম চোধুরী, অজয় রায়, রামেন্দু মজুমদার প্রভৃতি প্রথীতযশা ধর্মনিরপেক্ষ বুদ্ধজীবীরা বন্দী ব্লগারদের সমর্থনে সর্বসমক্ষে মতপ্রকাশ করে অভিজিতের সঙ্গে যোগ দেন।


title: অভিজিৎ রায়

text: ২০১৫ খ্রিস্টাব্দে অভিজিৎ একুশে বইমেলা চলাকালীন ঢাকা যাত্রা করেন। ২৬শে ফেব্রুয়ারি সন্ধ্যাবেলায় তিনি ও তাঁর স্ত্রী রাফিদা আহমেদ বন্যা একটি রিকশায় করে একুশে বইমেলা থেকে বাড়ি ফেরার সময় সাড়ে আটটা নাগাদ ঢাকা বিশ্ববিদ্যালয়ের ছাত্র-শিক্ষক কেন্দ্রের নিকটে অপরিচিত দুস্কৃতিকারীদের দ্বারা আক্রান্ত হন। সাক্ষীদের মতে, দুইজন দুষ্কৃতিকারী তাঁদের থামিয়ে রিকশা থেকে নামিয়ে রাস্তায় ফেলে ধারালো অস্ত্র দিয়ে তাঁদের কোপাতে থাকেন। অভিজিতের মাথায় ধারালো অস্ত্র দিয়ে আঘাত করা হয়। তাঁর স্ত্রীর কাঁধে ধারালো অস্ত্রের আঘাত লাগে এবং বাম হাতের আঙুলগুলি দেহ থেকে বিচ্ছিন্ন করে দেওয়া হয়। উভয়কে ঢাকা মেডিক্যাল কলেজ নিয়ে যাওয়া হলে অভিজিৎ রাত সাড়ে দশটা নাগাদ মৃত্যুবরণ করেন। রাফিদা আহমেদ বন্যা চিকিৎসার পর বেঁচে যান।


title: অভিজিৎ রায়

text: অভিজিতের মৃত্যুর একদিন পরে আনসার বাংলা-৭ নামক একটি সংঘঠন এই হত্যাকাণ্ডের দায় স্বীকার করে। অভিজিতের পিতা অজয় রায় ২৭শে ফেব্রুয়ারি শাহবাগ থানায় হত্যার অভিযোগ দায়ের করেন।


title: অভিজিৎ রায়

text: ১লা মার্চ অভিজিতের মৃতদেহ ঢাকা বিশ্ববিদ্যালয়ের কলা ভবনের সামনে অপরাজেয় বাংলা ভাস্কর্যের নিকট রাখা হয়, যেখানে বিভিন্ন ক্ষেত্রের মানুষ তাঁকে শেষ শ্রদ্ধার্ঘ্য প্রদান করেন। অভিজিতের ইচ্ছানুসারে তাঁর মৃতদেহ ঢাকা মেডিক্যাল কলেজে চিকিৎসাশাস্ত্রের গবেষণার জন্য প্রদান করা হয়।


title: অভিজিৎ রায়

text: ২রা মার্চ র‍্যাপিড অ্যাকশন ব্যাটেলিয়ান ফারাবি শফিউর রহমান নামক একজনকে সন্দেহমূলকভাবে গ্রেপ্তার করে। পুলিশের সন্দেহানুসারে, ফারাবি বিভিন্ন ব্যক্তিকে অভিজিতের অবস্থান, পরিচয় ও পরিবারের ছবি সম্বন্ধে তথ্য দিয়েছিলেন। ফারাবি অভিজিতকে বিভিন্ন সময় ব্লগ এবং ফেসবুকের মত সোশ্যাল মিডিয়া ওয়েবসাইটে ঢাকা পৌঁছলে মেরে ফেলা হবে বলে হুমকি দিয়েছিলেন। মার্কিন যুক্তরাষ্ট্র সরকারের অনুরোধে বাংলাদেশ সরকার এই হত্যাকাণ্ডের তদন্তের জন্য ফেডারেল ব্যুরো অব ইনভেস্টিগেশনের নিকট হতে সাহায্য নেওয়ার সিদ্ধান্ত নেন। ৬ই মার্চ ফেডারেল ব্যুরো অব ইনভেস্টিগেশনের চার সদস্যের দল বাংলাদেশের গোয়েন্দা দলের সাথে মিলিত ভাবে হত্যার স্থানটি পর্যবেক্ষণ করে প্রমাণ সংগ্রহ করেন।


title: অভিজিৎ রায়

text: অভিজিৎ রায় ইন্টারনেট, ম্যাগাজিন এবং দৈনিক পত্র-পত্রিকায় নিয়মিত লিখতেন। তার লেখার বিষয় ছিলো আধুনিক বিজ্ঞান, নাস্তিকতা, সমকামিতা এবং দর্শন। মৃত্যুর পূর্বে প্রকাশিত তার বইগুলো হল-


title: পূর্ব কার্বি-আংলং বন্যপ্রাণ অভয়ারণ্য

text:
পূর্ব কার্বি আংলং অভয়ারণ্য () অসমের কার্বি আংলং স্বায়ত্ব শাসিত পরিষদের অন্তর্গত একটি বন্যপ্রাণী অভয়ারণ্য। এটি কার্বি আংলং-কাজিরাঙা ল্যান্ডস্কেপের একটি উল্লেখযোগ্য অংশ।
পূর্ব কার্বি আংলং অভয়ারণ্যের আয়তন প্রায় ২২১.৮১ বর্গকি:মি:। এটি গুয়াহাটি ও যোরহাট থেকে ক্রমে ১৯০ ও ১১০ কি:মি: দূরত্বে অবস্থিত।


title: পূর্ব কার্বি-আংলং বন্যপ্রাণ অভয়ারণ্য

text: হাতি, সম্বর হরিণ, আসামি বানর, লাল বান্দর, উল্লুক ইত্যাদি।


title: পূর্ব কার্বি-আংলং বন্যপ্রাণ অভয়ারণ্য

text: হাড়গিলা, সবুজ টিয়া ইত্যাদি।


title: পূর্ব কার্বি-আংলং বন্যপ্রাণ অভয়ারণ্য

text: ফেঁটীসাপ, পাইথন, কচ্ছপ ইত্যাদি।


title: মারাট লংরি বন্যপ্রাণ অভয়ারণ্য

text:
মারাট লংরি অভয়ারণ্য () অসমের কার্বি আংলং স্বায়ত্ব শাসিত পরিষদের অন্তর্গত । ধনশিরি-লাংডিং হস্তি প্রকল্পের এটি উল্লেখযোগ্য অংশ।
মারাট লংরি অভয়ারণ্যের আয়তন প্রায় ৪৫১ বর্গকি:মি:। এটি ডিফু রেল স্টেশন থেকে মাত্র ৮কি:মি: দূরত্বে অবস্থিত।
শীতকালে উষ্ণতা ৬° সেলসিয়াস থেকে ১২° সেলসিয়াস পর্যন্ত ও গ্রীষ্মকালে উষ্ণতা ২৩° সেলসিয়াস থেকে ৩২° সেলসিয়াস পর্যন্ত হয়। বার্ষিক বৃষ্টিপাতের পরিমাণ ২৪১৬মিমি।
হাতি, বাংলা বাঘ, হরিণ, সজারু ইত্যাদি।


title: মারাট লংরি বন্যপ্রাণ অভয়ারণ্য

text:
হাড়গিলা, তোতাপাখি ইত্যাদি।
ফেঁটিসাপ, পাইথন, কচ্ছপ ইত্যাদি।


title: আমচোং বন্যপ্রাণ অভয়ারণ্য

text:
আমচোং অভয়ারণ্য () অসমের কামরূপ জেলায় অবস্থিত একটি বন্যপ্রাণ অভয়ারণ্য। এটি পূর্ব-কামরূপ বনবিভাগের অন্তর্গত।
২০০৪ সনের ১৯ জুন তারিখে এই বনাঞ্চলকে বন্যপ্রাণ অভয়ারণ্য হিসেবে স্বীকৃতি প্রদান করা হয়
আমচোং অভয়ারণ্যের আয়তন প্রায় ৭৮.৬৮ বর্গকি:মি:। গুয়াহাটি রেল স্টেশন থেকে এর দূরত্ব প্রায় ১৫কি:মি:।


title: চাপর

text:
চাপর () অসমের ধুবড়ী জেলায় অবস্থিত একটি অঞ্চল। চাপর অসমের প্রাক্তন মুখ্যমন্ত্রী শরৎ চন্দ্র সিংহের গৃহভূমি।
চাপরের স্থানাংক হচ্ছে . । সাগর পৃষ্ঠ থেকে গড় উচ্চতা প্রায় ২২মিটার(৭২)ফুট।
২০১১ সনের জনগননা অনুযায়ী চাপরের জনসংখ্যা হচ্ছে ১৮,৫৫৯। যার ৫২% পুরুষ ও ৪৮% মহিলা। মোট জনসংখ্যার ১৪% ছয় বছরের অনুর্দ্ধর। চাপরের গড় সাক্ষরতার হার ৬৫%। পুরুষ ও মহিলার গড় সাক্ষরতার হার ক্রমান্বয়ে ৭১% ও ৫৮%।
৩১নং ভারতীয় জাতীয় সড়ক দ্বারা চাপর ভারতের বিভিন্ন প্রান্তের সহিত সংযুক্ত।


title: উত্তর লখিমপুর

text:
উত্তর লখিমপুর () হচ্ছে অসমের পূর্ব প্রান্তে অবস্থিত লখিমপুর জেলার সদর স্থান। এই স্থানটি অসমের রাজধানী গুয়াহাটি থেকে ৩৯৪কি:মি: দূরত্বে অবস্থিত।
উত্তর লখিমপুরের ভৌগোলিক অবস্থান হচ্ছে ২৭° ১৩' ৬০ উ আরু ৯৪° ৭' ০।


title: উত্তর লখিমপুর

text: ২০১১ সনের জনগননা অনুযায়ী উত্তর লখিমপুরের জনসংখ্যা হচ্ছে ১০,৪০,৬৪৪ জন। মোট জনসংখ্যার ৫৩% পুরুষ ও ৪৭% মহিলা। সাক্ষরতার হার ৮৯%। পুরুষ সাক্ষরতার হার ৯০% ও মহিলা সাক্ষরতার হার ৮৭%। মোট জনসংখ্যার ১৩% হচ্ছে ছয় বছরের নিম্নে শিশু।


title: বোকাখাত

text:
বোকাখাত () অসমের গোলাঘাট জেলায় অবস্থিত একটি নগর।
বোকাখাত অঞ্চলটি মধ্য অসমে অবস্থিত। এই অঞ্চলে বিভিন্ন পর্যটকস্থল রয়েছে। কাজিরাঙা জাতীয় উদ্যান থেকে এর দূরত্ব ২৩কি:মি:। নিকটতম বিমানবন্দর হচ্ছে যোরহাট ও গুয়াহাটি। বোকাখাতের নিকটতম রেল স্টেশন হচ্ছে বাদুলিপার ও ফরকাটিং ।
২০০১ সনের জনগননা অনুযায়ী বোকাখাতের জনসংখ্যা হচ্ছে ৮৮৪৪ জন। যার ৫৪% পুরুষ ও ৪৬% মহিলা। বোকাখাতের সাক্ষরতার হার ৭৮%। পুরুষ ও মহিলার সাক্ষরতার হার ক্রমে ৮৩% ও ৭৩%। বোকাখাতের জনসংখ্যার মোট ১১% ছয় বছরের অনুর্ধর।
বোকাখাত কলিয়াবর (লোকসভা সমষ্টির) অন্তর্ভুক্ত।
বোকাখাতের আশে পাশে অবস্থিত বিভিন্ন মঠ-মন্দির, সংরক্ষিত বনাঞ্চল, সত্র, চা বাগান ইত্যাদি বোকাখাতের মুখ্য পর্যটন স্থল।


title: আশ্বিন ২

text: আশ্বিন ২ বাংলা পঞ্জিকা অনুসারে আশ্বিন মাসের ২য় এবং বছরের ১৫৭ তম দিন। বছর শেষ হতে ২০৮ দিন (অধিবর্ষে ২০৯ দিন) অবশিষ্ট রয়েছে।


title: আশ্বিন ৩

text: আশ্বিন ৩ বাংলা পঞ্জিকা অনুসারে আশ্বিন মাসের ৩য় এবং বছরের ১৫৮ তম দিন। বছর শেষ হতে ২০৭ দিন (অধিবর্ষে ২০৮ দিন) অবশিষ্ট রয়েছে।


title: কার্তিক ২

text: কার্তিক ২ বাংলা পঞ্জিকা অনুসারে কার্তিক মাসের ২য় এবং বছরের ১৮৭ তম দিন। বছর শেষ হতে ১৭৮ দিন (অধিবর্ষে ১৭৯ দিন) অবশিষ্ট রয়েছে।


title: কার্তিক ৩

text: কার্তিক ৩ বাংলা পঞ্জিকা অনুসারে কার্তিক মাসের ৩য় এবং বছরের ১৮৮ তম দিন। বছর শেষ হতে ১৭৭ দিন (অধিবর্ষে ১৭৮ দিন) অবশিষ্ট রয়েছে।


title: কার্তিক ২৩

text: কার্তিক ২৩ বাংলা পঞ্জিকা অনুসারে কার্তিক মাসের ২৩ম এবং বছরের ২০৮ তম দিন। বছর শেষ হতে ১৫৭ দিন (অধিবর্ষে ১৫৮ দিন) অবশিষ্ট রয়েছে।


title: অগ্রহায়ণ ২

text: অগ্রহায়ণ ২ বাংলা পঞ্জিকা অনুসারে অগ্রহায়ণ মাসের ২য় এবং বছরের ২১৭ তম দিন। বছর শেষ হতে ১৪৮ দিন (অধিবর্ষে ১৪৯ দিন) অবশিষ্ট রয়েছে।


title: অগ্রহায়ণ ৩

text: অগ্রহায়ণ ৩ বাংলা পঞ্জিকা অনুসারে অগ্রহায়ণ মাসের ৩য় এবং বছরের ২১৮ তম দিন। বছর শেষ হতে ১৪৭ দিন (অধিবর্ষে ১৪৮ দিন) অবশিষ্ট রয়েছে।


title: পৌষ ২

text: পৌষ ২ বাংলা পঞ্জিকা অনুসারে পৌষ মাসের ২য় এবং বছরের ২৪৭তম দিন। বছর শেষ হতে ১১৮ দিন (অধিবর্ষে ১১৯ দিন) অবশিষ্ট রয়েছে।


title: পৌষ ৩

text: পৌষ ৩ বাংলা পঞ্জিকা অনুসারে পৌষ মাসের ৩য় এবং বছরের ২৪৮তম দিন। বছর শেষ হতে ১১৭ দিন (অধিবর্ষে ১১৮ দিন) অবশিষ্ট রয়েছে।


title: ব্যারি রিচার্ডস

text: ব্যারি অ্যান্ডারসন রিচার্ডস (; জন্ম: ২১ জুলাই, ১৯৪৫) নাটাল প্রদেশের ডারবানে জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। ব্যারি রিচার্ডস দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখিয়েছেন। তাঁকে দক্ষিণ আফ্রিকার অন্যতম সফলতম ক্রিকেটার হিসেবে মনে করা হয়।


title: ব্যারি রিচার্ডস

text: ইংল্যান্ডের কাউন্টি ক্রিকেটে গ্লুচেস্টারশায়ার, হ্যাম্পশায়ার; অস্ট্রেলিয়ায় সাউথ অস্ট্রেলিয়া; ঘরোয়া ক্রিকেটে নাটাল ও ট্রান্সভালসহ বিশ্ব সিরিজ ক্রিকেটে প্রতিনিধিত্ব করেছেন তিনি।


title: ব্যারি রিচার্ডস

text: সীমিত পর্যায়ে অংশগ্রহণের ক্ষেত্র থাকায় ১৯৬৪ থেকে ১৯৮৩ মেয়াদকালে প্রথম-শ্রেণীর ক্রিকেটে মনোনিবেশ করেন রিচার্ডস। এসময়ে তিনি ২৮,৩৫৮ রান তোলেন। ব্যক্তিগত সর্বোচ্চ ৩৫৬ রানসহ ৮০ সেঞ্চুরির অধিকারী হন তিনি। এছাড়াও, একদিনের ক্রিকেটে ১৬ সেঞ্চুরিসহ ৮,৫০৬ পান।


title: ব্যারি রিচার্ডস

text: হ্যাম্পশায়ারের পক্ষে অনেকগুলো বছর কাউন্টি ক্রিকেটে খেলেন। প্রথম মৌসুমেই তিনি ২,৩৯৫ রান পান যা দেশের যে-কোন খেলোয়াড়ের চেয়ে বেশী। ১৯৭০ সাল থেকে কাউন্টি ক্রিকেটে গর্ডন গ্রীনিজের সাথে অন্যতম সফল উদ্বোধনী জুটির অংশীদারিত্বের সাথে সম্পৃক্ত হন।


title: ব্যারি রিচার্ডস

text: ১৯৭০-৭১ মৌসুমে বহিরাগত খেলোয়াড় হিসেবে সাউথ অস্ট্রেলিয়ার পক্ষে খেলেন। তন্মধ্যে ওয়েস্টার্ন অস্ট্রেলিয়ার বিপক্ষে ডেনিস লিলি, গ্রাহাম ম্যাকেঞ্জি, টনি লক ও টনি মানের ন্যায় বোলিং আক্রমণ রুখে দিয়ে একদিনেই ৩২৫ রান তোলেন। ঐ মৌসুমে ১০ খেলায় তিনি ১০৯.৮৬ গড়ে ১,৫৩৮ রান তোলেন।


title: ব্যারি রিচার্ডস

text: সমগ্র খেলোয়াড়ী জীবনে তিনি কেবলমাত্র চারটি টেস্টে অংশগ্রহণ করেন। সবগুলো টেস্টই অস্ট্রেলিয়া দলের বিপক্ষে। সিরিজে তিনি ৭২.৫৭ গড়ে ৫০৮ রান সংগ্রহ করেন। বিল লরি'র নেতৃত্বাধীন দলটির বিপক্ষে ৪-০ ব্যবধানে সিরিজ জয় করে। তন্মধ্যে ১৪০ রানের সেঞ্চুরিও ছিল তাঁর। গ্রেইম পোলকের (২৭৪) সাথে ১০৩ রানের জুটি স্মরণীয় হয়ে থাকে। এর পরপরই ১৯৭০ সালে দক্ষিণ আফ্রিকাকে আন্তর্জাতিকভাবে নিষেধাজ্ঞা প্রদান করা হয়।


title: ব্যারি রিচার্ডস

text: ১৯৮৪ সালে ক্রিকেট জীবন থেকে অবসর নেয়ার পর সাউথ আফ্রিকান ব্রডকাস্টিং কর্পোরেশনসহ দক্ষিণ আফ্রিকার এমনেট সুপারস্পোর্টের সাথে বেশ কয়েক মৌসুমে ধারাভাষ্যকাররূপে কর্মরত থাকেন। এছাড়াও তিনি যুক্তরাজ্যে টেস্ট ম্যাচ স্পেশাল, চ্যানেল ফোর ও ফাইভে ধারাভাষ্যকার ছিলেন।


title: ব্যারি রিচার্ডস

text: ১৯৬৮ সালে রিচার্ডসকে দক্ষিণ আফ্রিকার বর্ষসেরা খেলোয়াড় হিসেবে পুরস্কৃত করা হয়। ১৯৬৯ সালে উইজডেন কর্তৃপক্ষ কর্তৃক তাঁকে বর্ষসেরা ক্রিকেটার হিসেবে মনোনীত করা হয়। এ প্রসঙ্গে তাঁকে বিংশ শতাব্দীর অন্যতম প্রতিভাবান ক্রিকেটার হিসেবে বর্ণনা করা হয়।


title: ব্যারি রিচার্ডস

text: ১৯৭০ সালে আন্তর্জাতিক ক্রিকেট অঙ্গন থেকে দক্ষিণ আফ্রিকাকে বহিষ্কারের ফলেই তাঁর খেলোয়াড়ী জীবনের অকাল সমাপ্তি ঘটেছিল। সবচেয়ে কম ৪ টেস্ট খেললেও আইসিসি’র শতবর্ষ উদযাপন উপলক্ষে ফিকা’র সহায়তায় আন্তর্জাতিক ক্রিকেট কাউন্সিল কর্তৃপক্ষ দুবাইয়ে ২ জানুয়ারি, ২০০৯ তারিখে প্রণীত আইসিসি ক্রিকেট হল অব ফেমের ৫৫জনের তালিকায় তাঁকেও অন্তর্ভূক্ত করা হয়।


title: ব্যারি রিচার্ডস

text: বিখ্যাত আম্পায়ার ডিকি বার্ডের দেখা স্বপ্নের দলের অন্যতম সদস্য হন। এছাড়াও স্যার ডন ব্র্যাডম্যানের বিংশ শতকের দলের সদস্যসহ উদ্বোধনী ব্যাটসম্যান হিসেবে মনোনীত হন।


title: বঙ্গবন্ধু জাতীয় কৃষি পুরস্কার

text: বঙ্গবন্ধু জাতীয় কৃষি পুরস্কার (পূর্বনাম রাষ্ট্রপতি কৃষি উন্নয়ন পদক) বাংলাদেশের একটি পুরস্কার যা কৃষি উন্নয়নে গবেষণা ক্ষেত্রে উল্লেখযোগ্য অবদানের স্বীকৃতিস্বরূপ দেয়া হয়। এই পুরস্কার বাংলাদেশের কৃষি মন্ত্রণালয়ের অধীনে ১৯৭৩ সালে দেয়া শুরু হয়েছিল।


title: বঙ্গবন্ধু জাতীয় কৃষি পুরস্কার

text: কৃষি ক্ষেত্রে সার্বিক উন্ন্যয়নের লক্ষ্যে কৃষি সংশ্লিষ্ট ব্যক্তি বা প্রতিষ্ঠানকে কৃষি খাতে নতুন নতুন জ্ঞান অর্জন কৃষি প্রযুক্তি উদ্ভাবন এবং সম্প্রসারনের ক্ষেত্রে বিশেষ ভুমিকা পালনে উৎসাহিত করার উদ্দেশ্যে এই পুরস্কার প্রবর্তন করা হয়।প্রত্যেক পদকপ্রাপ্তদের পদক ও সনদের পাশাপাশি, স্বর্ণ পদকপ্রাপ্তদের ২৫ হাজার টাকা, রৌপ্য পদকপ্রাপ্তদের ১৫ হাজার ও ব্রোঞ্জ পদকপ্রাপ্তদের সাড়ে ৭ হাজার টাকার চেক প্রদান করা হয়।


title: বঙ্গবন্ধু জাতীয় কৃষি পুরস্কার

text: বঙ্গবন্ধু কৃষি পুরস্কার বোর্ড অফ ট্রাস্টের একটি নির্দিষ্ট প্রক্রিয়া অনুসরণ করে মন্ত্রীপরিষদ বিভাগ ও কৃষি মন্ত্রণালয় “বঙ্গবন্ধু জাতীয় কৃষি পুরস্কার” প্রদান করে থাকে। পুরস্কারের বিজ্ঞপ্তি প্রকাশের পর মনোনয়ন প্রদানকারী যোগ্য সংস্থা ও ব্যক্তিগণ নীতিমালা অনুযায়ী পুরস্কার পাওয়ার যোগ্য প্রার্থীদের নামের তালিকা উপজেলা মনোনয়ন কমিটির নিকট যাচাই বাছাইয়ের জন্য প্রেরণ করে। এরপর নীতিমালা অনুযায়ী প্রাথমিক যাচাই বাছাই করে পুরস্কার পাওয়ার যোগ্য প্রার্থীদের নামের তালিকা জেলা মনোনয়ন কমিটির নিকট প্রেরণ করা হয়। এছাড়া সরাসরি মনোনয়ন পাওয়া পুরস্কার প্রার্থীদের নামের তালিকা একই সময়ের মধ্যে মন্ত্রণালয়ে পাঠানো হয়। জেলা মনোনয়ন কমিটির যাচাই-বাছাই শেষ হলে পুরস্কার প্রার্থীদের নামের তালিকা কৃষি মন্ত্রণালয়ের নিকট চূড়ান্ত সিদ্ধান্তের জন্য পাঠানো হয়। কৃষি মন্ত্রণালয়, মন্ত্রীপরিষদ বিভাগ, বঙ্গবন্ধু কৃষি পুরস্কার বোর্ড অফ ট্রাস্টের সম্মিলিত যাচাই-বাচাইয়ের পর “বঙ্গবন্ধু জাতীয় কৃষি পুরস্কার” বিজয়ী ব্যক্তি, সংস্থা ও প্রতিষ্ঠানের নাম ও পুরস্কার প্রদানের তারিখ, সময়, স্থান সংশ্লিষ্ট সকলকে জানানো হয়।


title: বঙ্গবন্ধু জাতীয় কৃষি পুরস্কার

text: বঙ্গবন্ধু জাতীয় কৃষি পুরস্কার প্রদান করা হয় ১০ টি বিষয়েঃ


title: দেড়গাঁও

text:
দেড়গাঁও () অসমের গোলাঘাট জেলায় অবস্থিত একটি নগর।
দেড়গাঁওয়ের স্থানাংক হচ্ছে । সাগরপৃষ্ঠ থেকে এর উচ্চতা ৮২মিটার(২৬৯)ফুট।
২০০১ সনের জনগননা অনুযায়ী দেড়গাঁওয়ের জনসংখ্যা হচ্ছে ১৩,৩৬৪ জন । যার ৫৬% পুরুষ ও ৪৪% মহিলা। এখানের সাক্ষরতার হার ৮৫%, পুরুয ও মহিলার সাক্ষরতার হার ক্রমান্বয়ে ৮৮% ও ৮১%। এখানকার জনসংখ্যার প্রায় ১০% ছয় বছরের অনুর্ধর।
দেড়গাঁও কলিয়াবর লোকসভা সমষ্টির অন্তর্গত।


title: দেড়গাঁও

text:
৩৭ নং ভারতীয় জাতীয় সড়ক দ্বারা দেড়গাঁও ভারতের বিভিন্ন প্রান্তের সহিত সংযুক্ত। এর নিকটতম রেল স্টেশন হচ্ছে বরুয়াবামুণ গাঁও রেল স্টেশন।
দেড়গাঁওয়ের নিকটবর্তী বিমানবন্দরটি হচ্ছে যোরহাটের বড়ৈয়া বিমানবন্দর।


title: এমিলিয়া প্লাটার

text: কাউন্টেস এমিলিয়া প্ল্যাটার () (নভেম্বর ১৩, ১৮০৬-ডিসেম্বর ২৩, ১৮৩১) ছিলেন একজন পোলিশ বিপ্লবী ও অভিজাত নারী। পোলান্ডের ঐতিহ্যে বেড়ে উঠার মাধ্যমে তিনি ১৮৩০ সালে নভেম্বর বিদ্রোহে অংশগ্রহণ করেন। এই সময় তিনি একটি ছোট দল গঠন করেন, বিভিন্ন দায়িত্বে অংশগ্রহণ করেন এবং পোলিশ বিদ্রোহী বাহিনীর মধ্যে অধিনায়কের পদ লাভ করেন। বিদ্রোহ শেষের দিকে, তিনি অসুস্থ হয়ে পড়েন এবং মারা যান।


title: এমিলিয়া প্লাটার

text: এমিলিয়া প্লাটার ভিলনিয়াসে (পরিবর্ত নাম ভিলনো) একটি সম্ভ্রান্ত পোলিশ-লিথুয়ানিয়ান পরিবারে জন্মগ্রহণ করেন। পনেরো শতকের দিকে এই পরিবার আরও অনেক পোলিশ পরিবারের সাথেই প্রথমে লিভোনিয়ায় এবং পরবর্তীতে লিথুনিয়ায় স্থানান্তরিত হয়। এই লিথুয়ানিয়ারই রাজধানী ছিল ভিলনিয়াস। এই কারণে তাঁকে পোলিশ, পোলিশ-লিথুয়ানিয়ান বা লিথুয়ানিয়ান হিসাবে আখ্যা করা হয়।


title: এমিলিয়া প্লাটার

text: ১৮১৫ সালে যখন তার বয়স মাত্র নয় বছর, তখন তার পিতা মাতার, ফ্রানসিজেক স্বয়েরী প্ল্যাটার ও আনা ফন ডার মল'এর, বিবাহ বিচ্ছেদ ঘটে। এই সময় থেকে তিনি তাঁর বিবাহবিচ্ছিন্না মায়ের সাথে এক দূরবর্তী আত্বীয়র কাছে আশ্রয় পান ও সেখানেই লালিত পালিত হন। ছোট থেকেই তাঁর পড়াশুনোয় খুবই আগ্রহ ছিল। বিশেষ করে জাতিয়তাবাদী পোল সাহিত্য তাঁকে খুবই অনুপ্রাণিত করত। এই সময় তিনি জার্মান ভাষায় গ্যোটে ও শিলার'এর রচনাও পাঠ করেন ও খুবই উদ্বুদ্ধ হন। ১৮৩০ সালে তাঁর মার মৃত্যু তরুণী এমিলিয়ার কাছে ছিল এক ভীষণ বড় আঘাত।


title: সরুপথার

text:
সরুপথার () অসমের গোলাঘাট জেলায় অবস্থিত একটি নগর।
২০০১ সনের জনগননা অনুযায়ী সরুপথারের জনসংখ্যা ৯৮২৭জন। যার ৫৫% পুরুষ ও ৪৫% মহিলা। সরুপথারের গড় সাক্ষরতার হার ৬০%। পুরুষ ও মহিলার গড় সাক্ষরতার হার ক্রমে ৮৪% ও ৭৭%। মোট জনসংখ্যার ১১% ছয় বছরের অনুর্ধর।
সরুপথারে সংখ্যাগরিষ্ঠ লোক হিন্দু ধর্মাবলম্বী তথাপিও এখানে মুসলমান, খ্রিস্টান ও বৌদ্ধ ধর্মের লোক বসবাস করে।
সরুপথার কলিয়াবর লোকসভা সমষ্টির অন্তর্ভুক্ত।


title: উত্তর গুয়াহাটি

text:
উত্তর গুয়াহাটি () অসমের কামরূপ জেলায় অবস্থিত একটি ছোট নগর।
উত্তর গুয়াহাটির স্থানাংক হচ্ছে . । সাগরপৃষ্ঠ থেকে এর উচ্চতা ৫৪ মিটার।
২০১১ সনের জনগননা অণুযায়ী উত্তর গুয়াহাটির জনসংখ্যা হচ্ছে ১৬,১৩১ জন। যার ৫৩% পুরুষ ও ৪৭% মহিলা। মোট জনসংখ্যার ১০% ছয় বছরের অণুর্ধর। উত্তর গুয়াহাটির গড় সাক্ষরতার হার ৭৩%। পুরুষ ও মহিলার গড় সাক্ষরতার হার ক্রমে ৭৮% ও ৬৮%।
৩১নং ভারতীয় জাতীয় সড়ক দ্বারা উত্তর গুয়াহাটি ভারতের বিভিন্ন প্রান্তের সহিত সংযুক্ত।
উত্তর গুয়াহাটিতে অবস্থিত প্রধান শিক্ষানুষ্ঠান সমূহের নাম হচ্ছে:
উত্তর গুয়াহাটি গুয়াহাটি লোকসভা সমষ্টি ও জালুকবাড়ি বিধানসভা সমষ্টির অন্তর্ভুক্ত।


title: গোঁসাইগাঁও

text:
গোঁসাইগাঁও (; ) অসমের কোকড়াঝাড় জেলায় অবস্থিত একটি নগর।
গোঁসাইগাঁওয়ের স্থানাঙ্ক হচ্ছে .। সাগরপৃষ্ঠ থেকে এর উচ্চতা ৫০মিটার (১৬৪ফুট)।
২০১১ সনের জনগননা অনুযায়ী গোঁসাইগাঁওয়ের জনসংখ্যা ১৩,২৬৭ জন। যার ৫৩% পুরুষ ও ৪৭% মহিলা। মোট জনসংখ্যার ১৩% ছয় বছরের অনুর্ধর। গোঁসাইগাঁওয়ের গড় সাক্ষরতার হার ৭৬%। পুরুষ ও মহিলার সাক্ষরতার হার ক্রমে ৮২% ও ৬৮%।
গোঁসাইগাঁও রেলপথ ও ভারতীয় জাতীয় দ্বারা ভারতের বিভিন্ন প্রান্তের সহিত সংযুক্ত।
গোঁসাইগাঁও কোকরাঝাড় লোকসভা সমষ্টির অন্তর্ভুক্ত


title: নাজিব তারাকি

text: নাজিব তারাকি (জন্মঃ ২ ফেব্রুয়ারি ১৯৯১) একজন আফগান ক্রিকেটার। তারাকি একজন ডান-হাতি ব্যাটসম্যান হিসেবে প্রতিনিধিত্ব করে থাকেন।


title: নাজিব তারাকি

text: তারাকি ফয়সাল ব্যাংক টুয়েন্টি২০ কাপে রাওয়ালপিন্ডি র‌্যামস এর বিরুদ্ধে আফগান চিতাস এর হয়ে টুয়েন্টি২০ ক্রিকেটে আত্মপ্রকাশ করেন। এছাড়াও তিনি ফয়সালাবাদ উলভস এবং মুলতান টাইগার্সের বিরুদ্ধে অন্যান্য ২টি প্রতিযোগিতায় খেলেছেন। উক্ত ৩টি খেলায় তিনি ১৮.০০ গড়ে সর্বমোট ৫৪ রান করেন, যাতে ছিল তার ৩৪ রানের একটি সর্বোচ্চ স্কোর।


title: বিল লরি

text: উইলিয়াম মরিস বিল লরি, এএম (; জন্ম: ১১ ফেব্রুয়ারি, ১৯৩৭) মেলবোর্নে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অধিনায়ক ছিলেন। উদ্বোধনী ব্যাটসম্যান হিসেবে মাঠে নামতেন বিল লরি। ঘরোয়া ক্রিকেটে ভিক্টোরিয়ার প্রতিনিধিত্ব করেন। ব্যাটিং উদ্বোধনে নেমে দীর্ঘক্ষণ ক্রিজে অবস্থান করার সুখ্যাতি ছিল তাঁর।


title: বিল লরি

text: মেলবোর্নের কাছাকাছি থর্নবারি এলাকায় জন্মগ্রহণ করেন বিল লরি। অস্ট্রেলিয়ার প্রথমদিককার প্রধানমন্ত্রী উইলিয়াম মরিস হিউজের নাম অনুসরণে তাঁর নাম রাখা হয়। তাঁর বাবা আলফ্রেড ৫১ বছর বয়স পর্যন্ত শৌখিন ক্রিকেটে অংশগ্রহণ করেন। তবে লরি কখনও তাঁকে খেলতে দেখেননি। কেননা, যখন আলফ্রেডের বয়স ৪৭, তখন তিনি জন্মগ্রহণ করেন। নয়বছর বয়সে থর্নবারি প্রেসবাইটেরিয়া চার্চ দলের পক্ষে প্রথমবারের মতো প্রতিযোগিতামূলক ক্রিকেটে অংশ নেন।


title: বিল লরি

text: এজবাস্টনে ইংল্যান্ডের বিপক্ষে অনুষ্ঠিত টেস্ট সিরিজের প্রথম টেস্টে তাঁর অভিষেক ঘটে। তাঁকে স্থান দিতে গিয়ে দল নির্বাচকমণ্ডলী বব সিম্পসনকে ছয় নম্বরে নিয়ে যান। ড্র হওয়া ঐ টেস্টে তিনি ৫৭ রান তোলেন। অস্ট্রেলিয়া দল তাদের একমাত্র ইনিংসে ৯ উইকেটে ৫১৬ তোলে ডিক্লেয়ার দেয়। লর্ডসের দ্বিতীয় টেস্টে ফ্রেড ট্রুম্যান ও ব্রায়ান স্ট্যাদামের ন্যায় দূর্ষর্ষ পেস বোলিং মোকাবেলা করতে হয়েছে তাঁকে। ইংল্যান্ড দল ২০৬ রানে অল-আউট হয় ও প্রথমদিন শেষে ৩২ রানে অপরাজিত থাকেন তিনি। পরের দিন মধ্যাহ্নবিরতি পর্যন্ত ১১১/৪ হয় ও এক পর্যায়ে ১৮৩/৫ হয়। এসময় পিটার বার্জ ৪৬ রানে আউট হন ও লরি ৯৯* রানে অপরাজিত থাকেন। অবশেষে দীর্ঘ ছয় ঘন্টায় তিনি তাঁর প্রথম সেঞ্চুরি তুলতে সক্ষম হন। অন্য কোন ব্যাটসম্যানই ৬৬ রানের বেশি তুলতে পারেননি। এরফলে অস্ট্রেলিয়া দল প্রথম ইনিংসে এগিয়ে থেকে টেস্ট জয় করে।


title: বিল লরি

text: পুরো সিরিজে ব্যাটিং গড়ে শীর্ষে অবস্থান করেন। প্রথম-শ্রেণীর ক্রিকেটে ৬১.১৮ গড়ে ২,০১৯ এবং পাঁচ-টেস্টে ৫২.৫০ গড়ে ৪২০ রান তোলেন। সফরে তিনি নয়বার তিন অঙ্কের ঘরে পৌঁছেন। দ্বিতীয় বিশ্বযুদ্ধের পর থেকে ইংল্যান্ড সফরে কেবলমাত্র ডোনাল্ড ব্র্যাডম্যান ও নীল হার্ভে দুই সহস্রাধিক রান সংগ্রহ করেছিলেন। ফলশ্রুতিতে ১৯৬২ সালে উইজডেন কর্তৃপক্ষ তাঁকে বর্ষসেরা ক্রিকেটার হিসেবে মনোনীত করে।


title: বিল লরি

text: অস্ট্রেলিয়া ক্রিকেট দলকে ২৫ টেস্টে নেতৃত্ব দেন। তন্মধ্যে তাঁর দল নয়টিতে জয় পায় ও আটটিতে পরাজয়বরণ করে। ১৯৭০-৭১ মৌসুমের অ্যাশেজ সিরিজের পর রক্ষণাত্মকধর্মী নেতৃত্বের কারণে তিনিসহ আরও তিনজন খেলোয়াড়কে দল থেকে বাদ দেয়া হয়। এরফলে প্রথম অস্ট্রেলীয় অধিনায়ক হিসেবে সিরিজের মাঝামাঝি সময় দল থেকে বাদ পড়েন। তবে বোর্ড কর্তৃপক্ষ তাঁকে ব্যক্তিগতভাবে জানায়নি। তাঁর এ বিদায়কে অস্ট্রেলিয়ার ক্রিকেটের ইতিহাসে অন্যতম দূর্ভাগ্যজনক ঘটনা হিসেবে আখ্যায়িত করা হয়। দল নির্বাচকমণ্ডলী কর্তৃক তাঁকে ব্যক্তিগতভাবে না জানিয়ে রেডিওতে প্রথম প্রকাশ করা হয়। পরবর্তীতে জনসমক্ষে প্রকাশের পরই সাংবাদিকদের কাছ থেকে এ বার্তা সম্পর্কে অবগত হন তিনি।


title: বিল লরি

text: ১৯৭১ সালে অনুষ্ঠিত একদিনের আন্তর্জাতিকের ইতিহাসের প্রথম খেলায় দলের অধিনায়ক ছিলেন তিনি।


title: বিল লরি

text: খেলোয়াড়ী জীবন থেকে অবসর নেয়ার পর নাইন নেটওয়ার্কের ক্রিকেট ধারাভাষ্যকার দলের সদস্য হন। এখানে তিনি চল্লিশ বছরেরও অধিককাল দায়িত্ব পালন করছেন।


title: ক্যাথরিনা থালব্যাখ

text: ক্যাথরিনা থালব্যাখ (জন্ম জানুয়ারি ১৯, ১৯৫৪) একজন জার্মান অভিনেত্রী এবং চলচ্চিত্র পরিচালক।


title: ক্যাথরিনা থালব্যাখ

text: ক্যাথরিনা জার্মানির রাজধানী বার্লিন শহরে ১৯৫৪ নালে জন্ম নেন। তিনি একটি সাধারণ পরিবারে বেড়ে উছঠেছেন।তার বাবা বেনো বিসন ছিলেন পরিচালক এবং মা সাবিনে থালব্যাখ ছিলেন অভিনেত্রী। তার মৃত স্বামী থমাস ব্রাসখ ছিলেন একজন লেখক। তার কন্যা আনা (জন্ম ১৯৭৩) এবং নাতনী নেলী (জন্ম ১৯৯৫) দুজনই অভিনেত্রী। তার সৎ-ভাই পিয়েরে বেসন এবং তার সৎ-মা উরসুলা কারুসেটি একইসাথে অভিনয়ে যুক্ত ছিলেন।


title: ক্যাথরিনা থালব্যাখ

text: ২০০৬ বাভারিন চলচ্চিত্র পুরস্কার, শেষ্ঠ অভিনেত্রী।


title: উত্তর কার্বি-আংলং বন্যপ্রাণ অভয়ারণ্য

text: উত্তর কার্বি-আংলং বন্যপ্রাণ অভয়ারণ্য () আসামের কার্বি-আংলং স্বায়ত্ত্বশাসিত পরিষদ-এর অন্তর্গত একটি বন্যপ্রাণ অভয়ারণ্য৷ এটি কাজিরাঙ্গা জাতীয় উদ্যানের দক্ষিণে অবস্থিত। জীবজন্তুর পরিমাণের দিক দিয়ে এটির গুরুত্ব অপরিসীম।


title: আরেকটি প্রেমের গল্প

text: আরেকটি প্রেমের গল্প (ইংরেজী: Just Another Love Story) ২০১০ সালে বাঙালি চলচ্চিত্র নির্মাতা কৌশিক গাঙ্গুলী পরিচালিত ভারতীয় চলচ্চিত্র। চলচ্চিত্রটির কাহিনী লিখেছেন কৌশিক গাঙ্গুলী এবং প্রধান দুই চরিত্রে অভিনয় করেছেন ঋতুপর্ণ ঘোষ এবং ইন্দ্রনীল সেনগুপ্ত। এখানে ঋতুপর্ণ ঘোষ একজন সমকামী চলচ্চিত্র নির্মাতার চরিত্রে অভিনয় করেছেন। প্রখ্যাত বাঙালি যাত্রাশিল্পী চপল ভাদুড়ির ব্যক্তিজীবনের গল্পের সাথে এগিয়ে গেছে কাহিনী। ভারতে সমকামীদের স্বীকৃতি দেয়ার পরে এটিই প্রথম নির্মিত কোন সমকামী চলচ্চিত্র যা ভারতের বাইরে ৬০ তম বার্লিন চলচ্চিত্র উৎসবে প্রথম প্রদর্শিত হয়।